schoolgirl gangraped bleeds to death after family denies her medical help | ആശുപത്രിയില് എത്തിച്ചില്ല; പീഡനത്തിനിരയായ പെണ്‍കുട്ടി മരിച്ചു | Mangalam\nWednesday, November 14, 2018 Last Updated 23 Min2Sec ago English Edition\nMonday 30 Oct 2017 07.42 PM\nആശുപത്രിയില് എത്തിച്ചില്ല; പീഡനത്തിനിരയായ പെണ്‍കുട്ടി മരിച്ചു\nഅമൃത്സര്: കൂട്ടബലാത്സംഗത്തിന് ഇരയായ പെണ്‍കുട്ടിയെ മാനഹാനി ഭയന്ന് ആശുപത്രിയില് എത്തിക്കാതിരുന്നതിനെ തുടര്‍ന്ന് രക്തംവാര്‍ന്ന് മരിച്ചു. പഞ്ചാബിലെ ഫസിക് ഗ്രാമത്തിലെ 11-ാം ക്ലാസ് വിദ്യാര്‍ഥിയാണ് ഒകേ്ടാബര് 25 നാണ് പീഡനത്തിനിരയായത്.\nമുന്നു യുവാക്കളാണ് പെണ്‍കുട്ടിയെ പീഡനത്തിനിരയാക്കിയതെന്നാണ് പോലീസ് പറയുന്നത്. എന്നാല് കുട്ടിയുടെ രക്ഷിതാക്കള് മാനഹാനി ഭയന്ന് സംഭവം പോലീസിനെ അറിയിക്കുകയോ ആശുപത്രിയില് പ്രവേശിപ്പിക്കുകയോ ചെയ്തില്ല.\nപെണ്‍കുട്ടിക്ക് വീടിനുള്ളില് വച്ച് പരിചരണം നല്‍കുകയായിരുന്നു. വ്യക്തമായ ചികിത്സ ലഭിക്കാതിരുന്നതിനാല് അനിയന്ത്രിതമായ രക്തസ്രാവം ഉണ്ടാകുകയും, പെണ്‍കുട്ടി മരിക്കുകയുമായിരുന്നു.\nസ്‌കൂളിലേക്ക് പോകുന്നവഴിയെ പെണ്‍കുട്ടിയെ മൂന്നുപേര് തട്ടിക്കൊണ്ടുപോയി ബലാത്സംഗത്തിന് ഇരയാക്കുകയായിരുന്നു. തുടര്‍ന്ന് വഴിയരികില് ഉപേക്ഷിച്ച പെണ്‍കുട്ടിയെ കണ്ടെത്തി ബന്ധുക്കള് വീട്ടിലെത്തിച്ചു. ഈ വിവരം രക്ഷിതാക്കള് പോലീസിനെ അറിയിച്ചിരുന്നില്ല.\nഗ്രാമവാസികളൊരാള് അറിയിച്ചതിനെ തുടര്‍ന്നാണ് പോലീസ് വിവരം അറിയുന്നത്. പോലീസ് വിവരമറിഞ്ഞപ്പോള് പെണ്‍കുട്ടി മരിച്ചിരുന്നുവെന്നാണ് ജലാലാബാദ് ഡിഎസ്പി അമര്‍ജിത് സിങ് പറയുന്നത്. പെണ്‍കുട്ടിയെ പീഡിപ്പിച്ച പ്രതികളെ ഉടന് അറസ്റ്റ് ചെയ്യുമെന്ന് പോലീസ് വ്യക്തമാക്കി.\nഒരു കോടി രൂപയുടെ നിരോധിത നോട്ടുമായി രണ്ട് പേര് പെരിന്തല്‍മണ്ണയില് പിടിയില്\nഫെയ്‌സ് ബുക്ക് സുഹൃത്തിന്റെ അമ്മയെ മധുര സ്വദേശി കുത്തിക്കൊന്നു\nരോഹിത് ശര്‍മ ന്യൂസിലന്‍ഡിലേക്കില്ല\nകളിപഠിപ്പിക്കാന് അവര് നാലുപേര്\nരണ്ടാം ടെസ്‌റ്റ്: ബംഗ്ലാദേശിന് ലീഡ് ,റഹിമിനു റെക്കോഡ്\nഈസ്‌റ്റ് ബംഗാളിനെ മുട്ടുകുത്തിച്ച് ചെന്നൈ സിറ്റി


നിയന്ത്രണംവിട്ട കാര് ഇലക്ട്രിക് പോസ്റ്റിലേക്ക് ഇടിച്ച് കത്തിനശിച്ചു ; ആര്‍ക്കും പരിക്കില്ല – Tip of India News\nനിയന്ത്രണംവിട്ട കാര് ഇലക്ട്രിക് പോസ്റ്റിലേക്ക് ഇടിച്ച് കത്തിനശിച്ചു ; ആര്‍ക്കും പരിക്കില്ല\nറാസല്‍ഖൈമ: റാസല്‍ഖൈമ റിംഗ് റോഡില് സ്റ്റീല് ബ്രിഡ്ജിന് സമീപം വ്യാഴാഴ്ച വൈകുന്നേരം നിയന്ത്രണംവിട്ട കാര് ഇലക്ട്രിക് പോസ്റ്റിലേക്ക് ഇടിച്ചുകയറി കത്തി നശിച്ചു. ഡ്രൈവര് അമിതവേഗത്തില് വാഹനം ഓടിച്ചതിനെത്തുടര്‍ന്ന് വാഹനത്തിന്റെ നിയന്ത്രണം നഷ്ടമായതോടെ റോഡരികിലെ ഇലക്ട്രിക് പോസ്റ്റിലേക്ക് ഇടിച്ചുകയറി.\nഎന്നാല് കാര്യമായ പരിക്കുകളൊന്നുമേല്‍ക്കാതെ ഡ്രൈവര്‍ക്ക് കാറിന് പുറത്തിറങ്ങാനായി. ഡ്രൈവര് രക്ഷപെട്ടതിന് ശേഷമാണ് കാറിന് തീപിടിച്ചത്. കാറിന്റെ എഞ്ചിനില് നിന്നാണ് തീപടര്‍ന്നതെന്നും ഇത് മറ്റ് ഭാഗങ്ങളിലേക്ക് വ്യാപിക്കുകയായിരുന്നുവെന്നുമാണ് കണ്ടെത്തല്.\nവിവരം ലഭിച്ചതിന് പിന്നാലെ ട്രാഫിക് പട്രോള്, അഗ്‌നിശമനസേന, പാരമെഡിക്കല് സംഘങ്ങള് സ്ഥലത്തെത്തുകയായിരുന്നു. മറ്റ് വാഹനങ്ങളിലേക്ക് തീ പടരാതിരിക്കാന് അഗ്‌നിശമന സേന പ്രദേശത്തുനിന്ന് ആളുകളെയും വാഹനങ്ങളെയും ഒഴിപ്പിക്കുകയും മെഡിക്കല് സംഘം ഡ്രൈവര്‍ക്ക് പ്രഥമശുശ്രൂഷ നല്‍കുകയുമായിരുന്നു. ഇത്തരം അപകടങ്ങള് ഒഴിവാക്കാന് ഗതാഗത നിയമങ്ങള് കര്‍ശനമായി പാലിക്കണമെന്നും വാഹനങ്ങള് യഥാസമയം അറ്റകുറ്റപ്പണി നടത്തണമെന്നും അധികൃതര് വ്യക്തമാക്കി.


ഡൽഹി തെരഞ്ഞെടുപ്പിൽ ഡീപ്‌ഫെയ്ക്ക് വീഡിയോകളും ഉപയോഗിച്ച് ബിജെപി - Janayugom Online\nFebruary 20, 2020, 10:44 pm\nഡൽഹി തെരഞ്ഞെടുപ്പിൽ ഡീപ്‌ഫെയ്ക്ക് വീഡിയോകളും ഉപയോഗിച്ച് ബിജെപി\nഈ മാസം ആദ്യം നടന്ന ഡൽഹി നിയമസഭ തെരഞ്ഞെടുപ്പ് പ്രചാരണത്തിൽ ബിജെപി വാട്സാപ്പിലൂടെ ഡീപ്‌ഫെയ്ക്ക് വീഡിയോകൾ പങ്കുവച്ചിരുന്നതായി കണ്ടെത്തൽ. പാർട്ടി നേതാവ് മനോജ് തിവാരി രണ്ട് ഭാഷകളിൽ വ്യത്യസ്ത വോട്ടർമാരോട് സംസാരിക്കുന്ന വീഡിയോ ആണ് ഈ ടെക്നോളജി ഉപയോഗിച്ച് നിർമ്മിച്ച് ബിജെപി പ്രചരിപ്പിച്ചത്. ആർട്ടിഫിഷ്യൽ ഇന്റലിജൻസ് ഉപയോഗിച്ച് മോർഫ് ചെയ്ത് വീഡിയോകളും മറ്റും നിർമ്മിക്കുന്നതിനെയാണ് ഡീപ്‌ഫെയ്ക്ക് വീഡിയോകൾ എന്നു പറയുന്നത്. യാഥാർത്ഥ വീഡിയോകളെ വെല്ലുന്ന ഇവ തിരിച്ചറിയാൻ വലിയ പ്രയാസമാണ്. ഒരാൾ പറയുന്നത് മറ്റൊരാൾ പറയുന്നതു പോലെ ആക്കാനും ഇതിലൂടെ കഴിയും. ചുണ്ടുകളുടെ സമന്വയവും ഭാവങ്ങളും മാറ്റുവാനും ഈ പുതിയ ടെക്നോളജിക്കാവും. വൈസ് ന്യൂസ് വെബ്സൈറ്റാണ് ബിജെപിയുടെ വ്യാജ വീഡിയോകൾ കണ്ടെത്തിയത്.\nതിവാരിയുടെ 44 സെക്കന്റുകളുള്ള ഒരു വീഡിയോയിൽ അദ്ദേഹം ഹരിയാൻവി ഭാഷയിൽ ഡൽഹി മുഖ്യമന്ത്രി അരവിന്ദ് കെജ്രിവാളിന്റെ വാഗ്ദാനങ്ങളെക്കുറിച്ച് പറയുന്നുണ്ട്. എന്നാൽ യഥാർത്ഥത്തിൽ അദ്ദേഹം ഇക്കാര്യങ്ങൾ സംസാരിക്കുന്നത് ഹിന്ദിയിലാണ്. പൗരത്വ ഭേദഗതി നിയമം രാജ്യസഭയിൽ പാസ്സാക്കിയതിൽ അഭിനന്ദനം എന്ന് തിവാരി ഹിന്ദിയിൽ പറയുന്ന വീഡിയോയും ഹരിയാൻവി ഭാഷയിൽ പറയുന്നതുപോലെ പ്രചരിച്ചിരുന്നു. ഇത് ചില വാട്സ് ആപ്പ് ഗ്രൂപ്പുകളിൽ 5,800 തവണ പങ്കുവച്ചതായി ബിജെപി അവകാശപ്പെട്ടിരുന്നു. അണികൾക്ക് ഈ വീഡിയോകൾ ഇഷ്ടപ്പെട്ടു. ഇത്തരത്തിൽ ഇംഗ്ലീഷിലും വീ‍ഡിയോ ചെയ്തുകൂടേ എന്ന് ചിലർ ചോദിച്ചതായും വിവരങ്ങളുണ്ട്. ഇതിന്റെ ഇംഗ്ലീഷ് പതിപ്പ് ആവിഷ്കരിക്കണമെന്ന് ബിജെപി മാധ്യമ വിഭാഗം തലവൻ നീൽകാന്ത് ബക്ഷി ആവശ്യപ്പെട്ടതായി എൻഡിടിവി റിപ്പോർട്ട് ചെയ്തു.\nഎന്നാൽ ഇത് ഏത് കമ്പനിയാണെന്ന് അറിയില്ലെന്നും ഇതുവരെ അവരെ കണ്ടിട്ടില്ലെന്നും ബക്ഷി അവകാശപ്പെട്ടു. ചണ്ഡിഗഡ് ആസ്ഥാനമായി പ്രവർത്തിക്കുന്ന ‘ഐഡിയസ് ഫാക്ടറി’ എന്ന കമ്പനിയാണ് ഡീപ്‌ഫെയ്ക്ക് വീഡിയോകൾ ചെയ്തു നൽകിയിരിക്കുന്നത്. ഇതിനെക്കുറിച്ച് കൂടുതൽ വിവരങ്ങൾ പുറത്തു പറയാനാവില്ല എന്നാണ് ഐഡിയസ് ഫാക്ടറി ഒരു ദേശീയ മാധ്യമത്തോട് പ്രതികരിച്ചത്. ലോകത്തിൽ തന്നെ ആദ്യമായാണ് ഡീപ്‌ഫെയ്ക്ക് ടെക്നോളജി ഉപയോഗിച്ച് തെരഞ്ഞെടുപ്പ് പ്രചാരണം നടത്തുന്നതെന്ന് ആർട്ടിഫിഷ്യൽ ഇന്റലിജൻസ് വിദഗ്ധർ ചൂണ്ടിക്കാണിക്കുന്നു. രാഷ്ട്രീയ പരമായി തെറ്റായ വിവരങ്ങൾ നൽകാൻ ഉപയോഗിക്കാനുള്ള സാധ്യതയിലേക്കാണ് ഇത് വിരൽചൂണ്ടുന്നതെന്നും ഇവർ പറയുന്നു.\nEnglish Summary: BJP used deep fake video in delhi election\nBJP delhi election deep fake video\nവോട്ടർപട്ടിക; തെരഞ്ഞെടുപ്പ് കമ്മിഷൻ സുപ്രീംകോടതിയിൽ\nസിപിഐ മതനിരപേക്ഷ സംരക്ഷണ സദസുകളിൽ വൻ പങ്കാളിത്തം\nകോവിഡ് 19; രാജ്യത്ത് 59,662 രോഗികള്, മരണം 1981\nകോവിഡിലും വില്പന മുന്നോട്ട്\nബ്രഹ്മോസ് സൂപ്പര്‍സോണിക് മിസൈല് പരീക്ഷണം വിജയകരം


പ്രവാചക ശബ്‌ദം - ഗര്‍ഭഛിദ്രത്തിന് സഹായം വേണ്ട, വേണ്ടത് ഭക്ഷണവും വെള്ളവും: ബൈഡനോട് ആഫ്രിക്കന് സംഘടന\nപ്രവാചക ശബ്ദം 09-02-2021 - Tuesday\nഅബൂജ: ആഫ്രിക്കയ്ക്ക് ഗര്‍ഭഛിദ്രം ആവശ്യമില്ലായെന്നും അവിടെ ആവശ്യമുള്ളത് വിദ്യാഭ്യാസ, ആരോഗ്യ സ്ഥാപനങ്ങളും വെള്ളവും ഭക്ഷണവുമാണെന്നും യു‌എസ് പ്രസിഡന്‍റ് ജോ ബൈഡനോട് 'കള്‍ച്ചര് ഓഫ് ലൈഫ് ആഫ്രിക്ക'' എന്ന സംഘടന. ആഫ്രിക്കന് രാജ്യങ്ങളില് ഗര്‍ഭഛിദ്രം നടത്തുന്നതിന് അമേരിക്കയുടെ ധനസഹായം ആവശ്യമില്ലെന്ന് കള്‍ച്ചര് ഓഫ് ലൈഫിന്റെ സ്ഥാപക ഒബിയാനുയു എക്കെയോച്ച വീഡിയോ സന്ദേശത്തിലൂടെ അറിയിക്കുകയായിരിന്നു. 2017ല് ഡൊണാള്‍ഡ് ട്രംപ് പുറത്തിറക്കിയ 'മെക്‌സിക്കോ സിറ്റി' നിയമപ്രകാരം ഗര്‍ഭഛിദ്ര ആവശ്യങ്ങള്‍ക്ക് അമേരിക്കന് പൊതുഖജനാവില്‍നിന്നു പണം മുടക്കുന്നതു നിരോധിച്ചിരുന്നു. പ്രസിഡന്റ് ബൈഡന് അധികാരമേറ്റ ഉടന് ഈ നിയമം പിന്‍വലിക്കുകയായിരുന്നു. ഇതിന് പിന്നാലെയാണ് സംഘടനയുടെ പ്രസ്താവനയെന്നത് ശ്രദ്ധേയമാണ്.\nഉത്ഭവം മുതല് അന്ത്യം വരെ ജീവന് പരിപോഷിപ്പിക്കുന്നതാണ് ആഫ്രിക്കന് മൂല്യവ്യവസ്ഥ. ജീവനും കുടുംബത്തിനും വിശ്വാസത്തിനും വിരുദ്ധമായ ഗര്‍ഭഛിദ്രം ആഫ്രിക്ക അനുകൂലിക്കുന്നില്ല. ഗര്‍ഭഛിദ്രമല്ല ആഫ്രിക്കയ്ക്ക് ആവശ്യമുള്ളത്. അവിടെ ആവശ്യമുള്ളത് വിദ്യാഭ്യാസ, ആരോഗ്യ സ്ഥാപനങ്ങളും വെള്ളവും ഭക്ഷണവുമാണ്. അവ കിട്ടിയാല് ജീവിതനിലവാരം മെച്ചപ്പെടും. വികസന സഹായം എന്ന പേരില് ആഫ്രിക്കന് സംസ്‌കാരത്തെ തകര്‍ക്കാനാണ് പല പാശ്ചാത്യ നേതാക്കളും ശ്രമിക്കുന്നതെന്നും സംഘടന തുറന്നടിച്ചു.\nഗര്‍ഭഛിദ്രം 'നീചമായ കുറ്റകൃത്യമാണെന്നും അതു മനുഷ്യത്വത്തിനെതിരായ തിന്മയാണെന്നും സ്വദേശത്തും വിദേശത്തും ഗര്‍ഭഛിദ്രം സാര്‍വത്രികമാക്കാനുള്ള തീരുമാനം പ്രസിഡന്‍റ് ബൈഡന് ആദ്യം തന്നെ എടുത്തത് വിചിത്രമാണെന്നും നൈജീരിയയിലെ അബൂജ ആര്‍ച്ച് ബിഷപ്പ് ഇഗ്നേഷ്യസ് കൈഗാമ പറഞ്ഞു. ഏറ്റവും ദുര്‍ബലമായ മനുഷ്യവ്യക്തികളായ, ഇനിയും ജനിക്കാത്ത ശിശുക്കള്‍ക്കുവേണ്ടിയാണ് ബൈഡന്റെ ഭരണകൂടം ഇടപെടേണ്ടതെന്നും അദ്ദേഹം കൂട്ടിച്ചേര്‍ത്തു. അധികാരത്തില് കയറിയ ഉടനെ തന്നെ ബൈഡന് ഭരണകൂടം ഗര്‍ഭഛിദ്ര അനുകൂല നിലപാടുകള് സ്വീകരിക്കുന്നത് ആഗോള തലത്തിലുള്ള പ്രോലൈഫ് പ്രവര്‍ത്തകരെ ആശങ്കയിലാഴ്ത്തിയിരിക്കുകയാണ്.\nകോവിഡിനിടെ വിശുദ്ധ കുർബാന നൽകാൻ വിസമ്മതിച്ചതിന് വിശ്വാസികളോട് മാപ്പ് ചോദിച്ച് അമേരിക്കൻ വൈദികൻ\nതലകീഴായ കുരിശ്, സോളില് യഥാര്‍ത്ഥ മനുഷ്യരക്തം, 666: ‘സാത്താന് ഷൂ’ അവതരിപ്പിച്ച അമേരിക്കന് റാപ്പര്‍ക്കെതിരെ വ്യാപക പ്രതിഷേധം\nയേശുവിന്റെ വാക്കുകൾ ജീവിതത്തില് പകര്‍ത്തി സ്നേഹിതർക്കു വേണ്ടി സ്വജീവൻ അർപ്പിച്ച എറിക്കിന് അമേരിക്കയുടെ യാത്രാമൊഴി\nഇസ്രായേല് മക്കള്‍ക്ക് 62 ലക്ഷം ഡോളറിന്റെ സംഭാവനയുമായി അമേരിക്കന് ക്രൈസ്തവര്\nഫ്രാൻസിസ് പാപ്പയുടെ ഇറാഖ് സന്ദര്‍ശനത്തിനു അഭിനന്ദനവുമായി അമേരിക്കന് പ്രസിഡന്റ്\nഅഡ്വ. ജോസ് വിതയത്തില് പ്രതിബദ്ധതയുടെ അല്മായ വ്യക്തിത്വം: കര്‍ദ്ദിനാള് മാര് ജോര്‍ജ് ആലഞ്ചേരി\nകൊച്ചി: സീറോ മലബാര് സഭയുടെ അല്മായ ഫോറം സെക്രട്ടറിയും കേരള സര്‍ക്കാരിന്റെ കാര്‍ഷിക കടാശ്വാസ...


കറുവാപ്പട്ട ചേര്‍ത്തു പാല് കുടിച്ചാല്.... | Health Benefits Of Cinnamon Milk - Malayalam BoldSky\n» കറുവാപ്പട്ട ചേര്‍ത്തു പാല് കുടിച്ചാല്....\nകറുവാപ്പട്ട ചേര്‍ത്തു പാല് കുടിച്ചാല്....\nUpdated: Thursday, June 2, 2016, 10:25 [IST]\nകറുവാപ്പട്ടയെ ഒരു മസാലയെന്ന നിലയില് മാത്രമായിരിയ്ക്കും പലരും കണക്കാക്കുന്നത്. എന്നാല് ആരോഗ്യത്തിനും ഇത് ഏറെ മികച്ചതാണ്.\nഇതുപോലെ പാല് സമീകൃതാഹാരമാണ്. പ്രത്യേകിച്ചു കുട്ടികള്‍ക്ക്. പാലില് പലപ്പോഴും പലതരത്തിലുള്ള പൗഡറുകള് കലക്കി കുടിയ്ക്കുന്നതാണ് നമുക്കുള്ള ശീലം. കോള്‍ഡു പോലുള്ള അവസ്ഥകള്‍ക്ക് പലപ്പോഴും മഞ്ഞള്‍പ്പൊടി ചേര്‍ത്തു ചിലര് കുടിയ്ക്കാറുണ്ട്.\nമരുന്നുഗുണമുള്ള കറുവാപ്പട്ട അല്‍പം പൊടിച്ച് പാലില് ചേര്‍ത്തു കുടിച്ചാല്, അല്ലെങ്കില് കറുവാപ്പട്ട പാലില് ചേര്‍ത്തു തിളപ്പിച്ചു കുടിച്ചാലുള്ള ഗുണങ്ങള് ഏറെയാണ്. ഇതെക്കുറിച്ചു കൂടുതലറിയൂ,ഭക്ഷണത്തോടൊപ്പം വെള്ളം കുടിച്ചാല്....\nദഹനപ്രശ്‌നങ്ങള് അകറ്റാനുള്ള നല്ലൊരു വഴിയാണ് പാലില് കറുവാപ്പട്ട ചേര്‍ത്തു കുടിയ്ക്കുന്നത്. പാല് കുടിയ്ക്കുമ്പോഴുണ്ടാകാനിടയുള്ള അസിഡിറ്റി കുറയ്ക്കാനുള്ള ഒരു വഴി കൂടിയാണിത്.\nപ്രമേഹം, പ്രത്യേകിച്ചു ടൈപ്പ്2പ്രമേഹത്തിനുള്ള നല്ലൊരു പ്രതിവിധിയാണിത്. കറുവാപ്പട്ടയില് പ്രമേഹത്തെ ചെറുക്കുന്ന പല ഘടകങ്ങളും അടങ്ങിയിട്ടുണ്ട്.\nരാത്രി കിടക്കാന് നേരം കറുവാപ്പട്ട ചേര്‍ത്ത പാല് കുടിച്ചു നോക്കൂ, നല്ല ഉറക്കം ലഭിയ്ക്കും. കുട്ടികള്‍ക്കും ഇത് ഏറെ ഗുണകരമാണ്.\nചര്‍മത്തിനും മുടിയ്ക്കുമെല്ലാം കറുവാപ്പട്ട ചേര്‍ത്ത പാല് കുടിയ്ക്കുന്നത് ഏറെ നല്ലതാണ്.\nഎല്ലുകളുടെ ബലത്തിനുള്ള നല്ലൊരു വഴിയാണ് കറുവാപ്പട്ട ചേര്‍ത്ത പാല്. പ്രായധിക്യം കാരണമുള്ള വാതം പോലുള്ള രോഗങ്ങള്‍ക്കുമുള്ള നല്ലൊരു പരിഹാരം.\nവായിലെ ദോഷകരമായ ബാക്ടീരിയകളെ നശിപ്പിയ്ക്കാന് കറുവാപ്പട്ട ചേര്‍ത്ത പാലിനു സാധിയ്ക്കും. ഇതുവഴി പല്ലു കേടു വരുന്നതു തടയാനും നല്ലതാണ്.\nഫ്‌ളൂ, കോള്‍ഡ് എന്നിവ തടയാനുള്ള നല്ലൊരു വഴി കൂടിയാണ് കറുവാപ്പട്ട ചേര്‍ത്ത പാല്. ഇത് ശരീരത്തിന് പ്രതിരോധശേഷി നല്‍കും. ബാക്ടീരിയ, ഫംഗസ്, വൈറസ് എന്നിവയ്‌ക്കെതിരെ കറുവാപ്പട്ട പ്രവര്‍ത്തിയ്ക്കും.\nകാര്‍സിനോജനുകളെ തടയാന് സാധിയ്ക്കുന്നതു കൊണ്ടുതന്നെ ക്യാന്‍സര് തടയാനും ഇൗ പാല് നല്ലതാണ് ഇതില് തേന് കൂടി ചേര്‍ക്കുന്നത് പ്രയോജനം ഇരട്ടിയാക്കും.\nശരീരത്തിലെ ചീത്ത കൊളസ്‌ട്രോള്, അതായത് എല്‍ഡിഎല് കൊളസ്‌ട്രോള് കുറയ്ക്കാനുള്ള നല്ലൊരു വഴി കൂടിയാണ് കറുവാപ്പട്ട ചേര്‍ത്ത പാല്.\nകാലുകള്‍ക്കുണ്ടാകുന്ന നീരു മാറ്റാനുളള നല്ലൊരു വഴി കൂടിയാണ് കറുവാപ്പട്ട ചേര്‍ത്ത പാല് കുടിയ്ക്കുകയെന്നത്.\nപാല് കുടിച്ചാല് തടിയ്ക്കുമെന്നു പേടിയുള്ളവര്‍ക്ക് ധൈര്യമായി കുടിയ്ക്കാവുന്ന ഒന്നാണ് കറുവാപ്പട്ട പാല്. കാരണം കറുവാപ്പട്ടയ്ക്ക് തടിയും കൊഴുപ്പു കുറയ്ക്കാനുള്ള കഴിവുണ്ട്.\nTakealook at the several health benefits of drinking cinnamon milk. Incorporate this simple homemade juice in your diet to reap its benefits.


അത്രക്കിഷ്ടമാണോ? ഗൗരിക്കുട്ടിക്ക് മറുപടിയുമായി ടൊവീനോ; വിഡിയോ | tovino-replies-to-gowri-the-little-girl-in-udan-panam | Kidsclub\nഅത്രക്കിഷ്ടമാണോ? ഗൗരിക്കുട്ടിക്ക് മറുപടിയുമായി ടൊവീനോ; വിഡിയോ\nമഴവിൽ മനോരമയിലെ ഉടൻ പണം റിയാലിറ്റി ഷോയിൽ മത്സരിക്കാനെത്തിയ ഗൗരിക്കുട്ടിയുടെ വീ‍ഡിയോ കഴിഞ്ഞ ദിവസങ്ങളിൽ വൈറലായിരുന്നു ഏറ്റവും ഇഷ്ടമുള്ള നടനാരാ? കല്ലുവിന്‍റെയും മാത്തുവിന്റെയും ചോദ്യത്തിന് ''ടൊവീനോ എന്നായിരുന്നു ഒട്ടും സംശയിക്കാതെ ഗൗരി എന്ന കൊച്ചുമിടുക്കി പറഞ്ഞ ഉത്തരം. ടൊവിനോയ്ക്ക് കൊടുക്കാൻ ഒരു തകർപ്പൻ മെസേജും ഗൗരിക്കുട്ടി പങ്കുവച്ചിരുന്നു ഈ വീഡിയോയിൽ. നിഷ്കളങ്കതയും കുട്ടിത്തവും സമം ചേർത്ത ഉത്തരങ്ങളും ഗൗരിക്കുട്ടിയുടെ 'ജീവാംശമായ്' പാട്ടും പ്രേക്ഷകർ നെഞ്ചേറ്റിയിരുന്നു.\nഗൗരിക്കുട്ടിയുടെ പാട്ട് കേട്ടാൽ ടൊവിനോ ഫ്ലൈറ്റും പിടിച്ച് നേരെ ഇങ്ങുപോരുമെന്നായി അവതാരകൻ. എന്നാൽ തന്റെ കുട്ടി ആരാധികയ്ക്കുള്ള മറുപടിയുമായി എത്തിയിരിക്കുകയാണ് ടൊവിനോ. മഴവിൽ മനോരമയിലൂടെ തന്നെയായിരുന്നു പ്രതികരണം. വിഡിയോയിലൂടെ തന്നെ അത്രയ്ക്കിഷ്ടമാണോയെന്നാണ് ടൊവിനോ ഗൗരിക്കുട്ടിയോട് ചോദിക്കുന്നത്. ഉടൻ പണത്തിൽ പങ്കെടുത്ത ഏറ്റവും പ്രായംകുറഞ്ഞയാൾ എന്ന നേട്ടവും ഗൗരിക്കുട്ടിക്ക് സ്വന്തം.\nടൊവിനോ അങ്കിളിനെ കണ്ടാൽ എന്തു പറയുമെന്ന അവതാരകന്റെ ചോദ്യത്തിനും ഗൗരിക്ക് മറുപടിയുണ്ട്. ടൊവീനോ അങ്കിളിന്റെ ഫാനാണ് താനെന്നു പറയുമെന്നും പിന്നെ ഫോട്ടൊയെടുക്കും എന്നിട്ട് ഉമ്മ കൊടുക്കുമെന്നുമായിരുന്നു കുഞ്ഞു ഗൗരിയുടെ മറുപടി.


Emalayalee.com - ന്യു യോര്‍ക്കില് മരണം 106, ന്യു ജെഴ്‌സിയില്162; കണക്ടിക്കട്ടില് 23\nന്യു യോര്‍ക്കില് മരണം 106, ന്യു ജെഴ്‌സിയില്162; കണക്ടിക്കട്ടില് 23\nന്യു യോര്‍ക്ക്: ചൊവ്വാഴ്ച ഉച്ച വരെയുള്ള 24 മണിക്കൂറില് ന്യു യോര്‍ക്ക് സ്റ്റേറ്റില് മരണം 106 ആയി കുറഞ്ഞതായി ഗവര്‍ണര് ആന്‍ഡ്രു കോമൊ. കോവിഡ് 19 ശക്തിപെട്ട ശേഷം ഏറ്റവും കുറഞ്ഞ മരണ നിരക്കാണിത്.\nന്യു യോര്‍ക്ക് സ്റ്റേറ്റില് പത്തില് താഴെ ആളുകള് പങ്കെടുക്കുന്ന മെമ്മോറിയല് ഡേ പരിപാടികള് അനുവദിക്കുമെന്നു ഗവര്‍ണര് കോമോ പറഞ്ഞു.\nകൊറോണയുമായി ബന്ധപ്പെട്ട് കുട്ടികളിലുണ്ടാകുന്ന മള്‍ട്ടി സിസ്റ്റം ഇന്‍ഫ്‌ലമേറ്ററി സിന്‍ഡ്രോം (എം.ഐ.എസ്.-സി) ബാധിച്ച് 137 കുട്ടികളാണു ആശുപത്രിയില്\nതലസ്ഥാനമായ ആല്ബനി ഉള്‍പ്പെടുന്ന കാപിറ്റല് റീജിയന് ബുധനാഴ്ച മുതല് തുറക്കും. നേരത്തെ6റീജിയന് തുറന്നിരുന്നു. ഇനി ന്യു യോര്‍ക്ക് സിറ്റി അടക്കം മൂന്നു റീജിയനുകളാണു തുറക്കാനുള്ളത്.\nഅതേ സമയം 16 പ്രമുഖ ആശുപത്രികളില് സന്ദര്‍ശകരെ അനുവദിക്കുന്നതിനു നടപടികള് തുടങ്ങി. നാസ്സാ കൗണ്ടിയിലെ ആശുപത്രികളില്, സാധാരണ ശസ്ത്രക്രിയകള് നടത്തുന്നതിനു ഗവര്‍ണര് അനുമതി നല്കി.\nന്യു ജെഴ്‌സിയില് 162 പേര് മരിച്ചു. സ്റ്റേറ്റില് 10,500-ല് പരം പേരാണു ഇതു വരെ മരിച്ചത്.പുതുതായി ആയിരത്തില് പരം പേര്‍ക്ക് രോഗബാധ കണ്ടതോടെ ആകെ രോഗം ബാധിച്ചവര് ഒന്നര ലക്ഷത്തോടടുക്കുന്നു. ടെസ്റ്റ് ചെയ്യുന്നവരില് 12 ശതമാനത്തിനു മാത്രമേ രോഗം കണ്ടെത്തുന്നുള്ളുവെന്ന് ഗവര്‍ണര് ഫില് മര്‍ഫി പറഞ്ഞു. സ്ഥിതിഗതികള് പൊതുവില്‍മെച്ചപ്പെടുകയാണ്.\nന്യു ജെഴ്‌സിയിലെ സിവി.എസ്. ഫാര്‍മസികളുടെ 50 ശാഖകളില് ഓരോരുത്തര്‍ക്കും സ്വയം കോവിഡ് ടെസ്റ്റ് നടത്താനുള്ള സൗകര്യം ഈ മാസാവസനത്തോടെഏര്‍പ്പെടുത്തും.\nകണക്ടിക്കട്ടില് 23 പേരാണു ഇന്നലെ മരിച്ചത്. ഏപ്രില് 6-നു ശേഷമുള്ള ഏറ്റവും കുറഞ്ഞ മരണ സംഖ്യയാണിത്


കുമ്പഴയിൽ മർദനമേറ്റ5വയസ്സുകാരി പെൺകുട്ടി മരിച്ചു | Malayali Manasu\nHome Kerala കുമ്പഴയിൽ മർദനമേറ്റ5വയസ്സുകാരി പെൺകുട്ടി മരിച്ചു\nകുമ്പഴയിൽ മർദനമേറ്റ5വയസ്സുകാരി പെൺകുട്ടി മരിച്ചു\nപത്തനംതിട്ട കുമ്പഴയിൽ മർദനമേറ്റ5വയസ്സുകാരി പെൺകുട്ടി മരിച്ചു.\nതമിഴ്നാട് രാജപാളയം സ്വദേശികളുടെ മകളാണ് മരിച്ചത്. സംഭവത്തിൽ കുട്ടിയുടെ രണ്ടാനച്ഛനെ പോലീസ് കസ്റ്റഡിയിലെടുത്തു.\nകഴിഞ്ഞ രണ്ട് ദിവസമായി കുട്ടിയെ രണ്ടാനച്ഛൻ ക്രൂരമായി മർദിച്ചിരുന്നതായി അമ്മ മൊഴി നൽകിയിട്ടുണ്ട്. ഇതിനെത്തുടർന്നാണ് പോലീസ് രണ്ടാനച്ഛനെ കസ്റ്റഡിയിലെടുത്തത്. പെൺകുട്ടിയുടെ മൃതദേഹം ജില്ലാ ആശുപത്രിയിൽ സൂക്ഷിച്ചിരിക്കുകയാണ്.\nPrevious articleനാഷണൽ ഇൻഷുറൻസിൻ്റെ പോർട്ടൽ ഓഫീസ് കുമ്പഴയിൽ പ്രവർത്തനമാരംഭിച്ചു\nNext articleആരോഗ്യ പരിപാലന രംഗത്ത് ഇന്ത്യക്കാർക്ക് അമേരിക്കയിൽ വലിയ അവസരങ്ങൾ: ഡോ. ആസാദ് മൂപ്പന്


ഒടുവില് മഞ്ജു ആ രഹസ്യം തുറന്നു പറഞ്ഞു | Manju Warrier Beauty Secrets Revealed - Malayalam BoldSky\nഒടുവില് മഞ്ജു ആ രഹസ്യം തുറന്നു പറഞ്ഞു\n| Updated: Saturday, November 28, 2015, 16:25 [IST]\nമഞ്ജു വാര്യരെക്കുറിച്ചറിയാന് എന്നും എപ്പോഴും മലയാളികള്‍ക്ക് ആകാംഷയുണ്ട്. മഞ്ജു മുടി മുറിച്ചോ, തടി കുറച്ചോ, അടുത്ത നൃത്ത പരിപാടി എവിടെ തുടങ്ങി നമ്മുടെ വീട്ടിലെ ഒരു കുട്ടിയോടെന്ന പോലെയാണ് മലയാളികള് മഞജുവിനോട് പെരുമാറുന്നതും.\nമുപ്പത്തിയേഴു വയസ്സിലും 20 വയസ്സുകാരിയായാണ് മഞ്ജു ഇനി അഭിനയിക്കാന് പോകുന്നത്. നായികമാര്‍ക്കിടയിലെ മമ്മൂട്ടിയാണ് മഞ്ജു. എന്നും നിത്യയൗവ്വനം കാത്തു സൂക്ഷിക്കാന് മലയാള സിനിമയില് മഞ്ജുവിനെ കഴിഞ്ഞേ വേറെ ആരും ഉള്ളൂ. എന്തൊക്കെയാണ് മഞ്ജുവിന്റെ സൗന്ദര്യ രഹസ്യമെന്നു നോക്കാം. ഭാവന നമ്മുടെ ഭാവനയ്ക്കപ്പുറം\nധാരാളം വെള്ളം കുടിയ്ക്കുന്നതാണ് തന്റെ സൗന്ദര്യത്തിന്റെ രഹസ്യം എന്നു മഞ്ജു പറയുന്നത്. വെള്ളം കുടിയ്ക്കുന്നത് ചര്‍മ്മത്തിന്റെ ഫ്രഷ്‌നസ് നിലനിര്‍ത്താന് സഹായിക്കുന്നു.\nഷൂട്ടിംഗ് സമയങ്ങളില് മാത്രം മേക്കപ് ഉപയോഗിക്കുന്ന ശീലമാണ്. അല്ലാതെ ഏത് പരിപാടിയ്ക്കു പോകുമ്പോഴും മേക്കപ്പിനോട് താല്‍പ്പര്യമില്ലാത്തതാണ് മഞ്ജുവിന്റെ സ്വഭാവം.\nആഴ്ചയില് രണ്ട് ദിവസമെങ്കിലും തലയില് എണ്ണ തേയ്ക്കുന്ന ശീലം മഞ്ജുവിന് പണ്ടേ ഉള്ളതാണ്. മഞ്ജുവിന്റെ നീണ്ട മുടിയുടെ രഹസ്യവും അതാണ്.\nബ്യൂട്ടി പാര്‍ലര് വീട്ടില് തന്നെ\nപല താരങ്ങളും ബ്യൂട്ടി പാര്‍ലറില് നിന്നും ഇറങ്ങാന് സമയമില്ലാത്തവരായിരിക്കും. എന്നാല് നമ്മുടെ പ്രിയ താരത്തിന് ബ്യൂട്ടി പാര്‍ലര് എന്നു പറയുന്നത് തന്നെ അലര്‍ജിയാണ്.\nനൃത്തം ചെയ്യുന്നതിലൂടെ സൗന്ദര്യം ലഭിയ്ക്കുമെന്ന് സാക്ഷ്യപ്പെടുത്തിയിരിക്കുകയാണ് മഞ്ജു. പ്രായം കുറയ്ക്കുന്നതിന് നൃത്തം സഹായിക്കുമെന്നതിന്റെ ഏറ്റവും നല്ല ഉദാഹരണമാണ് മഞ്ജു വാര്യര്.\nകൃത്യസമയത്ത് ഉറങ്ങുന്നതാണ് മഞ്ജുവിന്റെ മറ്റൊരു സൗന്ദര്യ രഹസ്യം. രാവിലെ നേരത്തേ എണീക്കുന്നതും മഞ്ജുവിന്റെ ശീലങ്ങളില് പ്രധാനം.\nRead more about: beauty skin care cinema സൗന്ദര്യസംരക്ഷണം ചര്‍മസംരക്ഷണം\nManju Warrier Beauty Secrets Revealed\nWho does not know the impactful comeback made by yesteryear actress of Malayalam cinema, Manju Warrier? Yes, Here are some beauty secrets of manju.


എഴുതാപ്പുറം വരയ്ക്കൽ – Litart Media\nby litartmedia February 3, 20210Comment\nഇല്ലസ്‌ട്രേറ്റർമാരായിരുന്നല്ലോ ആധുനികമലയാളത്തിൽ ആർട്ടിസ്റ്റുകളായി എണ്ണപ്പെട്ടത്. എന്നാൽ ഇന്ന് സ്ഥിതി മാറി. സാഹിത്യത്തിനു വരയ്ക്കുന്നവരെ മുഖ്യധാരാ വരപ്പുകാർ അവരുടെ കൂട്ടത്തിൽ കൂട്ടില്ല. സാഹിത്യവര അന്നുമിന്നും ഒരു രണ്ടാംകിട പണിയാണ്. സാഹിത്യകൃതി ഒന്നാമതായിരിക്കുന്നിടത്ത്, വര അതിനുള്ള അലങ്കാരവേല ചെയ്യുക മാത്രം. അച്ചടിച്ച പേജിൽ മുമ്മൂന്ന് ആറുകോളവും ടെക്സ്റ്റ് മാത്രമായിരിക്കുന്നതിന്റെ ഏകതാനതയിൽ ചിത്രം വായനയ്ക്കുള്ള ശ്വാസവായു കടത്തിവിട്ടു. ചിത്രം കണ്ടും വായന തുടരാം എന്നോ ചിത്രത്തിലൂടെയും കഥയിലേക്ക് പടർന്നുകയറാമെന്നോ മാഗസിൻ വായനക്കാർ കരുതി. ‘രേഖാചിത്രം’ എന്നാണ് പറയുക മലയാളത്തിൽ. അച്ചടിയുടെ സാങ്കേതികത ഇന്നത്തെ അത്രയും വളർന്നിട്ടില്ലാത്ത കാലത്ത് വ്യത്യസ്ത നിറങ്ങളും അതിന്റെ സൂക്ഷ്മമായ ലയനവും അച്ചടിയിൽ ലഭ്യമാകുക ശ്രമകരമായിരുന്നു. അവിടെ രേഖകൾ മാത്രമാണ് അച്ചടിയിൽ കൃത്യമായ റിസൽറ്റ് നല്കിയിരുന്നത്. അത്തരമൊരു സാങ്കേതികപരിമിതിയിലാണ് രേഖാചിത്രണം എന്ന വാക്കും ആശയവും നാം സ്വീകരിക്കുന്നത്. അച്ചടിയും സാങ്കേതികതയും വളർന്നിട്ടും രേഖാചിത്രമെന്നത് നമ്മുടെ ഗൃഹാതുരതയായി കൂടെനില്ക്കുന്നു. അച്ചടിച്ച പേജിന്റെ ആലങ്കാരികതയിൽ കവിഞ്ഞുപോയ ചുരുക്കം ചില കലാകാരർ ഉണ്ടായി. അവരാകട്ടെ അധികകാലം ആ രംഗത്ത് തുടർന്നുമില്ല. ആഘോഷിക്കപ്പെട്ട രേഖാചിത്രകാരന്മാരെല്ലാം സാഹിത്യാഖ്യാനത്തെ അതേപടി ദൃശ്യവത്കരിക്കാൻ വെമ്പിയവരോ സ്വന്തം ശൈലികളിൽ തളയ്ക്കപ്പെട്ടവരോ ആയിരുന്നു.\nഎഴുത്തുകാർക്ക് കൃതി പൂർണമായ കലാസൃഷ്ടിയാണെങ്കിൽ വരപ്പുകാർക്ക് അത് റോ-മെറ്റീരിയൽ മാത്രമാണ്. എഴുതപ്പെട്ട കഥയ്ക്ക് വരയ്ക്കലല്ല കഥാവര. ഞാൻ ”വായിച്ച” കഥയ്ക്കാണ് വരയ്ക്കാറ്. എഴുത്തിനോടുള്ള സർഗാത്മകപ്രതികരണമാണ് എനിക്ക് വര. അതു പലപ്പോഴും എഴുത്താളിന്റെയും പത്രാധിപരുടെയും ഇച്ഛകൾ പാലിക്കപ്പെടുന്ന ഒന്നാവണമെന്നില്ല. കഥയിൽ/കവിതയിൽ പറഞ്ഞതുമാത്രം വരയ്ക്കുന്നത് തനിക്കു കിട്ടിയ ടെക്സ്റ്റ് ഭാഷാന്തരപ്പെടുത്തുന്ന ഒരു ട്രാൻസലേറ്ററുടെ ക്ലറിക്കൽപ്പണി മാത്രമാണ്. കൃതിയിൽ പറഞ്ഞതിനപ്പുറം പോകുന്നതാണ്, മറ്റുചിലപ്പോൾ കൃതിയിൽ ഉള്ളടങ്ങിയ അന്തരീക്ഷത്തെ ആവിഷ്‌കരിക്കലാണ് എനിക്ക് ഇല്ലസ്‌ട്രേഷൻ. കഥയിൽ പറഞ്ഞത് വരയിൽ വന്നില്ല എന്ന്, എന്റെ കഥാപാത്രം മഞ്ഞസാരിയല്ല, നീലസാരിയായിരുന്നു ചുറ്റിയിരുന്നത് എന്ന്, എന്റെ കഥാപാത്രത്തിന് പ്രായമിത്തിരി കൂടിപ്പോയോ? എന്ന് ഖേദിക്കുന്ന മുൻനിര എഴുത്തുകാരെ എനിക്ക് പരിചയമുണ്ട്. അവരുമായി കലയെക്കുറിച്ചൊരു സംവാദമേ സാധ്യമല്ല. അവരാഗ്രഹിക്കുന്നത് ചെയ്തവസാനിപ്പിക്കുക മാത്രമേ അവിടെ നിവൃത്തിയുള്ളൂ. ചിലപ്പോഴൊക്കെ നിവൃത്തികേടുമാണ് ഇല്ലസ്‌ട്രേഷൻ. മികവുറ്റ സാഹിത്യത്തിനുമുന്നിലിരിക്കുമ്പോൾ വരയും അതിനൊപ്പം മെച്ചപ്പെടാൻ അറിയാതെ ആഗ്രഹിക്കും.\nകഥയും ഒരുപരിധിവരെ കവിതയും ദൃശ്യാത്മകതയെ പിൻപറ്റുന്ന എഴുത്തായിട്ടുണ്ട് സമകാലിക മലയാളസാഹിത്യത്തിൽ. കണ്ടെഴുത്താണ് കഥ. എഴുത്താൾ കാഴ്ചയെ എഴുതുന്നു. മൂർത്തമായും അമൂർത്തമായും എഴുതപ്പെട്ട കാഴ്ചയെ വരയ്ക്കുക താരതമ്യേന എളുപ്പമാണ്. എഴുതാപ്പുറം വരയ്ക്കലാണ് വെല്ലുവിളി. വാക്കുകൾക്കിടയിലാണ് കവിത എന്നു പറയും പോലെ. അവിടെയാണ് ഇല്ലസ്‌ട്രേറ്ററുടെ പ്രതിഭ. ഒരു കഥ മൂന്നുപേർക്ക് കൊടുത്തുനോക്കൂ, മൂന്നുതരം കഥകളാക്കി വരയ്ക്കുമവർ. ഒരാളും മറ്റൊരാളെ അതേപടി കാണുന്നില്ല. അവരവരുടെ കാഴ്ചയാണ് കല. അവരവരുടെ എഴുത്തെന്നെപോലെ. അതംഗീകരിച്ചുതരാൻ മടിയുള്ള എഴുത്തുകാരാണ് എന്റെ കഥാപാത്രം ഇങ്ങനെയല്ല എന്ന് പഴിപറയുക.\nഎഴുത്തിൽ ചില സൗകര്യങ്ങളുണ്ട്. ഒരു കഥാപാത്രത്തിന്റെ മനോലോകങ്ങളിലേക്ക് പെട്ടെന്ന് ഊളിയിട്ടങ്ങുപോകാം. അയാളുടെ ചിന്തകളിലലയാം. അവരെ വരയ്ക്കാൻ പോകുന്ന ചിത്രകാരർ പെട്ടതുതന്നെ. അവർ ചായപ്പെൻസിലുകളുമായി പുറത്തുകാത്തുനിൽക്കണം. അപ്പോഴാവും കഥയിലെ മനുഷ്യർ ഉപയോഗിച്ച ഏതെങ്കിലും വസ്തുക്കൾ കണ്ണിൽപ്പെടുക. വരക്കാർ അതു വരയ്ക്കും. അപ്പോൾ ആ വസ്തുവിന് അതുവരെയുള്ള അർത്ഥമല്ല, അത് ആ കഥാപാത്രത്തിന്റെ മനോനിലയെ പിടിച്ചെടുക്കാൻവെച്ച ആൾക്കണ്ണാടി പോലെ പ്രവർത്തിച്ചുതുടങ്ങും. അതിനാൽ ചിത്രീകരണങ്ങളിലെ വസ്തുവരകളെ വെറുതെ കണ്ടുതള്ളാനാവില്ല.\nഉപേക്ഷിച്ച ഒറ്റച്ചെരുപ്പ് അതിന്റെ നാഥനെ തിരയുന്നപോലെ അക്ഷമനിറഞ്ഞ ഒരേകാന്തത കഥാവരകളിലെ വസ്തുക്കൾക്കുണ്ട്. പ്രണയത്തെ കൊക്കുരുമ്മുന്ന രണ്ടുപക്ഷികളായി വരയ്ക്കുമ്പോലെ പ്രതീകാത്മകമല്ല ഈ വസ്തുവര. പ്രതീകങ്ങളെ റദ്ധാക്കൽ കൂടിയാണെനിക്ക് വര. പ്രതീകം പഴഞ്ചനാണ്. അതെപ്പോഴും നിങ്ങളെ ഒരേ വഴിക്കുതന്നെ നടക്കാൻ പ്രേരിപ്പിക്കും. പ്രതീകങ്ങളിൽനിന്ന് രക്ഷപ്പെടുമ്പോഴേ വസ്തുക്കളെ അതായിമാത്രം കാണാനൊക്കൂ. ഒരു കസേര എപ്പോഴും അധികാരത്തെ സൂചിപ്പിക്കുകയല്ല, അത് അപ്പോൾ എഴുന്നേറ്റ് പോയ ഒരാളുടെ അഭാവത്തെ കാഴ്ചപ്പെടുത്തുകയാണെന്ന് അപ്പോഴേ അറിയാനാവൂ. മറിഞ്ഞുവീണ കസേര ആത്മഹത്യ ചെയ്യാൻ ഒരാളുപയോഗിച്ചതാവാം. തൂങ്ങിനിൽക്കുന്ന രണ്ടുകാലുകൾ തന്നെ വേണമെന്നില്ല ആ മരണത്തെ വരയാൻ. അവിടെ കസേര ഇരിപ്പിടമല്ല. മരണത്തിലേക്കുള്ള ചവിട്ടുപടിയാണ്. കട്ടപിടിച്ചുപോയ അർത്ഥങ്ങളിൽനിന്ന് വസ്തുക്കളെ മോചിപ്പിച്ചെടുക്കൽ കൂടി വരപ്പുകാരുടെ ബാധ്യതയാണ്. എന്റെ കവിതയിലെ കാക്ക ബലിക്കാക്കയല്ലെന്ന് എസ് ജോസഫ് ഒരിടത്തുപറയുന്നുണ്ട്. അത് വെറുമൊരു കാക്കയാണെന്നും. അങ്ങനെ പ്രതീകാത്മകപ്പെട്ടുപോയ കാക്കയെ, പ്രാവിനെ, പൂച്ചയെ, പൂക്കളെ, മരങ്ങളെ ഒക്കെ തിരിച്ചുപിടിക്കൽ കൂടിയാണ് വരയിലെ വെല്ലുവിളി. ആരോപിതാർത്ഥങ്ങളിൽനിന്ന് മോചിപ്പിച്ചിട്ടുവേണം അവയെ പുതുതായി കാണാൻ; പുതുതായി വരയാൻ.


ചേർത്തല മരുത്തോർവട്ടം ധന്വന്തരി ക്ഷേത്രത്തിൽ ഇക്കഥ വഴിപാടായി കളിക്കാറുണ്ട്. ഉത്സവം തുടങ്ങുന്നതിന് പത്ത് മുതൽ ഇരുപത് ദിവസം വരെ ഈ വഴിപാട് കളികൾ തുടങ്ങും.\nഭാഗവതം കഥയെ ആസ്പദമാക്കി രചിച്ചതാണ് സന്താനഗോപാലം ആട്ടക്കഥ.\nഒൻപതാം ശിശുശവം കൊണ്ട് യാദവ സഭയിലേക്ക് ബ്രാഹ്മണൻ വരുന്നു എന്നാണ് ആട്ടക്കഥയിൽ. ഭാഗവതത്തിൽ ഓരോ ശിശുമരണം സംഭവിക്കുമ്പോഴും ബ്രാഹ്മണൻ യാദവസഭയിൽ വന്ന് രാജാവിനെ ചീത്തപറയാറുണ്ട്. ഒൻപതാം ശിശുശവം കൊണ്ട് വരുന്ന സമയം അർജ്ജുനൻ യാദവസഭയിൽ യദൃശ്ചയാൽ വന്നതാണ്. പിന്നെ ബ്രാഹ്മണന് വാക്കുകൊടുത്തതുകൊണ്ട് അത് പരിപാലിക്കുന്നതുവരെ കൃഷ്ണന്റെ കൂടെ, ശിവനെ ആരാധിച്ച് വസിച്ചു എന്നാണ്.\nപത്താമത്തെ ശിശുശവം മാത്രമല്ല, അർജ്ജുനനന്റെ പാശുപതാസ്ത്രവും അപ്രത്യക്ഷമാവുന്നുണ്ട് ഭാഗവതത്തിൽ.\nഅർജ്ജുനൻ - ആദ്യാവസാനം-പച്ച വേഷം\nബ്രാഹ്മണ പത്നി-കുട്ടിത്തരം-സ്ത്രീ വേഷം, മിനുക്ക്\nപത്ത് കുട്ടികൾ-സാധാരണ പത്ത് വയസ്സിനുതാഴെയുള്ള കുട്ടികൾ\nഇതുകേട്ട അർജ്ജുനൻ മറുപടി പറയുന്നു:\nഅല്ലയോ ബ്രാഹ്മണേന്ദ്ര, ഇതാ ഞാൻ ഒപ്പം വരുന്നു. അങ്ങയുടെ പ്രിയപത്നി പ്രസവിക്കുന്ന പുത്രനെ ഞാൻ കത്തുതരാം. ഗാണ്ഡീവം എന്ന എന്റെ വിഖ്യാതമായ വില്ല് ഇതാ എന്റെ കയ്യിൽ കാണുന്നില്ലേ? യമധർമ്മൻ കൂടെ എന്റെ ഇഷ്ടത്തിന് എതിരുനിൽക്കില്ല. അതിനാൽ വ്യാകുലപ്പെടാതെ നമുക്ക് പോകാം.\nഅപ്പോൾ ധർമ്മരാജാവ് പറഞ്ഞു: ഞാൻ എന്താണ് അർജ്ജുനാ നിനക്ക് അഹിതമായി ചെയ്തത്?\nമഹിഷവാഹ ബ്രാഹ്മണപുത്രനെ തന്നീടുകില്ലെങ്കിൽ ഞാൻ യമലോകം ചാമ്പലാക്കും\nനീ പരുഷവചനങ്ങൾ പറയാതെ കാര്യം പറയൂ. കൃഷ്ണസഖാവിന് എന്താണ് അസാദ്ധ്യമായത്? ഏത് ബ്രാഹ്ംണപുത്രനെ ആണ് നിനക്ക് വേണ്ടത്? ഏതു ദേശത്തിലേ ആണ് ബ്രാഹ്മണപുത്രൻ?\nദ്വാരകയിൽ ഒൻപത് മക്കൾ ജനിപ്പോഴേ നീ കൊണ്ടുവന്നു. ഇപ്പോ പത്താമനെ എന്റെ ശരകൂടത്തിൽ നിന്നും നീ കൊണ്ടുപോയി. അവനെ എനിക്ക് തരൂ.\nദ്വാരകയിൽ വന്ന് ഞാൻ എന്റെ ജോലി ഇഷ്ടം പോലെ ചെയ്യാൻ എനിക്കെന്നല്ല ആർക്കും സാധിക്കില്ല. സംശയം തീർക്കാൻ ചിത്രഗുപ്തനോട് കൂടെ ചോദിച്ചുനോക്കൂ. എന്നോട് പരിഭവം വേണ്ട. താങ്കളുടെ സുഹ്രൃത്തായ ശ്രീകൃഷ്ണൻ വിചാരിച്ചാൽ പത്ത് മക്കളേയും കിട്ടും.\nഇന്ദ്രവചനം കേട്ട് മടങ്ങിയ അർജ്ജുനൻ വീണ്ടും മറ്റ് ലോകങ്ങളിലൊക്കെ പോയി ബ്രാഹ്മണപുത്രരെ തിരയുന്നു. ഒരു സ്ഥലത്തും കണ്ടുകിട്ടാതെ, അർജ്ജുനൻ അവസാനം തീക്കുണ്ഡത്തിൽ ചാടി ആത്മാഹുതി നടത്തുവാൻ തന്നെ തീർച്ചയാക്കുന്നു.\nഅർജ്ജുനന്റെ ആത്മഗതം: എന്തൊരു വിസ്മയം ! വിധി ചെയ്തതുതന്നെ! കാലനും കൂടെ കുട്ടികൾ മരിക്കുന്നു! എന്റെ കാലദോഷം തന്നെ. ഇനി എനിക്ക് അഗ്നികുണ്ഡത്തിൽ ചാടി ആത്മാഹുതി ചെയ്യുക എന്നതല്ലാതെ കരണീയം ആയി ഒന്നുമില്ല! ഹേ നന്ദസൂനോ! എന്നെ രക്ഷിക്കൂ!\nകൃഷ്ണ! നീ ജയിക്ക! അർജ്ജുന! നീയും ജയിക്ക!. കനത്ത ശോകഭാരം കൊണ്ട് ഞാൻ നിന്നെ ധാരാളം അധിക്ഷേപിച്ചു. അതൊന്നും മനസ്സിൽ വെക്കരുതേ. എല്ലാം ക്ഷമിക്കേണമേ. നിന്നെ മനസ്സിൽ വിചാരിക്കുന്നവർക്ക് കൂടെ എല്ലാ മംഗളവും വന്ന് ഭവിക്കും എന്ന് പറഞ്ഞ് അനുഗ്രഹിക്കുന്നു\nപോസ്റ്റ് ചെയ്തത് SunilKumar Muthukurussi at 3:02 PM\nLabels: ആട്ടക്കഥ, കഥകളി\n*'ഭാഗവതത്തിൽ ഓരോ ശിശുമരണം സംഭവിക്കുമ്പോഴും ബ്രാഹ്മണൻ യാദവസഭയിൽ വന്ന് രാജാവിനെ ചീത്തപറയാറുണ്ട്.'\n'സഭയിൽ' വരുന്നതായി ഭാഗവതത്തിൽ പറയുന്നുണ്ടോ? 'ഗോപുരദ്വാരത്തിൽ' എന്നാണ് ഞാൻ വായിച്ചിരിക്കുന്നത്.\n*'പത്താമത്തെ ശിശുശവം മാത്രമല്ല, അർജ്ജുനനന്റെ പാശുപതാസ്ത്രവും അപ്രത്യക്ഷമാവുന്നുണ്ട് ഭാഗവതത്തിൽ' ഇതും എനിക്ക് പുതിയ അറിവാണ്. ഭാഗവതത്തിൽ ഇങ്ങിനെ ഉണ്ട് അല്ലേ?\nമണീ, നിങ്ങളെ പോലെ നാട്ടിലുള്ളവര് ഇങ്ങനെ എന്നോട് ചോദിച്ചാല് ഞാന് എന്താ പറയുക? എന്‍റെ വിവരം ഇന്‍റെര്‍നെറ്റ് മാത്രാ :):):) അതോണ്ടല്ലെ ഞാന് ഇവിടെ ഇട്ടത്. തെറ്റ് തിരുത്തുക എന്നത് നിങ്ങള് നാട്ടില് ഉള്ളവരുടെ ജ്വാലി അല്ലേ? :):) ഭാഗവതവും എന്‍റെ കയ്യില് ഇല്ല. നെറ്റില് വായിച്ച ഒരു ഗദ്യഭാഗവത്അത്തില് പറഞ്ഞതാ ഞാന് ഇവിടെ പറഞ്ഞത്. ഇനി ശരിക്കുള്ള വ്യതിയാനങ്ങള് പറഞ്ഞ് തരൂ. (ഞാന് കളിയായല്ല പറയുന്നത്. കാര്യായി തന്ന്യാ)


സില്‍വര് ലൈന് പദ്ധതിയില് അഴിമതി ആരോപണവുമായി ചെന്നിത്തല | DoolNews\nസില്‍വര് ലൈന് പദ്ധതിയില് അഴിമതി ആരോപണവുമായി ചെന്നിത്തല\nSaturday, 19th March 2022, 8:16 pm\nതിരുവനന്തപുരം: സില്‍വര് ലൈനില് അഴിമതി ആരോപണവുമായി മുന് പ്രതിപക്ഷ നേതാവ് രമേശ് ചെന്നിത്തല. കണ്‍സള്‍ട്ടന്‍സി കമ്പനിയെ നിയമിച്ചതില് അഴിമതിയുണ്ട്. ഫ്രഞ്ച് കമ്പനിക്ക് കരാര് ലഭിച്ചത് കമ്മീഷന് വാങ്ങിയാണ്. മുഖ്യമന്ത്രി നേരിട്ടാണ് ഇടപാട് നടത്തിയത്. ഇതുസംബന്ധിച്ച് അന്വേഷണം വേണമെന്നും ചെന്നിത്തല ആവശ്യപ്പെട്ടു.\nസില്‍വര് ലൈനിന് സര്‍വേ നടത്തിയതിലും കണ്‍സള്‍ട്ടന്‍സിയെ നിയമിച്ചതിലുമാണ് ആരോപണം.\nഅഞ്ച് ശതമാനമാണ് കണ്‍സള്‍ട്ടന്‍സിയുടെ കമ്മീഷന്. കരിമ്പട്ടികയില് പെട്ട ഫ്രഞ്ച് കമ്പനിക്കാണ് കരാര്. പദ്ധതിക്ക് വിദേശ വായ്പ കിട്ടാനുള്ള യാതൊരു സാധ്യതയുമില്ലെന്നും സംസ്ഥാന സര്‍ക്കാര് തിടുക്കപ്പെട്ട് ഭൂമി ഏറ്റെടുക്കുന്നത് പണയം വെക്കാനാണെന്നും ചെന്നിത്തല ആരോപിച്ചു.\n‘കെ റെയിലിന് പിറകെ നടക്കുന്ന അഴിമതിയെക്കുറിച്ച് ഞാന് നേരത്തെ സൂചിപ്പിച്ചിരുന്നു. ആഗോള ടെന്‍ഡര് പോലുമില്ലാതെയാണ് സിസ്റ്റ്‌റ എന്ന ഫ്രഞ്ച് കമ്പനിയെ കണ്‍സള്‍ട്ടന്റ് ആയി നിയമിച്ചിരിക്കുന്നത്. സിസ്റ്ററയുടെ ഇന്ത്യന് അനുബന്ധ കമ്പനിയായ എസ്.എ.ഐ കണ്‍സള്‍ട്ടിംഗ് എന്‍ജിനീയറിങ് ലിമിറ്റഡിനെ ലോക ബാങ്ക് അഴിമതി കാരണം നിരോധിച്ചിരുന്നു.\nഉത്തര കൊറിയയില് പോലും സംഭവിക്കാത്ത കാര്യങ്ങളാണ് സില്‍വര് ലൈനിന്റെ പേരില് കേരളത്തില് നടക്കുന്നത്: കെ.പി.എ. മജീദ്\nക്യാബിനറ്റില് പോലും ചര്‍ച്ച ചെയ്യാതെ മുഖ്യമന്ത്രി നേരിട്ട് ഈ കമ്പനിയെ നിയമിച്ചിരിക്കുകയാണ്\nപദ്ധതിയുടെ അഞ്ച് ശതമാനമാണ് കണ്‍സള്‍ട്ടന്‍സി ഫീസായി നല്‍കുന്നത്.\nഅതായത് 3000 കോടി രൂപയ്ക്ക് മുകളില് വെറും കണ്‍സള്‍ട്ടന്‍സി ഫീസായി നല്‍കുകയാണ് ഇടതുസര്‍ക്കാര്. വലിയൊരു അഴിമതി കെ റെയില് പദ്ധതിക്ക് പിന്നില് അരങ്ങേറുകയാണ് എന്നതാണ് ഇത് ചൂണ്ടിക്കാണിക്കുന്നത്,’ ചെന്നിത്തല പറഞ്ഞു.\nഈ പദ്ധതിക്ക് വേണ്ടി വായ്പ ലഭിക്കില്ല എന്ന് ബോധ്യം വന്നപ്പോള് പാവം ജനങ്ങളുടെ സ്ഥലം ഏറ്റെടുത്തു പണയപ്പെടുത്തുവാന് പിണറായി വിജയന് സര്‍ക്കാര് ഗൂഡാലോചന നടത്തുകയാണ്.\nഈ ജനവിരുദ്ധ കെ റെയില് പദ്ധതിയെ ജനങ്ങള്‍ക്കൊപ്പം നിന്ന് യു.ഡി.എഫ് ശക്തമായി എതിര്‍ക്കും എന്ന് ഞങ്ങള് ആവര്‍ത്തിക്കുകയാണെന്നും ചെന്നിത്തല കൂട്ടിച്ചേര്‍ത്തു.\nകൂള് ആന്‍ഡ് ജോളി; ഗായകനായി വീണ്ടും വിജയ്; ബീസ്റ്റിലെ ‘ജോളി ഒ ജിംഖാന’\nഹേമ കമ്മിറ്റി: ഇരുമ്പലക്ക വിഴുങ്ങീട്ട് ഭാവനയെ വേദിയില് കയറ്റിയാല് മതിയോ?\nContent Highlights: Ramesh Chennithala accused of corruption in Silver Line project


താമരശ്ശേരിയിൽ ദമ്പതികളുൾപ്പെടെ ആറ് പേർ മരിച്ചസംഭവ\nതാമരശ്ശേരിയിൽ ദമ്പതികളുൾപ്പെടെ ആറ് പേർ മരിച്ചസംഭവത്തിൽ ദുരൂഹത നീക്കാനൊരുങ്ങി ക്രൈംബ്രാഞ്ച്. ഇന്ന് ശവക്കല്ലറ തുറന്ന് ഫൊറൻസിക് പരിശോധന നടത്തും\nമരണത്തിലേക്ക് നയിച്ച അസുഖങ്ങളിലെ സമാനതകളിൽ ഉണ്ടായ സംശയത്തിന്റെ അടിസ്ഥാനത്തിലാണ് ആറ് പേരുടെയും മൃതദേഹങ്ങൾ പുറത്തെടുത്ത് ഫൊറൻസിക് പരിശോധന നടത്തുക\nകോഴിക്കോട് താമരശ്ശേരിയിൽ ഉദ്യോഗസ്ഥ ദമ്പതികളുൾപ്പെടെ ആറ് പേർ മരിച്ചസംഭവത്തിൽ ദുരൂഹത നീക്കാനൊരുങ്ങി ക്രൈംബ്രാഞ്ച്. ഇന്ന് ശവക്കല്ലറ തുറന്ന് ഫൊറൻസിക് പരിശോധന നടത്തും.\nമരണത്തിലേക്ക് നയിച്ച അസുഖങ്ങളിലെ സമാനതകളിൽ ഉണ്ടായ സംശയത്തിന്റെ അടിസ്ഥാനത്തിലാണ് ആറ് പേരുടെയും മൃതദേഹങ്ങൾ പുറത്തെടുത്ത് ഫൊറൻസിക് പരിശോധന നടത്തുക.\nകല്ലറ തുറന്ന് നൽകണമെന്ന് കൂടത്തായി, കോടഞ്ചേരി പള്ളി അധികൃതരോട് ക്രൈബ്രാഞ്ച് ഇതിനോടകം ആവശ്യപ്പെട്ടിട്ടുണ്ട്. 2002 മുതലാണ് വർഷങ്ങളുടെ ഇടവേളകളിൽ താമരശ്ശേരി കൂടത്തായി പൊന്നമറ്റം കുടുംബത്തിലെ ആറ് പേർ ദുരൂഹസാഹചര്യത്തിൽ മരിക്കുന്നത്.\nപൊന്നമറ്റം ടോം തോമസ്, ഭാര്യ അന്നമ്മ, മകൻ റോയ്, അന്നമ്മയുടെ സഹോദരൻ മാത്യു, ബന്ധുവായ സിലി ഇവരുടെ ഒമ്പത് മാസം പ്രായമായ കുഞ്ഞുമാണ് ദൂരുഹസാഹചര്യത്തിൽ മരിച്ചത്. റോയിയുടെ കുടുംബസ്വത്തിനെച്ചൊല്ലിയുള്ള തർക്കത്തെത്തുടർന്ന് ആസൂത്രിതമായി നടത്തിയ കൊലപാതകമാണെന്ന പരാതിയുടെ അടിസ്ഥാനത്തിലായിരുന്നു കേസ് ക്രൈംബ്രാഞ്ച് ഏറ്റെടുത്തത്.\nമരിച്ച റോയിയുടെ മൃതദേഹം ആറ് വർഷം മുമ്പ് പോസ്റ്റ്മോർട്ടം നടത്തിയപ്പോൾ വിഷം അകത്തു ചെന്നതാണ് മരണകാരണമെന്ന് കണ്ടെത്തിയിരുന്നു. അന്വേഷണം നിർണായക ഘട്ടത്തിലെത്തി നിൽക്കുന്ന സാഹചര്യത്തിലാണ് ഇന്ന് കല്ലറ തുറന്ന് പരിശോധിക്കാൻ ക്രൈംബ്രാഞ്ച് തീരുമാനച്ചിരിക്കുന്നത്.\nക്രൈംബ്രാഞ്ച് ദുരൂഹത ഫൊറൻസിക് പരിശോധന മരണം


ദില്ലിയില് തിയേറ്ററുകളില് സ്ഫോടനം: ഒരു മരണം | One killed in Delhi explosion - Malayalam Oneindia\nദില്ലിയില് തിയേറ്ററുകളില് സ്ഫോടനം: ഒരു മരണം\nദില്ലി: ദില്ലിയിലെ രണ്ട് സിനിമാശാലകളില് മെയ് 22 ഞായറാഴ്ച രാത്രിയുണ്ടായ ബോംബ് സ്ഫോടനങ്ങളില് ഒരാള് മരിച്ചു.\nഗുരുതരമായി പരിക്കേറ്റ് ആശുപത്രിയില് പ്രവേശിപ്പിച്ചിരുന്നയാളാണ് രാത്രി വൈകി മരണമടഞ്ഞത്. അമ്പതോളം പേര്‍ക്ക് സ്ഫോടനങ്ങളില് പരിക്കേറ്റിട്ടുണ്ട്.\nസിക്ക് മതത്തെ അപമാനിക്കുന്നുവെന്ന ആരോപണത്തെ തുടര്‍ന്ന് വിവാദമായ ജോ ബോലെ സോ നിഹാല് എന്ന ചിത്രമാണ് ലിബര്‍ട്ടി, സത്യം തിയേറ്ററുകളില് പ്രദര്‍ശിപ്പിച്ചിരുന്നത്. രാത്രി 8.25നാണ് ലിബര്‍ട്ടി തിയേറ്ററില് സ്ഫോടനമുണ്ടായത്. തുടര്‍ന്ന് 20 മിനുട്ടിനു ശേഷം സത്യം തിയേറ്ററിലും സ്ഫോടനമുണ്ടായി.\nപരിക്കേറ്റവരില് പലരുടെയും നില ഗുരുതരമാണ്. സിക്ക് മതത്തിന്റെ പരമോന്നത സംഘടനയായ ഗുരുദ്വാര പ്രബന്ധക് കമ്മിറ്റി ചിത്രം നിരോധിക്കണമെന്ന് ആവശ്യപ്പെട്ടതിനെ തുടര്‍ന്ന് കഴിഞ്ഞ വ്യാഴാഴ്ച പഞ്ചാബില് സിനിമ പ്രദര്‍ശിപ്പിക്കുന്നത് തടഞ്ഞിരുന്നു.\nവസ്ഫോടനങ്ങള്‍ക്കു ശേഷം ദില്ലിയില് ജാഗ്രത പ്രഖ്യാപിച്ചിട്ടുണ്ട്. മുന്‍കരുതലെന്ന നിലയില് അതിര്‍ത്തികള് അടയ്ക്കുകയും തിയേറ്ററുകള് ഒഴിപ്പിക്കുകയും ചെയ്തു.


ഞാൻ ബസ്സിനൊപ്പം …… അജിത് നീലാഞ്ജനം | i Vartha\nHome എഴുത്തുപുര ഞാൻ ബസ്സിനൊപ്പം …… അജിത് നീലാഞ്ജനം\nഞാൻ ബസ്സിനൊപ്പം …… അജിത് നീലാഞ്ജനം\nPosted By: editoron: December 01, 2019 In: എഴുത്തുപുരNo Comments\nരാത്രി ഏഴുമണികഴിഞ്ഞാണ് കലൂര് നിന്നും ഞാൻ ആ ബസ്സിൽ കയറിയത് . വലിയ കണ്ണുകളിൽ എങ്ങോട്ട് എന്ന ചോദ്യഭാവം മുഖത്തണിഞ്ഞു , ഏതോ ശില്പകലാ വിദഗ്‌ധനെക്കൊണ്ട് പറഞ്ഞുണ്ടാക്കിയതുപോലെ മനോഹരമായ മൂക്കും ചുണ്ടിനു താഴെ മാത്രം വെളുത്തരോമങ്ങൾ നിറഞ്ഞ വെട്ടി വെടിപ്പാക്കിയ താടിയുമുള്ള ചിരപരിചിതനായ ആ കണ്ടക്ടറുമായി എനിക്കിറങ്ങേണ്ട സ്‌ഥലത്തിന്റെ പേരല്ലാതെ മറ്റൊന്നും ഞാനിതു വരെ സംസാരിച്ചിട്ടില്ലല്ലോ എന്നോർത്തു . എന്നാലും എന്നെങ്കിലും ഞാനൊരു സിനിമ ചെയ്യുകയാണെങ്കിൽ നല്ല പ്രാധാന്യമുള്ള ഒരു വേഷം അയാൾക്ക് കൊടുക്കണമെന്ന് ഞാൻ എപ്പോഴേ ഉറപ്പിച്ചിരുന്നു .\nവളരെ കംഫർട്ടബിൾ ആയ ഒരിടം ബസ്സിന്റെ മധ്യ ഭാഗത്ത് ഇടതു വശത്തായി ഒരു തൂണിനോട് ചേർന്ന് കിട്ടിയത് കാരണം ഞാൻ സന്തോഷവാനായിരുന്നു .\nഎന്റെ മുന്നിലുള്ള മൂന്നു സീറ്റും ബസ്സിന്റെ ഫ്രന്റ് ഡോറും കഴിഞ്ഞുള്ള ഡ്രൈവറുടെ വശത്തേക്ക് തിരിഞ്ഞു നിലയുറപ്പിച്ച നീളൻ സീറ്റിൽ ഡോറിനോട് ചേർന്ന് വെളുത്ത മേലുടുപ്പും നീല പാവാടയും ധരിച്ച ഇരുണ്ട നിറത്തിലുള്ള ഒരു പെൺ കുട്ടി തൊട്ടു ചേർന്നിരിക്കുന്ന അമ്മയുടെ വലത്തേ കയ്യിൽ രണ്ടു കയ്യും കൂട്ടി പിടിച്ചു തോളിൽ ചേർന്ന് മയങ്ങുന്നുണ്ടായിരുന്നു . അവളുടെ മടിയിലെ ബാഗും തന്റെ മടിയിലെ ബാഗും താഴെ വീഴാതെ അമ്മ രണ്ടിനെയും കൈകൾ കൊണ്ട് ബന്ധിച്ചിരുന്നു . വയലറ്റ് നിറത്തിലുള്ള സാരി ധരിച്ച ആ സ്ത്രീയ്ക്കും ഇരുണ്ട നിറമായിരുന്നു . ഇടയ്ക്കിടെ കോട്ടുവായിട്ടിരുന്ന ആ സ്ത്രീ ഉറങ്ങാതിരിക്കാൻ പണിപ്പെടുന്നതായി തോന്നി . അവരുടെ മടിയിലെ ബാഗിന്റെ സിബ് പകുതി തുറന്നിരിക്കുകയായിരുന്നു . അതിലൂടെ ഒരു വാട്ടർ ബോട്ടിലിന്റെ തലയും സുതാര്യമായ കവറിലെ തക്കാളിയും മറ്റും ദൃശ്യമായിരുന്നു . എനിക്ക് പറഞ്ഞു കേൾപ്പിക്കാവുന്ന അടുത്തായിരുന്നെങ്കിൽ ഞാൻ അവരോടു അത് അടയ്ക്കാൻ ആവശ്യപ്പെടുമായിരുന്നു .\nആ പെൺകുട്ടി ഏതാണ്ട് ഏഴാം താരത്തിലാകാനേ വഴിയുള്ളൂ . അവളിപ്പോൾ കണ്ണ് തുറന്നു . അവളുടെ മെലിഞ്ഞ കൈത്തണ്ടകൾ വാടിയ താമരത്തണ്ടു പോലെ കാണപ്പെട്ടെങ്കിലും പ്രായത്തിന്റേതായ ഒരു കുസൃതി അവളുടെ മുഖത്തിന് പ്രസരിപ്പേകിയിരുന്നു .\nപിന്തിരിഞ്ഞു റോഡിലേക്ക് ഒന്ന് നോക്കിയ ശേഷം തന്റെ ബാഗ് അവൾ മടിയിലേക്കു അല്പം കൂടി കയറ്റി വെച്ചു. എന്നിട്ടു പിന്നിയിട്ട മുടിയുടെ ചെവിയ്ക്കാപ്പം ഇറുക്കി കെട്ടിയിരുന്ന കറുത്ത റിബ്ബൺ രണ്ടും ശ്രദ്ധാപൂർവം അഴിച്ചു ബാഗ് തുറന്നു അതിൽ വെച്ചു . ശേഷം തന്റെ കുഞ്ഞിക്കമ്മലിന്റെ ശങ്കീരിയുടെ മുറുക്കം പരിശോധിച്ച് ഉറപ്പു വരുത്തി .\nറിബ്ബൺ അഴിച്ച ഭാഗത്തെ മുടി കൈകൾ കൊണ്ട് ഒന്ന് വിടർത്തിയ ശേഷം അവൾ അമ്മയുടെ കൈത്തണ്ടയിൽ പിടി മുറുക്കി തോളിലേക്ക് ചാഞ്ഞു .\nവലത്തെ കൈകൊണ്ട് അവളെ ചുറ്റിപ്പിടിച്ചു അവളുടെ കയ്യിൽ പതുക്കെ താളമിട്ടു മോളുറങ്ങിക്കോ എന്ന് ‘അമ്മ മനസ്സിൽ പറയുന്നത് ഞാൻ കേട്ടു.\nഅവൾ കണ്ണുകളടയ്ക്കാതെ മറ്റേതോ ശ്രദ്ധയിൽ മുഴുകിയിരിപ്പാണ് . ബസ്സിലെ സ്റ്റീരിയോയിൽ കേട്ട പാട്ടിലെ എനിക്കാകെ പരിചിതമായ പവിഴ മഴയെ എന്ന ആലാപത്തോടൊപ്പം അവൾ ചുണ്ടനക്കാൻ തുടങ്ങി . ആ പാട്ടിന്റെ മുഴുവൻ വരികൾക്കൊപ്പവും അവളുടെ ചുണ്ടുകൾ ചലിക്കുന്നത് കൗതുകത്തോടെ ഞാൻ നോക്കി നിന്നു. അവളുടെ കാലുകൾ പാട്ടിന്റെ താളത്തിനൊപ്പം ആടുന്നുണ്ടായിരുന്നു .\nഅടുത്ത് പാട്ട് അവളുടെ ചോയ്സ് അല്ലാതിരുന്നത് കൊണ്ടാകാം അവൾ പിന്നെയും ഒരു മയക്കത്തിനുള്ള ശ്രമം തുടങ്ങി .\nതീർത്തും പരിക്ഷീണയായിരുന്നു അവളുടെ ‘അമ്മ എന്ന് തോന്നി . കാഴ്ചയ്ക്ക് ആരോഗ്യവതിയെങ്കിലും അവർ ഇടയ്ക്കിടെ നെടുവീർപ്പുകൾ അടക്കാനാകാതെ വിമ്മിഷ്ടപ്പെടുന്നുണ്ടായിരുന്നു . ഒരു പക്ഷെ നിത്യവും സ്‌കൂൾ വിട്ടു കഴിഞ്ഞു അവൾ ‘അമ്മ ജോലിചെയ്യുന്ന ഓഫിസിലേക്കു വന്നിട്ട് അമ്മയ്‌ക്കൊപ്പമായിരിക്കാം വീട്ടിലേക്കു പോരുന്നത് . ഇന്ന് ‘അമ്മ എന്തെങ്കിലും കാരണവശാൽ ജോലി കഴിഞ്ഞിറങ്ങാൻ വൈകിയിട്ടുണ്ടാകും .\nഅല്ലെങ്കിൽ ഒരു പക്ഷെ അവൾ സ്‌കൂളിൽ നിന്നും ഒരു പിക്നിക്കിനു പോയതായിരിക്കാം .\n‘അമ്മ അവളെകൂട്ടാനായി കാത്ത് നിന്നിട്ടുണ്ടാകാം . അങ്ങനെ പല സാധ്യതകൾ ഞാൻ തിരഞ്ഞു കൊണ്ടിരുന്നു .\nവീട്ടിൽ ചെന്ന് ചെയ്ത് തീർക്കാനുള്ള ജോലികളുടെ ആധി അവരെ ബാധിച്ചിട്ടുണ്ടായിരുന്നെന്നു വ്യക്തം . അത് കൊണ്ട് തന്നെ ബസ്സ് യാതയിൽകിട്ടുന്ന വിശ്രമം അവരെ ആശ്വസിപ്പിക്കാൻ ഉതകുമായിരുന്നില്ല .എല്ലാം ജോലികളും ഒഴിഞ്ഞു അല്പനേരമെങ്കിലും വിശ്രമിക്കാൻ ആയെങ്കിൽ എത്ര നന്നായിരുന്നു എന്നവർ ആഗ്രഹിക്കുന്നുണ്ടാകും .\nഅവളുടെ വീട്ടിൽ അച്ഛൻ ഉണ്ടായിരിക്കുമല്ലോ , അയാളിപ്പോൾ ജോലികഴിഞ്ഞെത്തി അവരെ കാത്തിരിക്കുകയായിരിക്കുമോ , അതോ ആഴ്ചയിൽ മാത്രം വരുന്ന ഒരാളായിരിക്കുമോ എന്നൊക്കെയുള്ള ചിന്ത മുള പൊട്ടിയെങ്കിലും ഞാനതു നിഷ്കരുണം നുള്ളി .\nഅവരുടെ ലോകത്ത് അവർ രണ്ടു പേരും മാത്രമേയുള്ളൂ എന്ന് സങ്കല്പിക്കാനാണ് എനിക്കിഷ്ടം.\nഅവളിപ്പോഴും മയങ്ങുകയാണ്. ഏതോ ഒരു കുസൃതി നിറഞ്ഞ സ്വപനം അവളുടെ മുഖത്തിന് തിളക്കമേകിയിരുന്നു .\nതിരക്ക് ഭേദിച്ച് അവൾ ഇരിക്കുന്നതിന്റെ അടുത്തെത്താൻ കഴിഞ്ഞിരുന്നെങ്കിൽ പവിഴ മഴയെ എന്ന ആ ഗാനം അവളെ സന്തോഷിപ്പിക്കാൻ വേണ്ടിമാത്രം ഒരിക്കൽ കൂടി വെയ്ക്കാൻ ഞാൻ ഡ്രൈവറോട് ആവശ്യപ്പെടുമായിരുന്നു .\nആ ബാഗിന്റെ സിബ്ബടയ്ക്കാൻ അമ്മയോടും ആവശ്യപ്പെടേണ്ടതായിരുന്നു .\nഅമ്മ അവളെ ഉണർത്തി വശത്തേയ്ക്ക് ചെരിഞ്ഞു എഴുന്നേൽക്കാൻ തയ്യാറെടുക്കുമ്പോൾ ആ ബാഗിൽ നിന്നു എല്ലാം കൂടി പുറത്തേയ്ക്കു വീഴുമല്ലോ എന്ന് ഞാൻ ഭയന്നു. അവൾ ഉണർന്നു പിന്തിരിഞ്ഞു നോക്കി ‘അമ്മ പറഞ്ഞത് ശരിയാണെന്നു ഉറപ്പിച്ചു ബാഗ് തോളിലേക്കിടാൻ തുടങ്ങി .\n‘അവരുടെ കണ്ണിലുടക്കാൻ കഴിഞ്ഞെങ്കിൽ ഏതു ആംഗ്യത്തിലൂടെ ആ ബാഗ് അടഞ്ഞിട്ടില്ല എന്ന് പറയണമെന്ന ആശങ്കയിൽ ഞാൻ നിൽക്കുമ്പോൾ എനിക്ക് ആശ്വാസം പകരുമാറ് ,അമ്മ തന്റെ കയ്യിലിരുന്ന ബാഗ് പരിശോധിച്ച് അതിന്റെ തുറന്നിരുന്ന സിബ്ബ് വലിച്ചടച്ചു .\nബസ്സ് നിർത്തിയപ്പോൾ അവൾ ഉല്ലാസത്തോടെ ആദ്യം ചാടിയിറങ്ങി അമ്മയെ കാത്ത് നിന്നു . ‘അമ്മ ആയാസത്തോടെ പടികളിറങ്ങിയപ്പോൾ അവൾ കൈനീട്ടി അവരുടെ കയ്യിൽ പിടിച്ചു നടന്നു .\nഎന്റെ സ്റ്റോപ്പിനിയും ആയിട്ടില്ല .\nഅതുകൊണ്ട് തന്നെ അവർ രണ്ടു പേരും ആ സീറ്റിൽ ഉണ്ടെന്നു വിശ്വസിച്ചു അതിലേക്കുറ്റു നോക്കി ഞാൻ .ബസ്സിനൊപ്പം യാത്ര തുടർന്നു .\n‘തിരിച്ചു പോകുന്നവർ ആരുമില്ല !’ ……. മാത്യു വർഗീസ്


വിവാഹത്തിന് ശേഷം ആറ് സ്ത്രീകളുമായി ബന്ധം ഉണ്ടായിരുന്നു: വെളിപ്പെടുത്തലില് കുടുങ്ങി മുന് പാക്ക് ഓള്‍റൗണ്ടര് അബ്ദുള് റസാഖ് • ഇ വാർത്ത | evartha\nEvartha Desk July 18, 2019, 3:57 pm July 18, 2019\nതനിക്ക് ആറ് സ്ത്രീകളുമായി അവിഹിത ബന്ധം ഉണ്ടായിരുന്നെന്ന മുന് പാക്ക് ഓള്‍റൗണ്ടര് അബ്ദുള് റസാഖിന്റെ പരാമര്‍ശം വിവാദത്തിലേക്ക്. ഒന്നര വര്‍ഷത്തോളമായി താന് അവിഹിത ബന്ധങ്ങളില് ഏര്‍പ്പെടാറുണ്ടെന്നായിരുന്നു അദ്ദേഹത്തിന്റെ വെളിപ്പെടുത്തല്. ഒരു ടെലിവിഷന് ചാനലിനു നല്‍കിയ അഭിമുഖത്തിലാണ് അബ്ദുള് റസാഖ് വിവാദ പെളിപ്പെടുത്തല് നടത്തിയത്.\nജീവിതത്തില് അഞ്ചോ ആറോ വിവാഹേതര ബന്ധങ്ങളുണ്ടായിട്ടുണ്ടെന്നും ഈ ബന്ധങ്ങള്‍ക്കെല്ലാം ഒരു കാലാവധി ഉണ്ടായിരുന്നതായും ടിവി ഷോയ്ക്കിടെ റസാഖ് പറയുകയായിരുന്നു. ചില ബന്ധങ്ങള് ഒരു വര്‍ഷത്തിനുള്ളില് അവസാനിച്ചപ്പോള് മറ്റു ചിലത് ഒന്നര വര്‍ഷം വരെ നീണ്ടുനിന്നെന്നും പാക് താരം വെളിപ്പെടുത്തി.\nവിവാഹത്തിനു ശേഷമാണോ മുന്‍പാണോ ഈ ബന്ധങ്ങള് ഉണ്ടായിരുന്നതെന്ന് അവതാരക ചോദിച്ചപ്പോള് വിവാഹത്തിനു ശേഷമാണ് ഇതൊക്കെ ആരംഭിച്ചതെന്ന് അദ്ദേഹം മറുപടി നല്‍കി. റസാഖിന്റെ ഈ വെളിപ്പെടുത്തല് ഞെട്ടലോടെയാണ് പാക് ക്രിക്കറ്റ് ആരാധകര് സ്വീകരിച്ചത്. സോഷ്യല് മീഡിയ നിറയെ ഇതിനെ കുറിച്ചുള്ള ചര്‍ച്ചയാണ്.


ക്വാര്‍ട്ടറില് സിന്ധു പുറത്ത് - ഇ വാർത്ത | evartha\nക്വാര്‍ട്ടറില് സിന്ധു പുറത്ത്\nEvartha Desk 20 April 2013\nബാഡ്മിന്റണ് ഏഷ്യാ ചാമ്പ്യന്‍ഷിപ്പിന്റെ വനിതാ സിംഗിള്‍സ് ക്വാര്‍ട്ടറില് ഇന്ത്യന് താരം പി.വി. സിന്ധുവിന് തോല്‍വി. ടൂര്‍ണമെന്റിലെ ഏഴാം സീഡായ ജാപ്പനീസ് താരം എറിക്കോ ഹിരോസെയാണ് സിന്ധുവിനെ തോല്‍പ്പിച്ചത്. മികച്ച പോരാട്ടം കാഴ്ചവച്ച സിന്ധു 19-21, 21-16, 11-21 എന്ന സ്‌കോറിനാണ് തോല്‍വി സമ്മതിച്ചത്. സിന്ധുവിന്റെ തോല്‍വിയോടെ ടൂര്‍ണമെന്റിലെ അവസാന ഇന്ത്യന് പ്രതീക്ഷയും അസ്തമിച്ചു.\nമത്സരത്തിന്റെ ആദ്യ ഗെയിമുകളില് ഇഞ്ചോടിഞ്ച് പോരാടിയതിനു ശേഷമാണ് ആദ്യ സെറ്റ് സിന്ധുവിന് നഷ്ടമായത്. തുടര്‍ന്ന് രണ്ടാം സെറ്റില് ശക്തമായി തിരിച്ചു വന്ന് സെറ്റ് സ്വന്തമാക്കാന് പതിനേഴുകാരിയായ സിന്ധുവിനു കഴിഞ്ഞു. എന്നാല് മൂന്നാം സെറ്റില് തന്റെ പരിചയ സമ്പന്നത മുതലാക്കി ജപ്പാന് താരം മത്സരം സ്വന്തമാക്കുകയായിരുന്നു.\nലോക റാങ്കിങ്ങില് പതിനാറാം സ്ഥാനക്കാരിയായ പി.വി.സിന്ധു മിന്നുന്ന പ്രകടനത്തോടെയാണ് ക്വാര്‍ട്ടര് വരെ മുന്നേറിയത്. പ്രീ ക്വാര്‍ട്ടറില് മുന് ലോക ഒന്നാം നമ്പറായ ചൈനീസ് താരം ഷിസിയാന് വാങ്ങിനെ അട്ടിമറിച്ച് സിന്ധു വിസ്മയിപ്പിച്ചിരുന്നു.\nTopics: badminton P V Sindhu


ഹെല്‍ത്ത് ഇന്‍സ്പെക്ടര് കോഴ്സിന് അപേക്ഷിക്കാം\nബുധന്, 27 ഓഗസ്റ്റ് 2008 (16:49 IST)\nരണ്ട് സര്‍ക്കാര് സ്ഥാപനങ്ങളിലും 13 സ്വാശ്രയ സ്ഥാപനങ്ങളിലും മെരിറ്റ് സീറ്റില് ദ്വിവല്‍സര ഡിപ്ലോമ ഇന് ഹെല്‍ത്ത് ഇന്‍സ്പെക്ടര് കോഴ്സിന് അപേക്ഷിക്കാം.\nഫിസിക്സ്, കെമിസ്ട്രി, ബയോളജി വിഷയത്തില് 45% മാര്‍ക്കോടെ പ്ലസ് ടു വോ തത്തുല്യ പരീക്ഷയോ ജയിക്കണം. പട്ടികജാതി/വര്‍ഗ്ഗക്കാര്‍ക്ക് ജയം മതി. തമിഴ്, കന്നട ഭാഷകള് ഒന്നാംഭാഷയായി പഠിച്ചവര്‍ക്ക് മലയാളം എഴുതാനും വായിക്കാനും അറിയണം. 2008 ആഗസ്റ്റ് 27 ന് 25 വയസ് കഴിയരുത്.\nപട്ടികജാതി/വര്‍ഗ്ഗക്കാര്‍ക്ക് അഞ്ച് വയസും മറ്റ് പിന്നോക്ക വിഭാഗക്കാര്‍ക്ക് മൂന്ന് വയസും ഇളവ് ലഭിക്കും. അപേക്ഷാഫാറം തിരുവനന്തപുരം കണ്ണാശുപത്രിയ്ക്ക് സമീപം പബ്ലിക് ഹെല്‍ത്ത് ട്രെയിനിങ് സ്കൂളിലും കോഴിക്കോട് മാലാപറമ്പ് ഹെല്‍ത്ത് ആന്‍റ് ഫാമിലി വെല്‍ഫെയര് ട്രെയിനിങ് സെന്‍ററിലും ലഭിക്കും.\nഅപേക്ഷാ ഫാറം നേരിട്ട് വാങ്ങാന് എസ്.ബി.റ്റി. മെയിന് ബ്രാഞ്ച് തിരുവനന്തപുരത്ത് മാറാവുന്ന 100 രൂപയുടെ ഡി.ഡി. പാരാമെഡിക്കല് കൗണ്‍സില് അക്കൗണ്ട് നമ്പര് 570 3699 0991 ല് എടുത്ത് അതത് പ്രിന്‍സിപ്പലിന്‍റെ പേര്‍ക്ക് അപേക്ഷിക്കണം. പട്ടിക വിഭാഗക്കാര്‍ക്ക് 25 രൂപയുടെ ഡി.ഡി. മതി.\nഅപേക്ഷ ലഭിക്കേണ്ട അവസാന ദിവസം സെപ്റ്റംബര് 25. ഫോണ്: 0471-2479492.


Indices May Bounce back HDFC Bank Godrej Agrovet Infosys Ashok Leyland Can Consider For Intraday Trade - Malayalam Goodreturns\n» ആദ്യമൊന്നു വീണാലും സൂചികകള് തിരിച്ചു വരുമോ? ഇന്ന് ഇന്‍ട്രാഡേ ട്രേഡിനുള്ള4ഓഹരികള് ഇതാ\nUpdated: Monday, January 24, 2022, 9:38 [IST]\nതുടര്‍ച്ചയായി നാല് ദിവസം തിരിച്ചടി നേരിട്ടതോടെ വിപണികള് കനത്ത നഷ്ടത്തോടെയാണ് കഴിഞ്ഞയാഴ്ച വ്യാപാരം പൂര്‍ത്തിയാക്കിയത്. ഇതോടെ നിഫ്റ്റിയുടെ വീക്ക്ലി ചാര്‍ട്ടില് ബെയറിഷ് കാന്‍ഡിലാണ് രൂപപ്പെട്ടിരിക്കുന്നത്. കഴിഞ്ഞ മൂന്നാഴ്ചത്തെ നേട്ടങ്ങള് മായിക്കുകയും ഓഹരി വിലയുടെ ചാര്‍ട്ടില് ഹയര് ലോ പാറ്റേണ് തകര്‍ക്കുകയും ചെയ്തു. ഇനി 17,700 നിലവാരമാണ് നിര്‍ണായകം. ഇതിന് മുകളില് നിലനില്‍ക്കാന് സാധിച്ചാല് തിരിച്ചുവരവിനുള്ള ഊര്‍ജം പകരാം. ഷോര്‍ട്ട് കവറിംഗിന് വഴിതെളിച്ചേക്കും. ബജറ്റിന് മുന്നോടിയായുള്ള നീക്കങ്ങളും വിപണിയെ തുണച്ചേക്കാമെന്നും വിപണി വിദഗ്ധര് ചൂണ്ടിക്കാട്ടുന്നു. തിങ്കളാഴ്ച ഇന്‍ട്രാഡേ ട്രേഡിനുള്ള4ഓഹരികളും ചുവടെ ചേര്‍ക്കുന്നു.\nമികച്ച പ്രവര്‍ത്തന ഫലങ്ങളുടെ പശ്ചാത്തലത്തില് ഹെവിവെയിറ്റ് ഇന്‍ഡക്സ് ഓഹരികളായ റിലയന്‍സിന്റേയും ഐസിഐസിഐ ബാങ്കിന്റേയും തിങ്കളാഴ്ചത്തെ വ്യാപാരം സൂചികയ്ക്കും നിര്‍ണായകും. നിഫ്റ്റിയില് 17,800 ഭേദിച്ചാല് 18,000 വരെ കുതിക്കാം. എങ്കിലും 17,777-ലും 17,950 നിലവാരവും പ്രതിബന്ധം സൃഷ്ടിച്ചേക്കാം. അതേസമയം, സാഹചര്യം തിരിയുകയാണെങ്കില് 17,600-ഉം 17,500-മാണ് തൊട്ടടുത്തുള്ള പ്രധാന സപ്പോര്‍ട്ട് മേഖല. ഇവിടവും തകര്‍ക്കപ്പെട്ടാല് 17,350 വരെയെത്താം. ഓപ്ഷന് ഡാറ്റ വിശകലനം നടത്തിയാല് ഈയാഴ്ച നിഫ്റ്റിയുടെ റേഞ്ച് 17,450 മുതല് 17,850 നിലവാരത്തിലായിരിക്കാം.\n1) എച്ച്ഡിഎഫ്‌സി ബാങ്ക്\nവെള്ളിയാഴ്ച എച്ച്ഡിഎഫ്‌സി ബാങ്ക് ഓഹരികള് 1,527.70 രൂപയിലാണ് വ്യാപാരം അവസാനിപ്പിച്ചത്. ഇവിടെ നിന്നും 1,575 രൂപ ലക്ഷ്യമാക്കി ഓഹരികള് വാങ്ങാമെന്നാണ് ചോയിസ് ബ്രോക്കിങ് നിര്‍ദേശിച്ചിരിക്കുന്നത്. ഈ ഇന്‍ട്രാഡേ ട്രേഡിനുള്ള സ്റ്റോപ് ലോസ് 1,485 രൂപ നിലവാരത്തില് ക്രമീകരിക്കണമെന്നും ബ്രോക്കറേജ് സ്ഥാപനം വ്യക്തമാക്കി. ഭേദപ്പെട്ട മൂന്നാം പാദ പ്രവര്‍്ത്തന ഫലമാണ് ബാങ്ക് കഴിഞ്ഞയാഴ്ച പ്രഖ്യാപിച്ചിരുന്നത്.\nമുന്‍നിര ഐടി കമ്പനിയായ ഇന്‍ഫോസിസ് വെള്ളിയാഴ്ച 1,788 രൂപയിലാണ് വ്യാപാരം അവസാനിപ്പിച്ചത്. ഇവിടെ നിന്നും 1,825 മുതല് 1,840 രൂപ വരെ ലക്ഷ്യമാക്കി ഓഹരികള് വാങ്ങാമെന്നാണ് ചോയിസ് ബ്രോക്കിങ് നിര്‍ദേശിച്ചിരിക്കുന്നത്. ഈ ഇന്‍ട്രാഡേ ട്രേഡിനുള്ള സ്റ്റോപ് ലോസ് 1,770 രൂപ നിലവാരത്തില് ക്രമീകരിക്കണമെന്നും ബ്രോക്കറേജ് സ്ഥാപനം വ്യക്തമാക്കി. ഇന്‍ഫോസിസും മികച്ച മൂന്നാം പാദഫലമാണ് പ്രഖ്യാപിച്ചത്.\n3) ഗോദ്‌റേജ് അഗ്രോവെറ്റ്\nവെള്ളിയാഴ്ച ഗോദ്‌റേജ് അഗ്രോവെറ്റ് 520.40 രൂപയിലാണ് വ്യാപാരം അവസാനിപ്പിച്ചത്. ഇവിടെ നിന്നും 560 രൂപ ലക്ഷ്യമാക്കി ഓഹരികള് വാങ്ങാമെന്നാണ് ഐഐഎഫ്എല് സെക്യൂരിറ്റീസ് നിര്‍ദേശിച്ചിരിക്കുന്നത്. ഈ ഇന്‍ട്രാഡേ ട്രേഡിനുള്ള സ്റ്റോപ് ലോസ് 484 രൂപ നിലവാരത്തില് ക്രമീകരിക്കണമെന്നും ബ്രോക്കറേജ് സ്ഥാപനം വ്യക്തമാക്കി.\n4) അശോക് ലെയ്‌ലാന്‍ഡ്\nമുന്‍നിര വാഹന നിര്‍മാതാക്കളായ അശോക് ലെയ്‌ലാന്‍ഡ് വെള്ളിയാഴ്ച 139.05 രൂപയിലാണ് വ്യാപാരം അവസാനിപ്പിച്ചത്. എന്നാല് ഓഹരികള് 135 രൂപയിലെത്തുകയാണെങ്കില് 145 രൂപ വരെ ലക്ഷ്യമാക്കി ഓഹരികള് വാങ്ങാമെന്നാണ് ഐഐഎഫ്എല് സെക്യൂരിറ്റീസ് നിര്‍ദേശിച്ചിരിക്കുന്നത്. ഈ ഇന്‍ട്രാഡേ ട്രേഡിനുള്ള സ്റ്റോപ് ലോസ് 128 രൂപ നിലവാരത്തില് ക്രമീകരിക്കണമെന്നും ബ്രോക്കറേജ് സ്ഥാപനം വ്യക്തമാക്കി.\nമുകളില് കൊടുത്തിരിക്കുന്ന ലേഖനം വിവിധ ബ്രോ്ക്കറേജ് സ്ഥാപനങ്ങള് പുറത്തിറക്കിയ റിപ്പോര്‍ട്ടുകളെ അടിസ്ഥാനപ്പെടുത്തിയും പഠനാവശ്യത്തിന് മാത്രമായും നല്‍കുന്നതുമാണ്. ഇതുമായി ബന്ധപ്പെട്ട് നിക്ഷേപ തീരുമാനങ്ങള് എടുക്കും മുന്‍പ് സാമ്പത്തിക വിദഗ്ധന്റെ നിര്‍ദേശം തേടാം. ഓഹരി വിപണിയിലെ നിക്ഷേപം നഷ്ട സാധ്യതകള്‍ക്ക് വിധേയമാണ്. സ്വന്തം റിസ്‌കില് മാത്രം നിക്ഷേപ തീരുമാനം കൈക്കൊള്ളുക. ലേഖനത്തില് പറഞ്ഞിരിക്കുന്ന വിവരങ്ങള് ലഭ്യമായ സൂചകങ്ങളെ അടിസ്ഥാനമാക്കി തയ്യാറാക്കിയിട്ടുള്ളതാണ്. ലേഖനം വായിച്ചിട്ട് എടുക്കുന്ന തീരുമാനത്തിന്റെ അടിസ്ഥാനത്തില് സംഭവിക്കുന്ന ലാഭനഷ്ടങ്ങള്‍ക്ക് ഗ്രേനിയം ഇന്‍ഫര്‍മേഷന് ടെക്‌നോളജീസും ലേഖകനും ഉത്തരവാദികളല്ല.\nIndices May Bounce back HDFC Bank Godrej Agrovet Infosys Ashok Leyland Can Consider For Intraday Trade\nToday Indices May Bounce back HDFC Bank Godrej Agrovet Infosys Ashok Leyland Can Consider For Intraday Trade


ഹക്കുവിന്‍റെ ഹെഡര് പ്രഹരം; ഹൈദരാബാദിനെതിരെ ബ്ലാസ്റ്റേഴ്‌സ് മുന്നില് | Hero ISL 2020 21 Kerala Blasters vs Hyderabad FC first half\nഹക്കുവിന്‍റെ ഹെഡര് പ്രഹരം; ഹൈദരാബാദിനെതിരെ ബ്ലാസ്റ്റേഴ്‌സ് മുന്നില്\nMadgaon, First Published Dec 27, 2020, 8:20 PM IST\n29-ാം മിനുറ്റില് ബ്ലാസ്റ്റേഴ്‌സിനെ മുന്നിലെത്തിച്ചു മലയാളി ഡിഫന്‍റര് അബ്‌ദുള് ഹക്കു. സീസണില് ആദ്യമായി ഇറങ്ങിയ ഹക്കു ഫക്കുണ്ടോ പെരേരയുടെ കോര്‍ണറില് ഹെഡര് കൊണ്ട് വലചലിപ്പിച്ചു.\nമഡ്‌ഗാവ്: ഐഎസ്എല്ലില് കേരള ബ്ലാസ്റ്റേഴ്‌സ്- ഹൈദരാബാദ് എഫ്‌സി ആദ്യപകുതി ആവേശകരം. ആദ്യപകുതി പൂര്‍ത്തിയായപ്പോള് മലയാളി താരം അബ്‌ദുള് ഹക്കുവിന്‍റെ ഗോളില് കേരള ബ്ലാസ്റ്റേഴ്‌സ് 1-0ന് മുന്നില് നില്‍ക്കുകയാണ്.\nഗോള് മാറിനില്‍ക്കുകയായിരുന്നു മത്സരത്തിന്‍റെ തുടക്കത്തില്. 11-ാം മിനുറ്റില് ആശിഷ് റായിയില് നിന്ന് പന്ത് റാഞ്ചിയെടുത്ത് സഹല് അബ്‌ദുള് സമദ് ആദ്യ ശ്രമം നടത്തിയെങ്കിലും പ്രതിരോധം ഭേദിക്കാനായില്ല. തൊട്ടുപിന്നാലെ ജോര്‍ദാന് മുറേയുടെ ബൈസിക്കിള് കിക്ക് ശ്രമവും പാളി. 14-ാം മിനുറ്റില് ലിസ്റ്റണ് ഹൈദരാബാദിനായി ഓണ്‍ടാര്‍ഗറ്റ് ഷോട്ടുതിര്‍ത്തെങ്കിലും ആല്‍ബിനോ ഗോമസ് തടുത്തു. 17-ാം മിനുറ്റില് നിഷു കുമാര് മിന്നല് ഷോട്ടിന് ശ്രമിച്ചപ്പോഴും ഫലം കണ്ടില്ല.\nഹക്കു വന്നു ഗോളോടെ\n22-ാം മിനുറ്റില് ഹൈദരാബാദ് മുന്നിലെത്തേണ്ടതായിരുന്നു. എന്നാല് മുഹമ്മദ് യാസിറിന്‍റെ അസിസ്റ്റ് മുതലാക്കാന് അരിഡാന സാന്‍റാനയ്‌ക്കായില്ല. എന്നാല് 29-ാം മിനുറ്റില് ബ്ലാസ്റ്റേഴ്‌സിനെ മുന്നിലെത്തിച്ചു മലയാളി ഡിഫന്‍റര് അബ്‌ദുള് ഹക്കു. സീസണില് ആദ്യമായി ഇറങ്ങിയ ഹക്കു, ഫക്കുണ്ടോ പെരേരയുടെ കോര്‍ണറില് ഹെഡര് കൊണ്ട് വല ചലിപ്പിച്ചു. അതേസമയം 45-ാം മിനുറ്റില് സുവര്‍ണാവസരം സാന്‍റാന പാഴാക്കിയത് ബ്ലാസ്റ്റേഴ്‌സിന് ആശ്വാസമായി.\nഹൈദരാബാദ് 4-2-3-1 ഫോര്‍മേഷനിലും ബ്ലാസ്റ്റേഴ്‌സ് 4-3-3 ശൈലിയിലും മൈതാനത്തെത്തി. ബ്ലാസ്റ്റേഴ്‌സ് സ്റ്റാര്‍ട്ടിംഗ് ഇലവനില് അഞ്ച് മാറ്റവുമായാണ് ഇറങ്ങിയത്. മലയാളി താരങ്ങളായ രാഹുല് കെ പിയും സഹല് അബ്‌ദുല് സമദും അബ്‌ദുള് ഹക്കുവും ആദ്യ ഇലവനിലെത്തി. പ്രതിരോധത്തില് പതിവ് കോസ്റ്റ-കോനെ സഖ്യത്തിന് പകരം ഇന്ത്യന് പ്രതിരോധക്കോട്ടയാണ് വികൂന കെട്ടിയത്.\nബ്ലാസ്റ്റേഴ്സിന് ജയിക്കാതെ തരമില്ല\nAbdul Hakku Goal


ഏകാധിപതി - Malayalam stories: Collection of Malayalam short stories\nഎല്ലാ രാജ്യത്തിനും ഒരു രാജാവുണ്ടായിരിക്കും.\nഎന്നാൽ ഒരു രാജാവിന് മാത്രമായി ഒരു രാജ്യമുണ്ടായിരിക്കുക അത്ഭുതമല്ലേ…? അതായിരുന്നു ഏകാധിപതിയുടെ രാജ്യം. അവിടുത്തെ മനുഷ്യരും പശുക്കളും വളർത്തു പക്ഷികളും വയലേലകളും എല്ലാം അയാൾക്ക് സ്വന്തമായിരുന്നു.\nഅവകാശി എന്നാൽ രാജാവു മാത്രം…!!\nരാജാവ് ഒരു ചെറിയ മനുഷ്യനായിരുന്നു. പ്രജകളായുണ്ടായിരുന്ന മനുഷ്യരെ അപേക്ഷിച്ച് ശക്തിയും വലിപ്പവും കുറഞ്ഞവൻ. അയാൾക്കു പ്രായവും ഏറെ ഉണ്ടായിരുന്നു. എങ്കിലും അയാൾക്ക് ഒരു രാജാവിന്റെ സൗന്ദര്യം ഉണ്ടായിരുന്നു. കിരീടവും ചെങ്കോലും പരിവാരങ്ങളും പട്ടാളക്കാരും ഉണ്ടായിരുന്നു. അയാൾ രാജാവായിരുന്നു.\nഒരിക്കൽ പ്രജകളിലാർക്കോ ഒരു സംശയം, ഇയാൾ എങ്ങിനെ രാജാവായി…?\nഅയാൾ പലരുടേയും ചെവിയിൽ അതു ചോദിച്ചു. ആർക്കും ഉത്തരമറിയില്ലായിരുന്നു. അയാളുടെ ചോദ്യം കേട്ടപ്പോൾ ചിലർ ചരിത്ര താളുകൾ ഒന്നു തിരഞ്ഞു നോക്കി. അവരുടെ കൂട്ടത്തിൽ ഒരാളായിരുന്നു അയാളും. എന്നിട്ടും എങ്ങിനെ അയാൾ രാജാവായി…?\nചോദ്യം മാത്രം അവശേഷിച്ചതുകൊണ്ട് എല്ലാവരും അതു ആവർത്തിച്ചു കൊണ്ടിരുന്നു. ഉറക്കെ ചോദിക്കാൻ എന്തുകൊണ്ടോ ആരും ധൈര്യപ്പെട്ടില്ല. പക്ഷേ ഒരിക്കൽ അതു സംഭവിച്ചു. എല്ലാവരും ഒരുമിച്ച് സംശയം ചോദിക്കാൻ തുടങ്ങിയപ്പോൾ അത് ഉച്ചത്തിലായി.\nവീടുകളിലും തെരുവുകളിലും ചന്തകളിലും ഒക്കെ അവരുടെ ശബ്ദം മാറ്റൊലിക്കൊണ്ടു. രാജാവ് അവരുടെ ശബ്ദം കേട്ടു.\nഞാൻ രാജാവാണ് എന്നു മാത്രം അയാൾ മറുപടി പറഞ്ഞു കൊണ്ടിരുന്നു. അയാൾക്കും പ്രത്യേകിച്ച് കൂടുതലൊന്നും പറയാനില്ലായിരുന്നു. മറുപടിയിൽ തൃപ്തി വരാതെ ജനം ആർത്തു വിളിച്ചു കൊണ്ടിരുന്നു.\nരാജാവിനു കോപം വന്നു. ജനക്കൂട്ടത്തെ തുരത്താൻ പട്ടാളത്തെ അയച്ചു. പട്ടാളം ലാത്തിയും തോക്കും ഉപയോഗിച്ചു. അടി കൊണ്ടവർ വീടുകളിലേക്ക് ഓടി. വെടി കൊണ്ടവർ മരിച്ചു വീണു.\nരാജാവും പ്രജകളും ശത്രുക്കളായി മാറി. ശത്രുക്കൾക്കിടയിൽ യുദ്ധം ആരംഭിച്ചു.\nപ്രജകൾ കൊട്ടാരം കീഴടക്കി. ഒരു ചെറുപ്പക്കാരൻ രാജാവിനെ കൊട്ടാരത്തിൽ നിന്ന് പിടിച്ചിറക്കി കൊട്ടാരമുറ്റത്തെ മുക്കാലിയിൽ കെട്ടിയിട്ട് തലവെട്ടി.\nവിചാരമോ വിചാരണയോ കൂടാതെ രാജാവിന്റെ നിഗ്രഹിച്ചതിനു ശേഷം ആർപ്പു വിളികൾ മാത്രം. എകാധിപതിയുടെ പതനം അവർ ആഘോഷിച്ചു.\nഎല്ലാവരും രാജാവിന്റെ ക്രൂരതകൾ വിളിച്ചു പറഞ്ഞു കൊണ്ടിരുന്നു. വിധവകൾ അവരുടെ മരിച്ചു പോയ ഭർത്താക്കന്മാരെ ഓർത്തു വിലപിച്ചു കൊണ്ട് രാജാവിനെ പഴിച്ചു.\nഎല്ലാവരേയും അയാൾ കൊന്നതാണ്. വിഭാര്യൻ തന്റെ ഭാര്യയെ രാജാവ് ബലാത്കാരം ചെയ്തു കൊന്നെന്നു വിളിച്ചു പറഞ്ഞു. കുഴിമാടങ്ങളിലെ അസ്ഥിപഞ്ജരങ്ങൾ അവരുടെ വിലാപങ്ങൾക്ക് തെളിവായി മാറി.\nരാജാവിന്റെ ആത്മാവ് നരകത്തിൽ പോയി തുലയാൻ അവർ ശപിച്ചു കൊണ്ടിരുന്നു.\nഇന്ന് അവർക്ക് രാജാവില്ല. എല്ലാവർക്കും രാജ്യഭരണത്തിൽ അവകാശമുണ്ട്. എന്നിട്ടും അവർക്കെന്തൊ തൃപ്തിക്കുറവുണ്ട്. എന്താണെന്ന് അവർക്കു തന്നെയറിയില്ല.\nരാജാവിന്റെ പ്രേതം കൊട്ടാരത്തിൽ വസിക്കുന്നെണ്ടെന്ന് അവർ ഭയന്നു. അധികാരക്കസേരകളിലിരിക്കുന്നവരെ രാജാവിന്റെ പ്രേതം വശത്താക്കിയതാണെന്ന് അവർ വിശ്വസിച്ചു.\nപ്രേതത്തെ ഭയക്കുന്ന ജനങ്ങൾ രാത്രികാലങ്ങളിൽ ഉറക്കത്തിൽ രാജാവിനെ സ്വപ്നം കണാറുണ്ട്… രാജാവ് സ്വർഗത്തിൽ കനകസിംഹാസനത്തിലിരുന്ന് പ്രജകൾ തെരെഞ്ഞെടുത്ത ജനപ്രതിനിധികളെ ഭരിക്കുന്നതായി.\n-2010 ഫെബ്രുവരി 28-


ഹസ്രത്ത് മിർസാ ഗുലാം അഹ്മദ് ഖാദിയാനി (അ) - TheMessiah\nഅഹ്മദിയ്യാ മുസ്‌ലിം ജമാഅത്തിന്‍റെ അഭിവന്ദ്യസ്ഥാപകര് ഹദ്‌റത്ത് മിര്‍സാ ഗുലാം അഹ്മദ് ഖാദിയാനി(അ) 1835 ഫെബ്രുവരി 13 വെള്ളിയാഴ്ച രാവിലെ ഇന്ത്യയിലെ പഞ്ചാബ് സംസ്ഥാനത്ത് ഖാദിയാന് എന്ന സ്ഥലത്താണ് ഭൂജാതരായത്. അദ്ദേഹത്തിന്‍റെ പിതാവിന്‍റെ പേര് മിര്‍സാ ഗുലാം മുര്‍ത്തളാ എന്നും, മാതാവിന്‍റെ പേര് ചിറാഗ് ബീബി എന്നുമായിരുന്നു. പിതാമഹന് മിര്‍സാ അത്വാമുഹമ്മദും, പ്രപിതാമഹന് മിര്‍സാ ഗുല്‍മുഹമ്മദും ആണ്. മുഗള് കുടുംബത്തിലെ ബര്‍ലാസ് എന്ന വംശത്തിലാണ് ആ മഹാത്മന് ഉള്‍പെടുന്നത്. ഈ വിഭാഗത്തെ തിരിച്ചറിയുന്ന പേരാണ് ‘മിര്‍സാ’. ഈ കുടുംബത്തിലെ മിര്‍സാ ഹാദിബേഗ് എന്നു പേരുള്ള ഒരു മഹാന് ക്രിസ്ത്വാബ്ദം 16ആം നൂറ്റാണ്ടിന്‍റെ (ഹിജ്‌റ 10ആം നൂറ്റാണ്ട്) അവസാനം, ബാബര് ചക്രവര്‍ത്തിയുടെ കാലത്ത്, തന്‍റെ സ്വദേശമായ ഖുറാസാനില്‍നിന്ന്, ഏകദേശം 200 പേരോടൊപ്പം ഇന്ത്യയിലെത്തി. ബിയാസ് നദിക്കടുത്താണ് അവര് താവളമാക്കിയത്. ഇവിടെ അവര് ഒരു ഗ്രാമത്തിന് അടിത്തറയിട്ടു. അതിന്‍റെ പേര് ഇസ്‌ലാംപൂര് എന്നായിരുന്നു. ഇത് പിന്നീട് ‘ഇസ്‌ലാംപൂര് ഖാസി മാജി’ എന്ന് പ്രസിദ്ധമായി. പിന്നെി പിന്നെ ജനങ്ങള് ‘ഖാസിമാജി’ എന്ന് പറയാന് തുടങ്ങി. തുടര്‍ന്ന് ‘മാജി‘ ഇല്ലാതായി. ഖാസി മാത്രമായി. ഖാസി പിന്നീട് ഖാദിയും, ഖാദി ഖാദിയാനും ആയിമാറി.\nവാഗ്ദത്ത മസീഹായ ഹദ്‌റത്ത് മിര്‍സാ ഗുലാം അഹ്മദ്(അ)ന്‍റെ കുടുംബം മുഗള്‍കാലഘട്ടത്തില് ഒട്ടേറെ വിശിഷ്ടപദവികളില് ഉപവിഷ്ഠരായിരുന്നു. മുഗള് സാമ്രാജ്യം ക്ഷയിച്ചപ്പോള് ഈ കുടുംബം ഖാദിയാനും, ഏകദേശം 60 മൈല് ചുറ്റുവട്ടത്തുള്ള പ്രദേശത്തും സ്വതന്ത്രമായി ഭരണം നടത്തി. സിക്കുകാരുടെ കാലത്ത് അതും ദുര്‍ബ്ബലമായി. ഒരുപാട് പ്രദേശങ്ങള് കൈവിട്ടുപോവുകയും ചെയ്തു. എന്തിനധികം, ഏകദേശം 16 വര്‍ഷം ഈ കുടുംത്തിന് ഖാദിയാനില്‍നിന്ന് ഹിജ്‌റത്ത് ചെയ്ത് കപൂര്‍ത്തലയില് താമസിക്കേണ്ടിവന്നു. പിന്നീട് മഹാരാജാ രഞ്ജിത്ത് സിംഗിന്‍റെ കാലത്താണ് ഈ കുടുംബം വീണ്ടും ഖാദിയാനില് എത്തിയത്. ബ്രിട്ടീഷുകാരുടെ ഭരണകാലത്ത് ഈ കുടുംത്തിന്‍റെ മറ്റ് സ്വത്തുക്കളും കണ്ടുകെട്ടി. എങ്കിലും ഖാദിയാനിലും, അതിന്‍റെ ചുറ്റുവട്ടത്തുമുള്ള പ്രദേശങ്ങളിലും ഇവരുടെ ഉടമസ്ഥാവകാശം നിലനിന്നിരുന്നു.\nഹദ്‌റത്ത് മിര്‍സാ ഗുലാം അഹ്മദ്(അ) 1835 ഫെബ്രുവരി 13ന് സുബ്ഹി നമസ്‌കാരത്തിന്‍റെ സമയത്താണ് ജനിച്ചത്. യുഗ്മജനായാണ് അദ്ദേഹം ജനിച്ചത്. അതായത് അദ്ദേഹത്തോടൊം ഒരു പെണ്‍കുട്ടിയും ജനിച്ചിരുന്നു. ആ കുട്ടിയുടെ പേര് ജന്നത്ത് ബീബി എന്നായിരുന്നു. വളരെ ചെറുപ്പത്തില്‍ത്തന്നെ വഫാത്തായി.\nഹദ്‌റത്ത് അഹ്മദ്(അ)ന് 6,7വയസ് പ്രായമായാപ്പോള് അദ്ദേഹത്തെ പഠിപ്പിക്കുന്നതിനുവേണ്ടി ഒരു അദ്ധ്യാപകനെ നിശ്ചയിച്ചു. അദ്ദേഹത്തില്‍നിന്നാണ് വിശുദ്ധഖുര്‍ആനും അക്കാലത്തെ രീതിയനുസരിച്ച് ചില ഫാര്‍സി ഗ്രന്ഥങ്ങളും പഠിച്ചത്. തുടര്‍ന്ന് മറ്റു രണ്ട് അദ്ധ്യാപകരില് നിന്ന് ഫാര്‍സിയും അറബിയും പഠിച്ചുകൊണ്ടിരുന്നു. വൈദ്യശാസ്ത്ര ഗ്രന്ഥങ്ങള് പഠിച്ചത്, വലിയൊരു ഭിഷഗ്വരനായിരുന്ന സ്വന്തം പിതാവില് നിന്നുതന്നെയാണ്. ഏതെങ്കിലും അദ്ധ്യാപകരില് നിന്ന് കൃത്യമായി ദീനീ വിദ്യാഭ്യാസമൊന്നും ആര്‍ജ്ജിച്ചിരുന്നില്ല. സ്വന്തം നിലയ്ക്ക് മതഗ്രന്ഥങ്ങള് പാരായണം ചെയ്തിരുന്നു. വിശുദ്ധ ഖുര്‍ആന് പാരായണം ചെയ്യാനും അതിൽ പരിചിന്തനം ചെയ്യാനും തുടക്കം മുതലേ അദ്ദേഹത്തിന് അതീവ താല്‍പര്യമായിരുന്നു.\nഹദ്‌റത്ത് അഹ്മദ്(അ)ന്‍റെ കുട്ടിക്കാലം അതീവ ലളിതവും പരമപരിശുദ്ധവും ആയിരുന്നു. ഒരു ഉന്നതകുലജാതനായിരുന്നിട്ടു കൂടി അദ്ദേഹം അനാവശ്യ കളികളിലോ നേരം പോക്കുകളിലോ ഏര്‍പ്പെട്ടിരുന്നില്ല. പക്ഷേ, പ്രയോജനപ്രദവും ഗുണപ്രദവുമായ കളികളില് തീര്‍ച്ചയായും പങ്കെടുത്തിരുന്നു. ചെറുപ്പത്തില്‍ത്തന്നെ നീന്താന് പഠിച്ചു. കുതിരസവാരിയിലും നിപുണനായിരുന്നു. അദ്ദേഹത്തിന്‍റെ സല്‍സ്വഭാവങ്ങളും ലാളിത്യവും പരിശുദ്ധിയും അന്യരെ ഹഠാദാകര്‍ഷിച്ചിരുന്നു. ഒരു വലിയ സൂഫിവര്യനും വലിയുല്ലായുമായിരുന്ന മൗലവി ഗുലാം റസൂല് സാഹിബ് ഒരിക്കല് ആ കുട്ടിയുടെ ശിരസ്സില് തലോടിക്കൊണ്ട് പറഞ്ഞു. ”ഇക്കാലഘട്ടത്തില് ആരെങ്കിലും നബിയാകുമെങ്കില് ഈ കുട്ടി നുബുവ്വത്തിന് യോഗ്യനാണ്.” (ഹയാത്തെത്വയ്യിബ, പേജ് 14)\n15 16 വയസ് പ്രായമായപ്പോള് അദ്ദേഹത്തിന്‍റെ വിവാഹം മാതുലന്‍റെ പുത്രി ഹുര്‍മത്ത് ബീവി സാഹിബയുമായി നടന്നു. ഈ വിവാഹത്തില് അദ്ദേഹത്തിന് രണ്ട് കുട്ടികള് ജനിച്ചു.\n(1) ഹദ്‌റത്ത് മിര്‍സാ സുല്‍ത്താന് അഹ്മദ് സാഹിബ്, ഉന്നത സര്‍ക്കാര് ഉദ്യോഗങ്ങളില് ഉപവിഷ്ഠനായിരുന്നു. രണ്ടാം ഖിലാഫത്ത് കാലത്ത് ബയ്അത്ത് ചെയ്തു. 1931ല് അദ്ദേഹം വഫാത്തായി.\n(2) മിര്‍സാ ഫസ്ല് അഹ്മദ് സാഹിബ് ഹദ്‌റത്ത് മസീഹ് മൗഊദ് (അ)ന്‍റെ കാലത്തു തന്നെ വഫാത്തായിരുന്നു.\nവിവാഹത്തിനു ശേഷവും ആ മഹാത്മാവിന്‍റെ ജീവിതത്തിലധിക സമയവും ദൈവസ്‌തോത്രത്തിലും ദൈവസ്മരണയിലുമാണ് കഴിഞ്ഞത്. അദ്ദേഹത്തിന്‍റെ പിതാവ്, മകന് ഒരു ഭൗതികജോലി നേടി കൊടുക്കണമെന്നും അതില് അഭിവൃദ്ധിപ്പെടണമെന്നും അതിയായി ആഗ്രഹിച്ചിരുന്നു. പക്ഷേ, അദ്ദേഹം അത് ഇഷ്ടെപ്പെട്ടതേയില്ല. എങ്കിലും പിതാവിന്‍റെ ആഗ്രഹപ്രകാരവും അദ്ദേഹത്തെ അനുസരിച്ചുകൊണ്ടും ഭൂമി സംന്ധമായ ചില കേസുകള്‍ക്ക് പോയിക്കൊണ്ടിരുന്നു. 1864ല് സിയാല്‍ക്കോട്ടില് നാലുവര്‍ഷം സര്‍ക്കാര് ജോലിയും ചെയ്തു. പക്ഷേ, അദ്ദേഹത്തിന് ആ ജോലിയോട് ഒരു പ്രതിപത്തിയും ഇല്ലായിരുന്നു. ‘ഇവിടെ എനിക്ക് കാരാഗൃഹമായിതോന്നുന്നു’ എന്നാണ് അദ്ദേഹം പറഞ്ഞിരുന്നത്. ഒഴിവു സമയങ്ങളധികവും വിശുദ്ധ ഖുര്‍ആന് പാരായണത്തിലും, ഇബാദത്തുകളിലും, ക്രിസ്ത്യാനികളുമായി ഇസ്‌ലാമിന്‍റെ സത്യത്തെക്കുറിച്ചുള്ള ചര്‍ച്ചകളിലുമാണ് അദ്ദേഹം ചെലവഴിച്ചത്. 1867ല് അദ്ദേഹം, പിതാവിന്‍റെ നിര്‍ദ്ദേശപ്രകാരം സര്‍ക്കാര് ഉദ്യോഗം രാജിവെച്ച് ഖാദിയാനില് തിരിച്ചെത്തി. ഈ വര്‍ഷം തന്നെയാണ് മാതാവ് മരണപ്പെട്ടതും. മാതൃവിയോഗ വേദന അദ്ദേഹം അക്ഷോഭ്യനായി നേരിട്ടു.\n1868-69ല് ഒരാള് ഹദ്‌റത്ത് അഹ്മദ് (അ)നെ മൗലവി മുഹമ്മദ് ഹുസൈന് ബട്ടാലവിയുമായി ചര്‍ച്ച നടത്താന് കൊണ്ടുപോയി. മൗലവി അഹ്‌ലെ ഹദീസ് കക്ഷിക്കാരനായിരുന്നു. അക്കാലത്ത് ഈ വിഭാഗത്തിന് ശക്തമായ എതിര്‍പ്പുകളാണ് ഉണ്ടായിരുന്നത്. ബട്ടാലവിയുടെ വാദങ്ങളെ തെറ്റാണെന്ന് സ്ഥാപിച്ചു കാട്ടാനായിരുന്നു ഹദ്‌റത്ത് അഹ്മദി(അ)നെ ചര്‍ച്ചക്ക് കൊണ്ടുപോയത്. ആ മഹാത്മന്, ബട്ടാലവിയോട് അദ്ദേഹത്തിന്‍റെ വിശ്വാസപ്രമാണങ്ങള് എന്താണെന്ന് ചോദിച്ചു. തന്‍റെ വിശ്വാസപ്രമാണങ്ങള്, ഇസ്‌ലാമിക വിശ്വാസപ്രമാണങ്ങള് തന്നെയാണെന്ന് ബട്ടാലവി പറഞ്ഞപ്പോള് ആ മഹാത്മാവ് നിറഞ്ഞ സദസ്സിനോട് പറഞ്ഞു: ”ഈ പ്രമാണങ്ങള് ശരിയായവയാണ്, ഇതിനോട് വാദപ്രതിവാദം നടത്താന് സാധ്യമല്ല.” അദ്ദേഹത്തെ കൂട്ടിക്കൊണ്ടുപോയവര്‍ക്ക് നീരസമുണ്ടായി. അവര് പറഞ്ഞു താങ്കള് ഞങ്ങളെ അപമാനിച്ചിരിക്കുകയാണ്. അതു കേട്ടപ്പോള് ഹദ്‌റത്ത് അഹ്മദ്(അ) അവരോട് പറഞ്ഞു, ഞാന് ചെയ്തതെല്ലാം അല്ലാഹുവിനെ മുന്‍നിര്‍ത്തിക്കൊണ്ട് മാത്രമാണ്. ഞാന് ജനങ്ങളുടെ പ്രശംസയേയോ പ്രകോപനത്തേയോ ഗൗനിക്കുന്നില്ല. ഈ സംഭവത്തില് അല്ലാഹു സന്തോഷം പ്രകടിപ്പിച്ചുകൊണ്ട് അദ്ദേഹത്തിന് ഇപ്രകാരം ഇല്‍ഹാം അറിയിച്ചു.\n”അല്ലാഹു നിന്‍റെ ഈ പ്രവൃത്തിയില് സന്തുഷ്ടനായിരിക്കുന്നു. അവന് നിനക്ക് അനുഗ്രഹത്തിനുമേല് അനുഗ്രഹം നല്‍കും. ഏതുവരെയെന്നാല് രാജാക്കന്മാര് നിന്‍റെ വസ്ത്രത്തില്‍നിന്ന് അനുഗ്രഹം തേടും.” (ബറാഹീനെ അഹ്മദിയ്യാ, ഭാഗം 4, പേജ് 520)\n1875-76ല് ദൈവിക നിര്‍ദ്ദേശപ്രകാരം 8,9 മാസത്തോളം അദ്ദേഹം തുടര്‍ച്ചയായി നോമ്പനുഷ്ഠിച്ചു. ഭക്ഷണം പരമാവധി കുറക്കുകയും ആത്മീയകാര്യങ്ങളില് കൂടുതല് ശ്രദ്ധാലുവാകുകയും ചെയ്തു. അനേകം ആത്മീയാനുഗ്രഹങ്ങള്‍ക്ക് അദ്ദേഹം പാത്രീഭൂതനായി. സ്വപ്നത്തിലും കശ്ഫി (ജാഗ്രതാദര്‍ശനം)ലുമായി മുന്‍കടന്ന നിരവധി പ്രവാചകന്മാരുമായും വരിഷ്ഠാത്മാക്കളുമായും കൂടിക്കാഴ്ചയ്ക്കും അവസരം ലഭിച്ചു.\n1876ല് പിതാവ് മരണപ്പെട്ടു. എന്തെന്തെല്ലാം പ്രശ്‌നങ്ങളാണ് ഇനി അഭിമുഖീകരിക്കേണ്ടി വരികയെന്ന് ചിന്തിച്ച് അദ്ദേഹം വ്യാകുലനായി. അപ്പോള് അല്ലാഹു അദ്ദേഹത്തിന് ഇങ്ങനെ ഇല്‍ഹാം അറിയിച്ചു. “അലയ്‌സല്ലാഹു ബികാഫിന് അബ്ദഹൂ“. അല്ലാഹു തന്‍റെ ദാസന് മതിയായവനല്ലേ? (കിതാബുല് ബരിയ്യ, അടിക്കുറിപ്പ്, പേ 159).\nഈ ഇല്‍ഹാം അദ്ദേഹത്തിന് സമാധാനവും ആശ്വാസവും പ്രദാനം ചെയ്തു. പിതാവിന്‍റെ മരണത്തിനു ശേഷം കുടും സ്വത്തുക്കളുടെ കൈകാര്യകര്‍ത്താവ് അദ്ദേഹത്തിന്‍റെ ജ്യേഷ്ഠസഹോദരന് മിര്‍സാ ഗുലാം ഖാദിര് സാഹിബായിരുന്നു. തന്‍റെ സ്വത്ത്‌വിഹിതം വേര്‍പ്പെടുത്തി ഹദ്‌റത്ത് അഹ്മദ്(അ)ന് സ്വസ്ഥമായി ജീവിതം തള്ളിനീക്കാമായിരുന്നെങ്കിലും അദ്ദേഹമത് ഇഷ്ടപ്പെട്ടില്ല. ജ്യേഷ്ഠന് നല്‍കുന്നതില് തൃപ്തനായി ജീവിച്ചുപോന്നു. ഈ കാലഘട്ടം വളരെ ബുദ്ധിമുട്ടിയാണ് അദ്ദേഹത്തിന് കഴിച്ചുകൂട്ടേണ്ടിവന്നത്. ചെറിയ ചെറിയ ജീവിതാവശ്യങ്ങള് സാധിക്കുന്നതിനു പോലും വളരെ വിഷമിച്ചു. എങ്കിലും ക്ഷമയോടു കൂടിയും അല്ലാഹുവിനോട് നന്ദി കാണിച്ചുകൊണ്ടും ഈ ഘട്ടവും അദ്ദേഹം തരണം ചെയ്തു. തന്‍റെ ഭക്ഷണമധികവും സാധുക്കള്‍ക്കിടയില് വിതരണം ചെയ്യുകയും സ്വയം വളരെ കുറച്ചു മാത്രം ഭക്ഷിക്കുകയുമായിരുന്നു പതിവ്.\nഇക്കാലത്ത് ഹദ്‌റത്ത് അഹ്മദ്(അ) ഇസ്‌ലാമിന്‍റെ സത്യത സ്ഥാപിച്ചുകൊണ്ട് പത്രങ്ങളില് ലേഖനങ്ങള് എഴുതാന് തുടങ്ങി. ഈ ലേഖനങ്ങള് ഒരുപാട് ചര്‍ച്ചകള്‍ക്ക് ഹേതുവായി. കാരണം ഇസ്‌ലാമിന്‍റെ സത്യസാക്ഷ്യത്തിലേക്ക് അദ്ദേഹം സമര്‍പ്പിച്ച നിരവധിതെളിവുകള്‍ക്കുമുമ്പില് ശത്രുക്കള് പകച്ചു നില്‍ക്കുകയായിരുന്നു. കുറച്ചു കാലത്തിനുശേഷം, വിശുദ്ധ ഖുര്‍ആന്‍റെയും ഹദ്‌റത്ത് നബി(സ) തിരുമേനിയുടേയും സത്യസാക്ഷ്യത്തിനുള്ള അനിഷേധ്യ തെളിവുകള് നിരത്തിക്കൊണ്ട് ഒരു ഗ്രന്ഥപരമ്പര എഴുതാനാരംഭിച്ചു. ‘ബറാഹീനെ അഹ്മദിയ്യാ’ എന്ന പേരില് പ്രസിദ്ധമായ ഈ ഗ്രന്ഥസമാഹാരത്തിന്‍റെ മുഴുവന് പേര് ‘അല്ലാഹുവിന്‍റെ ഗ്രന്ഥമായ ഖുര്‍ആന്‍റെയും മുഹമ്മദീ നുബുവ്വത്തിന്‍റെയും സത്യത്തിലേക്കുള്ള അഹ്മദിയ്യാ പ്രമാണങ്ങള്’ എന്നാണ്. ഈ ഗ്രന്ഥത്തിന്‍റെ ആദ്യഭാഗം 1880ലും, രണ്ടാംഭാഗം 1881ലും, മൂന്നാംഭാഗം 1882ലും, നാലാം ഭാഗം 1884ലും പ്രസിദ്ധപ്പെടുത്തി.\nഈ ഗ്രന്ഥരചന ഹദ്‌റത്ത് അഹ്മദ്(അ)നെ രാജ്യമൊട്ടുക്കും പ്രസിദ്ധനാക്കി. ശത്രുക്കളും മിത്രങ്ങളും ഒരുപോലെ അദ്ദഹത്തിന്‍റെ കഴിവുകളെ അംഗീകരിക്കാന് നിര്‍ബന്ധിതരായി. മുസ്‌ലിംകള് അത്യധികം സന്തോഷിച്ചു. പ്രസിദ്ധ മുസ്‌ലിം പണ്ഡിതന് മൗലവി മുഹമ്മദ് ഹുസൈന് ബട്ടാലവി (ഇദ്ദേഹം പിന്നീട് ഹദ്‌റത്ത് അഹ്മദ് (അ)ന്‍റെ ബദ്ധവൈരിയായി മാറി) ഈ ഗ്രന്ഥത്തെക്കുറിച്ച് പറഞ്ഞത് ഇങ്ങനെയാണ്. ”നമ്മുടെ അഭിപ്രായത്തില് ഇക്കാലഘട്ടത്തില് നിലവിലുള്ള സ്ഥിതിഗതികളുടെ അടിസ്ഥാനത്തില് ഈ ഗ്രന്ഥത്തിന് തത്തുല്യമായ ഒന്ന് ഇസ്‌ലാമില് ഇന്നേവരെ രചിക്കപെട്ടിട്ടില്ല. (ഇശാഅത്തുസുന്നഃ)\nഇസ്‌ലാമിന്‍റെ ശത്രുക്കളിലും ഈ ഗ്രന്ഥരചന പ്രഭാവം ചെലുത്തി. ഈ ഗ്രന്ഥത്തിന് മറുപടി എഴുതുന്നവര്‍ക്ക് സമ്മാനത്തുക വാഗ്ദാനം ചെയ്യുകയും ഇസ്‌ലാമിന്‍റെ നിറന്നസാക്ഷ്യങ്ങളെ ഖണ്ടിക്കാന് അമുസ്‌ലിംകളെ വെല്ലുവിളിക്കുകയും ചെയ്തു. പക്ഷേ, ഒരൊറ്റ ശത്രുവിനും രംഗത്തുവരാന് ധൈര്യമുണ്ടായില്ല. എങ്കിലും ഹദ്‌റത്ത് അഹ്മദ്(അ)ന് എതിരില് അവരുടെ ശത്രുത നാള്‍ക്കുനാള് വര്‍ദ്ധിച്ചു. വിവിധതരത്തില് അദ്ദേഹത്തെ ഉപദ്രവിക്കാന് അവര് ഉപായങ്ങള് മെനഞ്ഞു. പക്ഷേ, അവരുടെ എല്ലാ പദ്ധതികളും അമ്പേ പരാജയപ്പെടുകയാണുണ്ടായത്.\n1877ല് റലിയറാം എന്നുപേരുള്ള ഒരു ക്രിസ്ത്യന് വക്കീല് ഹദ്‌റത്ത് അഹ്മദ്(അ)ന് എതിരില് ഒരു കേസ് ഫയല് ചെയ്തു. ഈ കേസ് ജമാഅത്തിന്‍റെ ചരിത്രത്തില് ‘മുഖദ്ദിമ ഡാക്ക് ഘാനാ’ (തപാല് കേസ്) എന്ന പേരില് അറിയപ്പെടുന്നു. ഹദ്‌റത്ത് അഹ്മദ്(അ) ഹിന്ദുക്കളിലെ ആര്യസമാജ വിഭാഗത്തിന്നെതിരില് ഇസ്‌ലാമിന്‍റെ സത്യസാക്ഷ്യങ്ങള് ഉള്‍പെടുത്തിക്കൊണ്ട് ഒരു ലേഖനമെഴുതി അമൃത്‌സറിലെ ഒരു പ്രസ്സിലേക്ക് കവറിലാക്കി അയച്ചുകൊടുത്തു. അതോടൊപ്പം ഒരു കത്തും വച്ചിരുന്നു. അക്കാലത്തെ തപാല് നിയമമനുസരിച്ച് ഇത്തരം കവറുകളില് കത്തയക്കുന്നത് കുറ്റകരമായിരുന്നു. അതിനുകൊടുത്തിരുന്ന ശിക്ഷ 500 രൂപ പിഴയോ6മാസം തടവോ ആയിരുന്നു. പ്രസ്സിന്‍റെ ഉടമസ്ഥനായിരുന്ന റലിയറാം ഇസ്‌ലാമിന്‍റെ ശത്രുത കാരണം തപാല് അധികൃതരെ വിവരമറിയിച്ചു. അതിന്‍റെ ഫലമായി ഹദ്‌റത്ത് അഹ്മദ്(അ)നെതിരില് കേസ് രജിസ്റ്റര് ചെയ്യപ്പെട്ടു. ഈ ദിവസങ്ങളില് അദ്ദേഹം, റലിയറാം ഒരു പാമ്പിനെ തന്നെ കൊത്താന് വിടുന്നതായും പക്ഷേ താന് രക്ഷപ്പെടുന്നതായും ഒരു സ്വപ്നത്തില് കണ്ടിരുന്നു.\nകേസ് കോടതിയിലെത്തിയപ്പോള് കേസില്‍നിന്ന് രക്ഷപ്പെടാന് അഭിഭാഷകര് ഹദ്‌റത്ത് അഹ്മദ്(അ)നെ ഉപദേശിച്ചത് താനങ്ങനെയൊരു കത്ത് പ്രസ്തുത കവറില് വെച്ചിട്ടില്ലെന്നും റലിയാറാം തന്നോടുള്ള ശത്രുത നിമിത്തം താനങ്ങനെ ചെയ്തുവെന്ന് പറയുകയാണെന്നും കോടതിയില് മൊഴി നല്‍കിയാല് മതിയെന്നാണ്. പക്ഷേ ആ സത്യാത്മാവ് അതിനു കൊടുത്ത മറുപടി താന് പ്രസ്തുത കവറില് കത്തുവെച്ചിരിക്കെ ശിക്ഷയില്‍നിന്ന് രക്ഷപ്പെടുന്നതിനുവേണ്ടി അത് നിഷേധിക്കാന് സാധ്യമല്ലെന്നും കള്ളംപറയാന് കഴിയില്ലെന്നുമായിരുന്നു. ഹദ്‌റത്ത് അഹ്മദ്(അ)ന്‍റെ മറുപടി കേട്ടപ്പോള് എങ്കില് പിന്നെ രക്ഷപെടാന് വഴികളൊന്നും കാണുന്നില്ലെന്നായിരുന്നു അഭിഭാഷകര് പറഞ്ഞത്. അദ്ദേഹം പറഞ്ഞു, നമുക്ക് കാത്തിരുന്ന് കാണാം. ഏതായാലും ഞാന് കള്ളം പറയാന് തയ്യാറല്ല.\nകവറില് താങ്കളാണോ കത്ത് വച്ചതെന്ന് കോടതി ചോദിച്ചപ്പോള് അദ്ദേഹം പറഞ്ഞു. അതെ, ഞാന് തന്നെയാണ് വെച്ചത്. പക്ഷേ, അത് തപാല് നിയമത്തിനെതിരാണെന്ന് എനിക്കറിയില്ലായിരുന്നു. ഹദ്‌റത്ത് അഹ്മദ്(അ) തെറ്റ് സമ്മതിച്ചപ്പോള് ശത്രുക്കള് ആഹ്ലാദഭരിതരാകുകയും ശിക്ഷാ വിധി കേള്‍ക്കാന് അവര് കാതുകൂര്‍പ്പിക്കുകയുമായിരുന്നു. ആകാശത്ത് വിധിക്കപ്പെട്ടതല്ലാതെ മറ്റൊന്നും ഭൂമിയില് നടക്കില്ലെന്ന് അവര് മനസ്സിലാക്കിയിരുന്നില്ല. ദൈവിക പിന്തുണ ആ സത്യാത്മാവിനോടൊമുണ്ടയിരുന്നു. ന്യായാധിപന് ഹദ്‌റത്ത് അഹ്മദ്(അ)ന്‍റെ സത്യസന്ധതയിലും നന്മയിലും വളരെയധികം പ്രഭാവിതനായി അദ്ദേഹത്തെ നിരുപാധികം ആദരപൂര്‍വ്വം വെറുതെവിട്ടു.\n1881ല് അദ്ദേഹത്തിന്‍റെ ജ്യേഷ്ഠസഹോദരന് മിര്‍സാ ഗുലാം ഖാദിര് സാഹിബ് വഫാത്തായി. അദ്ദേഹത്തിന് മക്കളുണ്ടായിരുന്നില്ല. അതുകൊണ്ടുതന്നെ ഹദ്‌റത്ത് അഹ്മദ്(അ) ആയിരുന്നു സ്വത്തിന്‍റെ അവകാശി. പക്ഷേ, ആ മഹാത്മാവ് ജ്യേഷ്ഠന്‍റെ വിധവയുടെ സന്തോഷത്തെ മുന്‍നിര്‍ത്തി സ്വത്തുക്കള് കൈവശെടുത്തിയില്ല. ഈ സ്വത്തുക്കള് ഒരു നീണ്ടകാലം മറ്റു കുടുംബക്കാരുടെ അധീനതയിലായിരുന്നു.\nഹദ്‌റത്ത് അഹ്മദ്(അ)ന്‍റെ രണ്ടാം വിവാഹം 1884ല് ദൈവിക നിര്‍ദ്ദേശപ്രകാരവും ഇല്‍ഹാമിന്‍റെ അടിസ്ഥാനത്തിലും ഡല്‍ഹിയിലെ സുപ്രസിദ്ധമായ ഒരു സയ്യിദ് കുടുംത്തിലെ പരിശുദ്ധവതിയായ മഹിളാരത്‌നം, ഹദ്‌റത്ത് സയ്യിദ നുസ്‌റത്ത് ജഹാന് ബീഗം സാഹിബയുമായി നടന്നു. ഒരു ഇല്‍ഹാമിന്‍റെ നിറപുലര്‍ച്ചകൂടിയായിരുന്നു അത്. ആ ഇല്‍ഹാം ഇപ്രകാരമായിരുന്നു. ”നിന്‍റെ മറ്റൊരു വിവാഹം നടത്തണമെന്ന് ഞാന് ആഗ്രഹിക്കുന്നു. ഈ എല്ലാ കാര്യങ്ങളും ഞാന്‍തന്നെ ഒരുക്കുന്നതാണ്.” (ഹയാത്തെ ത്വയ്യിബ, പേജ്73).\nഹദ്‌റത്ത് അഹ്മദ്(അ)ന്‍റെ ശ്വശുരന്‍റെ പേര് ഹദ്‌റത്ത് മീര് നാസിര് നവാബ് സാഹിബ് എന്നായിരുന്നു. അദ്ദേഹം വളരെ പരിശുദ്ധനായ ഒരു മഹാത്മാവായിരുന്നു. 1884ല് നവംബര് 17ന് ഡല്‍ഹിയിലെ സുപ്രസിദ്ധ പണ്ഡിതനായ സയ്യിദ് നദീര് ഹുസൈന് സാഹിബ് മുഹദ്ദിസ് ദഹ്‌ലവി, ഹദ്‌റത്ത് അഹ്മദ്(അ)ന്‍റെ നിക്കാഹ് ഖുത്ബ നിര്‍വ്വഹിച്ചു. ഈ വിവാഹം ദൈവിക വാഗ്ദാനപ്രകാരം അനുഗ്രഹപൂര്‍ണ്ണമായിരുന്നു. ഇതില് ഒട്ടേറെ സുവാര്‍ത്തകളാല് അനുഗൃഹീതരായ പരിശുദ്ധസന്താനങ്ങള് ഹദ്‌റത്ത് അഹ്മദ്(അ)ന് ലഭിച്ചു. പ്രസ്തുത സുവാര്‍ത്തകളുടെ പൂര്‍ത്തീകരണം ഇന്നും ലോകം കണ്ടുകൊണ്ടിരിക്കുന്നു.\nസുവാര്‍ത്ത നല്‍കപ്പെട്ട സന്താനങ്ങള്\nഈ വിവാഹത്തില് ഹദ്‌റത്ത് അഹ്മദ്(അ)ന് 10 സന്താനങ്ങളെ ലഭിച്ചു. അവരില് അഞ്ചുപേര് ചെറുപ്രായത്തില്‍ത്തന്നെ വഫാത്തായി.\nസാഹിബ് സാദി ഇസ്മത്ത് (1886 മെയ് – 1891 ജൂലായ്)\nബശീര് അവ്വല് (7.8.1887 – 4.11.1888)\nഹ. മിര്‍സാ ബശീറുദ്ദീന് മഹ്മൂദ് അഹ്മദ് (12.1.1889 – 8.11.1965)\nസാഹിബ് സാദി ശൗക്കത്ത് (1891 – 1892)\nഹ. മിര്‍സാ ബശീര് അഹ്മദ് (20.4.1893 – 2.9.1963)\nഹ. മിര്‍സാ ശരീഫ് അഹ്മദ് (24.5.1895 – 26.12.1961)\nഹ. നവാബ് മുബാറക്കബേഗം (6.3.1897 – 23.5.1977)\nഹ. മിര്‍സാ മുബാറക് അഹ്മദ് (14.6.1899 – 16.9.1907)\nസാഹിബ് സാദി അമത്തുന്നസീര് (28.1.1903 – 3.12.1903)\nഹ. അമത്തുല് ഹഫീസ് ബേഗം (25.6.1904 – 1987)\n1885ന്‍റെ ആരംഭത്തില് ഹദ്‌റത്ത് അഹ്മദ്(അ) ഒരു വിജ്ഞാപനം ഇറക്കി. അതില് അദ്ദേഹം ഇസ്‌ലാമിക ശത്രുക്കളെ, ഇസ്‌ലാമിന്‍റെ പുതിയ പുതിയ ദൃഷ്ടാന്തങ്ങള് കാണാന് ആഗ്രഹിക്കുന്നുവെങ്കില് തന്‍റെ അടുത്തുവന്ന് ആ ആകാശീയ ദൃഷ്ടാന്തങ്ങള് കാണാന് ക്ഷണിച്ചിരുന്നു. കൂടാതെ അല്ലാഹു തന്നെ ഇസ്‌ലാമിന്‍റെയും റസൂലുല്ലാഹ്(സ)ന്‍റെയും സത്യത വെളിപെടുത്തുന്നതിനുവേണ്ടി ഇക്കാലഘട്ടത്തില് മുജദ്ദിദും ദൈവനിയോഗിതനുമായി നിശ്ചയിച്ചിരിക്കുകയാണെന്നും വിളംബരപ്പെടുത്തിയിരുന്നു. ഈ നോട്ടീസ് 20,000 കോടികളാണ് അച്ചടിച്ചത്.\n1888 ഡിസംബര് 1ന് ദൈവിക നിര്‍ദ്ദേശപ്രകാരം അദ്ദേഹം ഒരു വിളംബരം പ്രസിദ്ധീകരിച്ചു. സത്യസന്ധമായ വിശ്വാസവും ശരിയായ പരിശുദ്ധിയും ആര്‍ജ്ജിക്കുന്നതിനു വേണ്ടി താനുമായി ബയ്അത്ത് ചെയ്യാനും അങ്ങനെ ദൈവികാനുഗ്രഹങ്ങള്‍ക്ക് പാത്രീഭൂതരാകാനും അദ്ദേഹം ജനങ്ങളെ ക്ഷണിച്ചു. 1889 ജനുവരി 12ന് മറ്റൊരു വിജ്ഞാപനത്തിലൂടെ ബയ്അത്തിന്‍റെ 10 നിബന്ധനകളും വിളംബരപ്പെടുത്തി.\nഅതിന്‍റെ സംക്ഷിപ്തം ഇതാണ്: തനിക്ക് ബയ്അത്ത് ചെയ്യാനാഗ്രഹിക്കുന്നവര് അല്ലാഹുവിന്‍റെയും റസൂല്(സ)ന്‍റെയും ആജ്ഞകളനുസരിക്കുന്നതാണ്. ശിര്‍ക്ക്, കളവ്, അക്രമം, കുഴപ്പം, അഹങ്കാരം, മിഥ്യാഭിമാനം തുടങ്ങിയ സകലതികളില്‍നിന്നും വിട്ടുനില്‍ക്കുന്നതാണ്. കൃത്യമായി നമസ്‌കാരങ്ങള് അനുഷ്ഠിക്കുന്നതാണ്. അല്ലാഹുവിനുവേണ്ടി സകല പ്രയാസങ്ങളും സഹിക്കുന്നതാണ്. എല്ലാവരോടും നല്ലരീതിയില് വര്‍ത്തിക്കുന്നതാണ്. ദീനീസേവനങ്ങളെ ഏറ്റവും പ്രിയപ്പെട്ടതായി ഗണിക്കുന്നതാണ്. സകലജനങ്ങളോടും അനുകമ്പാപൂര്‍വ്വം വര്‍ത്തിക്കുന്നതാണ്. മറ്റാരോടും കാണിക്കാത്ത സ്‌നേഹബന്ധം ഹദ്‌റത്ത് അഹ്മദു(അ)മായി പുലര്‍ത്തുന്നതും മരണംവരെയും പ്രസ്തുത 10 നിബന്ധനകളിലും ഉറച്ചുനില്‍ക്കുന്നതുമാണ്.\nഅഹ്മദിയ്യാ മുസ്‌ലിം ജമാഅത്ത്\n1889 മാര്‍ച്ച് 23ന് ലുധിയാനയിലെ മര്‍ഹൂം സൂഫി അഹ്മദ്ജാന് സാഹിബിന്‍റെ ഭവനത്തില്‍വെച്ച് ഹദ്‌റത്ത് അഹ്മദ്(അ) 40 പേരില്‍നിന്ന് ആദ്യമായി ബയ്അത്ത് സ്വീകരിച്ചു. അങ്ങനെ അഹ്മദിയ്യാ മുസ്‌ലിം ജമാഅത്തിന് അടിത്തറയിട്ടു. ഏറ്റവുമാദ്യം ബയ്അത്ത് ചെയ്യാന് ഭാഗ്യം ലഭിച്ചത് ഹദ്‌റത്ത് മൗലാനാ ഹകീം നൂറുദ്ദീന് സാഹിബ് (റ) നായിരുന്നു. സ്ത്രീകളില് നിന്ന് ആദ്യമായി ബയ്അത്ത് ചെയ്തത് ഹദ്‌റത്ത് സുഗ്‌റ ബേഗം സാഹിബ (റ) ആയിരുന്നു. ഇവര് ഹദ്‌റത്ത് മൗലാനാ ഹകീം നൂറുദ്ദീന് സാഹിബിന്‍റെ സഹധര്‍മ്മിണിയും, സൂഫി അഹ്മദ്ജാന് സാഹിബിന്‍റെ മകളുമാണ്. അന്ന് ബയ്അത്ത് ചെയ്ത മറ്റു ചിലര് ഇവരാണ്.\nഹദ്‌റത്ത് മൗലവി അബ്ദുല്ലാഹ് സാഹിബ് സെന്നൗരി (റ),\nഹദ്‌റത്ത് ചൗദ്ദരി റുസ്തം അലി സാഹിബ് (റ),\nഹദ്‌റത്ത് മുന്‍ശി അരോഡേഖാന് സാഹിബ് (റ),\nഹദ്‌റത്ത് മുന്‍ശി സഫര് അഹ്മദ് സാഹിബ് (റ),\nഹദ്‌റത്ത് മുന്‍ശി ഹബീബുര്‍റഹ്മാന് സാഹിബ് (റ),\nഹദ്‌റത്ത് ഖാദി സിയാഉദ്ദീന് സാഹിബ് (റ),\nഹദ്‌റത്ത് മീര് ഇനായത്ത് അലി സാഹിബ് (റ).\n1901 ല് ഹദ്‌റത്ത് അഹ്മദ്(അ) തന്‍റെ ജമാഅത്തിന് മുസ്‌ലിം ഫിര്‍ഖഃ അഹ്മദിയ്യാ (അഹ്മദിയ്യാ മുസ്‌ലിം ജമാഅത്ത്) എന്ന പേര് നല്‍കി.\n1886ന്‍റെ തുടക്കത്തില് ദൈവേച്ഛയനുസരിച്ച് ഹദ്‌റത്ത് അഹ്മദ്(അ) ഹോശിയാര്‍പൂരിലേക്ക് പോയി. അവിടെ ഒരു വീട്ടില് 40 ദിവസത്തോളം പ്രാര്‍ത്ഥനാനിരതനായി കഴിച്ചുകൂട്ടി. ഇത് ‘ചില്ലാകശി’ (തപോയജ്ഞം) എന്ന പേരിലറിയപ്പെടുന്നു. ഇസ്‌ലാമിന്‍റെ പുരോഗതിക്കും പ്രചാരണത്തിനും വേണ്ടി ആ മഹാത്മന് പ്രത്യേക ദുആകളില് വ്യാപൃതനായി. ഈ ദുആകളുടേയും ഇബാദത്തുകളുടേയും ഫലമായി അല്ലാഹു ഒരു വാഗ്ദത്ത പുത്രനെക്കുറിച്ച് ഹദ്‌റത്ത് അഹ്മദ്(അ)ന് സുവാര്‍ത്ത നല്‍കി. ഇത് ‘പേശ്‌ഗോയി മുസ്‌ലിഹ് മൗഊദ്’ (മുസ്‌ലിഹ് മൗഊദിനെക്കുറിച്ചുള്ള പ്രവചനം) എന്ന പേരില് പ്രസിദ്ധമാണ്. ഈ സുവാര്‍ത്തയില് ഹദ്‌റത്ത് അഹ്മദ്(അ)ന്9വര്‍ഷങ്ങള്‍ക്കകം ഒരു പുത്രന് ജനിക്കുമെന്നും ആ സുപുത്രന് മുഖേന ഇസ്‌ലാമിനും അഹ്മദിയ്യത്തിനും അനിതര സാധാരണമാംവിധം പുരോഗതി ലഭ്യമാകുമെന്നും വാഗ്ദത്തപുത്രന് ലോകത്തിന്‍റെ കോണുകളോളം പ്രസിദ്ധിയാര്‍ജ്ജിക്കുമെന്നും അല്ലാഹു അറിയിച്ചിരുന്നു. പ്രവചനത്തിലെ ചില ഭാഗങ്ങള് താഴെ ചേര്‍ക്കുന്നു. ”നീ ചോദിച്ചതിന്‍പ്രകാരം ഞാന് നിനക്ക് കാരുണ്യത്തിന്‍റെ ഒരടയാളം നല്‍കുന്നു. അത്ഭുതശക്തിയുടേയും ഔദാര്യത്തിന്‍റെയും സാമീപ്യത്തിന്‍റെയും അടയാളം നിനക്ക് നല്‍കുന്നു. വരപ്രസാദത്തിന്‍റെയും ഔദാര്യത്തിന്‍റെയും അടയാളം നിനക്ക് നല്‍കപ്പെടുന്നു. വിജയങ്ങളുടെ കുഞ്ചിക നിനക്ക് ലഭ്യമാകുകയാണ്. അവനോടൊം അനുഗ്രഹമുണ്ട്. അത് അവന്‍റെ വരവോടുകൂടി വരുന്നതണ്. അവന് പ്രതാപവും പ്രഭാവവും ഐശ്വര്യവുമുള്ളവനായിരിക്കും. അവന് ലോകത്തുവന്ന് തന്‍റെ മസീഹീഗുണവും റൂഹുല് ഹഖിന്‍റെ (സത്യത്തിന്‍റെ ആത്മാവ്) അനുഗ്രഹവും മുഖേന അനേകരുടെ രോഗത്തെ സുഖപ്പെടുത്തും. അവന് കലിമതുല്ലാഹ് (അല്ലാഹുവിന്‍റെ വചനം) ആകുന്നു. എന്തുകൊണ്ടെന്നാല് അല്ലാഹുവിന്‍റെ അനുഗ്രഹവും അഭിമാനവും അവനെ മഹത്വത്തിന്‍റെ വചനത്താല് അയച്ചിരിക്കുന്നു. അവന് വലിയ ബുദ്ധിശാലിയും കാര്യജ്ഞനുമായിരിക്കും; ഹൃദയാത്മാവിനാ സഹിഷ്ണുതയുള്ളവനും. അവന് ആത്മീയവും ഭൗതികവുമായ വിദ്യകളാല് നിറക്കപ്പെടും. പ്രകാശം വരുന്നു. ദൈവം അവനെ തന്‍റെ അഭീഷ്ടത്തിന്‍റെ പരിമളം കൊണ്ട് പരിലിപ്തനാക്കിയിരിക്കുന്നു. നാം അവനില് നമ്മുടെ ആത്മാവ് ഇടുന്നതാണ്. അവന്‍റെ തലയ്ക്കുമീതെ ദൈവത്തിന്‍റെ നിഴലുണ്ടായിരിക്കും. അവന് വേഗം വേഗം വളരുകയും ബന്ധനസ്ഥരുടെ മോചനത്തിന് കാരണമാകുകയും ചെയ്യും. ഭൂമിയുടെ കോണുകളോളം കീര്‍ത്തിപ്രാപിക്കും. ജാതികള് അവനില്‍നിന്ന് അനുഗ്രഹം തേടും….” (വിളംബരം 1886, ഫെബ്രുവരി 20)\nഈ ദൈവിക സുവാര്‍ത്തയനുസരിച്ച്9വര്‍ഷങ്ങള്‍ക്കകം തന്നെ ആ വാഗ്ദത്ത സുപുത്രന് ഹദ്‌റത്ത് മിര്‍സാ ബശീറുദ്ദീന് മഹ്മൂദ് അഹ്മദ് സാഹിബ് ഭൂജാതനായി. ഹദ്‌റത്ത് മസീഹ് മൗഊദ്(അ), ‘സിറാജെ മുനീര്’ എന്ന തന്‍റെ ഗ്രന്ഥത്തില് വാഗ്ദത്ത സുപുത്രന് ജനിച്ചിരിക്കുന്നതായി വിളംബരം ചെയ്തിട്ടുണ്ടായിരുന്നു. മുസ്‌ലിഹ് മൗഊദ് എന്ന പേരില് വിശ്വവിഖ്യാതനായിത്തീര്‍ന്ന ഈസുപുത്രനാണ് അഹ്മദിയ്യാ മുസ്‌ലിം ജമാഅത്തിന്‍റെ രണ്ടാം ഖലീഫയായി തിരഞ്ഞെടുക്കപ്പെട്ടത്. 52 വര്‍ഷക്കാലം നീണ്ട പ്രസ്തുത ഖിലാഫത്ത് ഹദ്‌റത്ത് അഹ്മദ്(അ)ന് വാഗ്ദത്തപുത്രനെ കുറിച്ച് ലഭിച്ച 52 സുലക്ഷണങ്ങളുടെയും7ഉദ്ദേശ്യങ്ങളുടെയും നിറപുലര്‍ച്ചയായിരുന്നു.\nമസീഹ് മൗഊദ് (വാഗ്ദത്ത മസീഹ്)\n1890ന്‍റെ അവസാനത്തില് അല്ലാഹു, ഹദ്‌റത്ത് അഹ്മദ്(അ)ന് ഈസാനബി (അ) മറ്റ് പ്രവാചകന്മാരെ പോലെ മരണമടഞ്ഞതായി അറിയിച്ചുകൊടുക്കുകയുണ്ടായി. ഈസാ നബി(അ) ഇന്നും സ്ഥൂലശരീരത്തോടുകൂടി ജീവിച്ചിരിക്കുന്നുവെന്ന വിശ്വാസം വിശുദ്ധ ഖുര്‍ആനും തിരുനബിവചനങ്ങള്‍ക്കും ബുദ്ധിക്കും നിരക്കാത്തതാണ്. 1891ന്‍റെ ആരംഭത്തില് ഈസാനബി(അ) മരിച്ചുപോയിരിക്കുന്നുവെന്നും അദ്ദേഹം ഇനി തിരിച്ചുവരികയില്ലെന്നും നബി(സ) തിരുമേനി പ്രവചനം ചെയ്ത വാഗ്ദത്ത മസീഹും മഹ്ദിയുമായി അല്ലാഹു, തന്നെ നിയോഗിച്ചിരിക്കുന്നുവെന്നും ഈ ലോകത്തിന്‍റെ പരിഷ്‌കരണത്തിനും ഇസ്‌ലാമിന്‍റെ ശരിയായ അദ്ധ്യാപനങ്ങളെ നിലനാട്ടുന്നതിനും പ്രചരിപ്പിക്കുന്നതിനും വേണ്ടി മസീഹി-ഗുണത്തോടുകൂടി അല്ലാഹു തന്നെ അയച്ചിരിക്കുന്നുവെന്നും ആ മഹാത്മാവ് പ്രഖ്യാപിച്ചു. ഈ വിളംബരത്തോടുകൂടി ഒരു ഭാഗത്ത് സല്‍പ്രകൃതരും സത്‌വൃത്തരുമായ ആളുകള് അദ്ദേഹത്തില് വിശ്വസിക്കാന് തയ്യാറായപ്പോള് മറുഭാഗത്ത് എതിര്‍പ്പിന്‍റെ തീകാറ്റ് ആഞ്ഞുവീശാനും തുടങ്ങി. മിത്രങ്ങള് ശത്രുക്കളായി മാറി. മുസ്‌ലിംപണ്ഡിത പരിഷകള് കുഫ്ര് ഫത്‌വകള് ഇറക്കി. ക്രിസ്ത്യാനികളുടെ ഭാഗത്തുനിന്ന് ഉണ്ടായ എതിര്‍പ്പും തീഷ്ണമായിരുന്നു. കാരണം, ഈസാനബി മരിച്ചുവെന്ന പ്രഖ്യാപനം ത്രിയേകത്വത്തിന്‍റെ അടിത്തറയെതന്നെ പിടിച്ചുലക്കുകയായിരുന്നു.\nശത്രുപക്ഷത്തെ മൗലവിമാരുമായും ക്രിസ്ത്യന് പാതിരിമാരുമായും നിരവധി സംവാദങ്ങള് അരങ്ങേറി. 1891ല് മൗലവി മുഹമ്മദ് ഹുസൈന് ബട്ടാലവി, മൗലവി സയ്യിദ് നദീര് ഹുസൈന് ദഹ്‌ലവി, മൗലവി മുഹമ്മദ് ബശീര് ഭോപാലവി എന്നിവരുമായും 1892ല് മൗലവി അബ്ദുല് ഹക്കീം കലാനൂരിയുമായും സംവാദങ്ങള് നടന്നു. 1893ല് പ്രസിദ്ധ ക്രിസ്ത്യന് പാതിരി അബ്ദുല്ലാഹ് ആഥിമുമായി നടന്ന സംവാദവും ഹദ്‌റത്ത് അഹ്മദ്(അ)ന്‍റെ സത്യസാക്ഷ്യത്തിനുള്ള വലിയൊരു ദൃഷ്ടാന്തമായിരുന്നു. ഈ സംവാദങ്ങളുടെ ഫലമായി വളരെയേറെ സത്യാന്വേഷികള്‍ക്ക് ഹദ്‌റത്ത് അഹ്മദ്(അ)ന് ബയ്അത്ത് ചെയ്യാന് അവസരം ലഭിച്ചു.\n1891ല് ഹദ്‌റത്ത് മസീഹ് മൗഊദ്(അ) ജല്‍സാ സാലാന (വാര്‍ഷികസമ്മേളനം)ക്ക് അടിത്തറയിട്ടു. 1891 ഡിസംബര് മാസം ചേര്‍ന്ന ആദ്യത്തെ ജല്‍സാ സാലാനയില് 75 പേരാണ് പങ്കെടുത്തത്. ഈ ജല്‍സ ഖാദിയാനിലെ മസ്ജിദ് അഖ്‌സയിലാണ് സംഘടിപ്പിച്ചത്. 1892ലെ ജല്‍സയില് 327 പേര് പങ്കെടുത്തു. ഏതാനും ചില വര്‍ഷങ്ങളൊഴികെ എല്ലാ വര്‍ഷവും ജല്‍സ സാലാന സംഘടിപ്പിച്ചുവരുന്നു. പതിനായിരങ്ങള് പങ്കെടുക്കുന്ന ജല്‍സകള് ഖാദിയാനെ പോലെതന്നെ വിവിധ രാഷ്ട്രങ്ങളിലും എല്ലാ വര്‍ഷവും ഉമ്മത്തെവാഹിദയുടെ അനുപമദൃശ്യം പ്രകടമാക്കിക്കൊണ്ട് അരങ്ങേറുന്നു.\nപാതിരി അബ്ദുല്ലാഹ് ആഥിമിനെക്കുറിച്ചുള്ള പ്രവചനം\n1893ല് അമൃത്‌സറില്‍വെച്ച് മെയ് 22 മുതല് ജൂണ് 5വരെ പ്രസിദ്ധ ക്രിസ്ത്യന് പാതിരി അബ്ദുല്ലാഹ് ആഥിമുമായി ലിഖിതരൂപേണ നേര്‍ക്കുനേര് സംവാദം നടന്നു. ഈ സംവാദം പിന്നീട് ‘ജംഗെ മുഖദ്ദസ്’ എന്ന പേരില് പ്രസിദ്ധീകരിച്ചിട്ടുണ്ട്. വിജയകരമായ ഈ സംവാദത്തിനിടയില് തന്നെ പലര്‍ക്കും ബയ്അത്ത് ചെയ്ത് അഹ്മദിയാകാനുള്ള സൗഭാഗ്യം ലഭിക്കുകയുണ്ടായി.\nസംവാദത്തിനിടയില് രസകരമായൊരു സംഭവമുണ്ടായി. ക്രിസ്ത്യാനികള് ഒരു അന്ധനേയും മുടന്തനേയും ഊമയേയും ഹദ്‌റത്ത് അഹ്മദ്(അ)ന് മുന്നില് നിറുത്തിക്കൊണ്ട്, ഞങ്ങളുടെ ഈസാമസീഹ് അന്ധനേയും ഊമയേയും മുടന്തനേയും സുഖപ്പെടുത്തിയിരുന്നുവെന്നും വാഗ്ദത്തം ചെയ്യപ്പെട്ട മസീഹാണെന്ന താങ്കളുടെ വാദം സത്യമാണെങ്കില് ഇവരെ സുഖപ്പെടുത്തിക്കാണിക്കുക എന്ന് പറഞ്ഞു. ക്രിസ്ത്യാനികള് മതിമറന്ന് ആഹ്ലാദിക്കുകയായിരുന്നു. മിര്‍സാ സാഹിബ് ലജ്ജിതനാകാന് പോകുന്നുവെന്ന് അവര് കരുതി. എന്നാല്, ക്രിസ്ത്യാനികളുടെ നിര്‍ദ്ദേശം സുസ്‌മേരവദനനായി ശ്രവിച്ച ഹദ്‌റത്ത് അഹ്മദ്(അ) പറഞ്ഞു. ‘ഈസാമസീഹ് അന്ധനേയും ഊമയേയും സുഖപ്പെടുത്തിയതായി നിങ്ങളുടെ ഇഞ്ചീലിലാണ് ഉള്ളത്. ഞങ്ങളുടെ ഖുര്‍ആന് ഒരിക്കലും അതു പറഞ്ഞിട്ടില്ല. അതുകൊണ്ടുതന്നെ ഞങ്ങളിക്കാര്യത്തിന്‍റെ വക്താക്കളുമല്ല. ഇഞ്ചീലില് മറ്റൊന്നുകൂടി പറയുന്നുണ്ട്. അതായത്, യേശു ശിഷ്യരോട് പറഞ്ഞത്, നിങ്ങള്‍ക്ക് കടുകുമണിയോളം വിശ്വാസമുണ്ടെങ്കില് അത്യത്ഭുതകൃത്യങ്ങള് ചെയ്യാന് കഴിയുമെന്നും മലയെപ്പോലും നീക്കാന് കഴിയുമെന്നുമാണ്. ആയതിനാല് ഈ രോഗികളെ നിങ്ങള്‍ക്കു മുമ്പില്‍തന്നെ സമര്‍പ്പിച്ചുകൊണ്ട് എനിക്ക് പറയാനുള്ളത് കടുകുമണിയോളം വിശ്വാസമെങ്കിലും നിങ്ങളിലുണ്ടെങ്കില് ഇവരെ സുഖപ്പെടുത്തിക്കൊണ്ട് നിങ്ങളുടെ വിശ്വാസം തെളിയിക്കുക.’\nഹദ്‌റത്ത് അഹ്മദ്(അ)ന്‍റെ ഈ അപ്രതീക്ഷിതമായ മറുപടി ശത്രു പക്ഷത്തെയാകമാനം നിരുദ്ധകണ്ഠരാക്കി. ഹദ്‌റത്ത് അഹ്മദി(അ)നെ ജനങ്ങള്‍ക്കു മുന്നില് നാണം കെടുത്താന് മെനഞ്ഞ ഉപായം അവര്‍ക്കു തന്നെ വിനയായിമാറി.\nഈ സംവാദത്തിന്‍റെ അവസാനത്തില് ഹദ്‌റത്ത് മസീഹ് മൗഊദ്(അ) ഒരു പ്രവചനം നടത്തുകയുണ്ടായി. അതായത്, സംവാദത്തില് മനഃപൂര്‍വ്വം അസത്യത്തെ സ്വീകരിക്കുകയും സത്യദൈവത്തെകൈയൊഴിഞ്ഞ് ഒരു ദുര്‍ബലമനുഷ്യനെ ദൈവമാക്കിവയ്ക്കുകയും നബി(സ)നെ അധിക്ഷേപിക്കുകയും ചെയ്യുന്ന ആഥിം 15 മാസത്തിനകം ‘ഹാവിയാ’യില് (അഗ്നികുണ്ഠം) അകപ്പെടുന്നതാണ്. സത്യത്തിലേക്ക് തിരിയാത്തപക്ഷം ദൈവം അയാളെ അതിനിന്ദ്യതയിലാഴ്ത്തുകയും ചെയ്യും. നബി(സ) തിരുമേനി (നഊദുബില്ലാഹ്) ദജ്ജാലാണെന്ന് ആഥിം എഴുതിയിട്ടുണ്ടായിരുന്നു. ഹദ്‌റത്ത് മസീഹ് മൗഊദ്(അ)ന്‍റെ പ്രവചനം കേട്ടപ്പോള് അബ്ദുല്ലാഹ് ആഥിം ഭയന്നു. ഈ നിശ്ചിത 15 മാസവും ആഥിം കടുത്ത നിശ്ശബ്ദത പാലിച്ചു. ഇസ്‌ലാമിനെതിരിലുള്ള ആരോപണങ്ങളില്‍നിന്നും ആക്ഷേപങ്ങളില്‍നിന്നും പിന്മാറി. അല്ല, പ്രവചനം കേട്ട് അയാളുടെ കൈകള് വിറക്കാന് തുടങ്ങി. മുഖം കരുവാളിച്ചു. മറ്റൊരുവിധത്തില് പറഞ്ഞാല് ആഥിമില് മാനസാന്തരമുണ്ടായി. തല്‍ഫലമായി പ്രവചനത്തില് പറയട്ടെ 15 മാസവും ആഥിം ജീവിച്ചിരുന്നു. മറുഭാഗത്ത് പ്രവചനം പോളിഞ്ഞെന്നു പറഞ്ഞ് ശത്രുക്കള് കോലാഹലങ്ങള് നടത്തി. കഴിഞ്ഞ 15 മാസത്തിനുള്ളില് തനിക്ക് മാനസാന്തരം ഉണ്ടായിട്ടില്ലെന്നും ഇസ്‌ലാമിന്‍റെ മഹിമാപ്രഭാവം തന്നെ ഭയപ്പെടുത്തിയിട്ടില്ലെന്നും സത്യം ചെയ്യാന് ആഥിമിനോട് ഹദ്‌റത്ത് അഹ്മദ്(അ) ആവശ്യപ്പെട്ടു. അങ്ങനെ സത്യം ചെയ്തതിനുശേഷവും ആഥിം ജീവിച്ചിരിക്കുന്നപക്ഷം 1000 രൂപ ഇനാമായി നല്‍കാമെന്നും അദ്ദേഹം പറഞ്ഞു. സമ്മാനത്തുക നാലായിരം വരെയായി ഉയര്‍ത്തിയെങ്കിലും ആഥിം മുന്നോട്ടുവരാന് ധൈര്യപ്പെട്ടില്ല. മറിച്ച്, സത്യത്തെ മറച്ചുപിടിച്ചുകൊണ്ട് ജനങ്ങളെ വഞ്ചിക്കുകയായിരുന്നു. 1894ല് ഒക്ടോബര് 27 ന് ഇറക്കിയ വിജ്ഞാപനത്തില് ജനങ്ങളെ വഞ്ചിച്ചുകൊണ്ടിരിക്കുന്ന ആഥിം ദൈവികശിക്ഷയുടെ കരാത്മാവിസ്തത്തില് അകപ്പെടുകതന്നെ ചെയ്യുമെന്ന് അദ്ദേഹം പ്രഖ്യാപിക്കുകയുണ്ടായി. ഈ വിളംബരത്തിനുശേഷം ആഥിം തികച്ചും നിശ്ശബ്ദനായി. പ്രവചനപ്രകാരം 1896 ജൂലൈ 27ന് ആഥിം ഈ ലോകത്തുനിന്ന് നിഷ്‌കാസനം ചെയ്യപ്പെട്ടു. അങ്ങനെ ഇസ്‌ലാമിന് ഉജ്ജ്വലമായ ഒരു വിജയം കൂടി ലഭ്യമായി.\nഅറബിയില് പൊരുതാന് ക്ഷണം\n1893ല് ഹദ്‌റത്ത് അഹ്മദ്(അ) അറബിഭാഷയില് പ്രബന്ധ രചനയ്ക്ക് അനഹ്മദി പണ്ഡിതരെ വെല്ലുവിളിക്കുകയുണ്ടായി. ആ മഹാത്മാവ് പറഞ്ഞു. അല്ലാഹു എനിക്ക് അറബി ഭാഷയില് അതീവ പ്രാഗത്ഭ്യം തന്നനുഗ്രഹിച്ചിരിക്കുന്നു. അതുകൊണ്ടുതന്നെ ഇക്കാര്യത്തില് ഒരാള്‍ക്കും തന്നെ എന്നെ എതിരിടാന് സാധ്യമല്ല. അദ്ദേഹം കൂടെക്കൂടെ പണ്ഡിതരെ വെല്ലുവിളിച്ചെങ്കിലും മുന്നോട്ടുവരാന് ആരും ധൈര്യപ്പെട്ടില്ല.\nനബിതിരുമേനി(സ) ഇമാം മഹ്ദിയെക്കുറിച്ച് ചെയ്ത ഒരു പ്രവചനം ദാറുഖുത്‌നിയില് രേഖപ്പെട്ടുകിടക്കുന്നു. ഹദ്‌റത്ത് ഇമാം ബാഖിര്(റഹ്) ആണ് നിവേദകന്. ഹദീസ് ഇപ്രകാരമാണ്. നമ്മുടെ മഹ്ദിക്ക് രണ്ടടയാളങ്ങളുണ്ട്. ആകാശഭൂമികള് സൃഷ്ടിക്കപ്പെട്ടതു മുതല് ഇത്തരം അടയാളങ്ങള് വെളിപ്പെട്ടിട്ടില്ല. റമദാന് മാസത്തില് ചന്ദ്രന് അതിന്‍റെ നിശ്ചിതദിവസങ്ങളില് ആദ്യ ദിവസവും, സൂര്യന് അതിന്‍റെ ഗ്രഹണദിവസങ്ങളില് മധ്യദിവസവും ഗ്രഹണം സംഭവിക്കും. ഈ അടയാളം 1894ല് പൂര്‍ത്തിയായി. ഹുസൂര്(അ) മഹ്ദിയാണെന്നുള്ള വാദം പുറപ്പെടുവിച്ച കാലമായിരുന്നു അത്. പ്രവചനപ്രകാരം ഹിജ്‌റ വര്‍ഷം 1311 റമദാന് 13 (1894 മാര്‍ച്ച് 21)ന് ചന്ദ്രഗ്രഹണവും അതേ റമദാനില് 28ആം തിയ്യതി (ഏപ്രില് 6) സൂര്യഗ്രഹണവും ഉണ്ടായി. വിശുദ്ധഖുര്‍ആനിലെ സൂറഃ ഖിയാമയിലെ സൂചകങ്ങളും ഇഞ്ചീലിലെ പ്രവചനങ്ങളും ഈ ഗ്രഹണങ്ങളോടെ പുലര്‍ന്നു. ഇത് ഹദ്‌റത്ത് മസീഹ് മൗഊദ്(അ)ന്‍റെ സത്യസാക്ഷ്യത്തിനുള്ള ഉജ്ജ്വലമായ ദൃഷ്ടാന്തമായിരുന്നു.\nഅറബീ ഭാഷകളുടെ ജനനി\n1895ല് ഹദ്‌റത്ത് അഹ്മദ്(അ) അല്ലാഹുവില്‍നിന്ന് ലഭ്യമായ അറിവുകളുടെ വെളിച്ചത്തില് അറബി ഭാഷ ലോകത്ത് നിലവിലുള്ള സകല ഭാഷകളുടേയും ജനനിയാണെന്നും അവയെല്ലാം അറബിയില്‍നിന്ന് ഉത്ഭൂതമാണെന്നും പ്രഖ്യാപിക്കുകയുണ്ടായി. ഈ വാദത്തിന് ഉപോല്‍ബലകമായി അദ്ദേഹം സമര്‍പ്പിച്ച ശക്തമായ തെളിവുകളെ ഖണ്ടിക്കാന് ആര്‍ക്കും കഴിഞ്ഞില്ല. ഭാഷാ ലോകത്തെയാകമാനം പ്രകമ്പനം കൊള്ളിച്ച ഈ വാദമുഖം 1895ല് അറബിയില് രചിച്ച ‘മിനനുര് റഹ്മാന്’ എന്ന ഗ്രന്ഥത്തിലാണ് ആ മഹാത്മാവ് ഉന്നയിച്ചത്. ഹദ്‌റത്ത് അഹ്മദ്(അ)ന്‍റെ ഈ വാദഗതി അംഗീകരിക്കാന് ഭാഷാപടുക്കള് നിര്‍ബന്ധിതരാകുന്നകാലം അനതിവിദൂരമല്ല.\nഹദ്‌റത്ത് ബാബാനാനക് (റഹ്)\n1895 നവംര് 10ന് പ്രസിദ്ധീകരിച്ച ‘സത് വചന്’ എന്ന തന്‍റെ ഗ്രന്ഥത്തില് ഹദ്‌റത്ത് അഹ്മദ് (അ), സിക്ക് മതസ്ഥാപകന് ഹദ്‌റത്ത് ബാബാഗുരുനാനക് സാഹിബ് (റഹ്) ഒരു ഹിന്ദുഗൃഹത്തിലാണ് പിറന്നതെങ്കിലും പിന്നീട് മുസ്‌ലിമായി ഏകദൈവ വിശ്വാസത്തില് അടിയുറച്ച് നിന്നിരുന്നതായുള്ള തന്‍റെ ഗവേഷണം പ്രസിദ്ധപ്പെടുത്തുകയുണ്ടായി. ഗുരുനാനക് ദൈവാഭീഷ്ടം സിദ്ധിച്ച ആളായിരുന്നുവെന്നും റസൂല്(സ) തിരുമേനിയുടെ പ്രകാശത്താല് പ്രഭാപൂരിതനായിരുന്നുവെന്നും സ്ഥാപിക്കുകയും ചെയ്തു. നാനക് സൂക്ഷിച്ചിരുന്ന ‘ഛോല’ (മേല്‍കുപ്പായം) ഹദ്‌റത്ത് അഹ്മദ്(അ)ന്‍റെ വാദഗതികളെ സ്ഥിരീകരിച്ചുകൊണ്ട് ‘ദേരാ ബാബാ നാനാക്ക്’ല് ഇന്നും സുരക്ഷിതമാണ്.\n1896ന്‍റെ അവസാനത്തില് ലാഹോറില് ഒരു സര്‍വ്വമത മഹാസമ്മേളനം നടന്നു. അതില് എല്ലാ മതങ്ങളുടേയും പ്രതിനിധികളെ പങ്കെടുപ്പിച്ചുകൊണ്ട് ഓരോ മതക്കാരും അവരവരുടെ മതത്തിന്‍റെയും അദ്ധ്യാപനങ്ങളുടേയും സവിശേഷതകള് വിവരിക്കണമെന്ന് ആവശ്യപ്പെട്ടിരുന്നു. ഇതിന്നായി5ചോദ്യങ്ങള്‍ക്കുള്ള മറുപടികള് സ്വമതഗ്രന്ഥങ്ങളില്‍നിന്ന് വിശദീകരിക്കാനാണ് നിര്‍ദ്ദേശിച്ചിരുന്നത്. പ്രസ്തുത ചോദ്യങ്ങളുടെ ചുരുക്കം ഇപ്രകാരമാണ്.\n(1) മനുഷ്യന്‍റെ ശാരീരികം, ധാര്‍മ്മികം, ആദ്ധ്യാത്മികം എന്നീ അവസ്ഥകള്\n(2) മരണാനന്തര ജീവിതത്തില് മനുഷ്യന്‍റെ അവസ്ഥ\n(3) ഐഹികജീവിതോദ്ദേശ്യവും അതു പ്രാപിക്കാനുള്ള മാര്‍ഗ്ഗവും\n(4) ധര്‍മ്മാനുസാരണം മൂലം ഇഹപരജീവിതത്തിലുള്ള ഫലം\n(5) ദൈവജ്ഞാനം കരസ്ഥമാക്കാനുള്ള മാര്‍ഗ്ഗങ്ങള്.\nവിവിധ മതങ്ങളുടെ ഉന്നതരായ പണ്ഡിതര് പങ്കെടുത്ത ഈ സമ്മേളനത്തില് ഇസ്‌ലാമിനെ പ്രതിനിധാനം ചെയ്ത് പങ്കെടുത്തതിലൊരാള് ഹദ്‌റത്ത് അഹ്മദ്(അ) ആയിരുന്നു. ഈ സമ്മേളനത്തിനു വേണ്ടി ഹദ്‌റത്ത് അഹ്മദ്(അ ) ‘ഇസ്‌ലാമി ഉസൂല് കി ഫിലാസഫി’ (ഇസ്‌ലാം മതതത്വജ്ഞാനം) എന്ന ഉപന്യാസം എഴുതി തയ്യാറാക്കി. വിശുദ്ധഖുര്‍ആന്‍റെ ഇരുന്നൂറോളം ആയത്തുകള്‍ക്കുള്ള സമുജ്ജ്വല വ്യാഖ്യാനം കൂടിയായിരുന്നു അത്. ഗ്രന്ഥരചനയുടെ പ്രാരംഭത്തില്‍തന്നെ ‘മസ്മൂന് ബാലാരഹാ’ (ഉപന്യാസം മുന്തിനിന്നു) എന്ന ഇല്‍ഹാം ഉണ്ടാകുകയും അത് അദ്ദേഹം നേരത്തെ തന്നെ വിളംബരം ചെയ്യുകയും ചെയ്തിരുന്നു.\n1896 ഡിസംര് 26,27,28 തിയ്യതികളില് ലാഹോറില് സംഘടിപ്പിച്ച ഈ മത മഹാസമ്മേളനത്തില് ഹദ്‌റത്ത് അഹ്മദ്(അ)ന്‍റെ പ്രീതശിഷ്യന് ഹദ്‌റത്ത് മൗലാനാ അബ്ദുല് കരീം സാഹിബ് സിയാല്‍കോട്ടിയാണ് പ്രൗഢഗംഭീരസ്വരത്തില് ഉപന്യാസം വായിച്ചുകേള്‍പ്പിച്ചത്. നേരത്തെയുള്ള ദൈവികസുവാര്‍ത്ത പോലെതന്നെ ഈ ഉപന്യാസം മറ്റെല്ലാത്തിനേക്കാളും മുന്തിനിന്നു.\nഹദ്‌റത്ത് അഹ്മദ്(അ) പുരോഗതിയുടെ പുതിയ പുതിയ മേഖലകളിലേക്ക് കുതിക്കുന്നത് കണ്ട് അത്ഭുതസ്തീലരായ പാതിരിമാര് തെളിവുകളുടെ രണാങ്കണത്തില് ഹദ്‌റത്ത് അഹ്മദി(അ)നെ പരാജയപ്പെടുത്താന് സാധ്യമല്ലെന്ന് മനസ്സിലാക്കുകയും പുതിയ ആയുധങ്ങളുമായി രംഗത്തു വരികയും ചെയ്തു. 1897ല് പ്രസിദ്ധ ക്രിസ്ത്യന് പാതിരി ഡോ. ഹെന്‍ട്രി മാര്‍ട്ടിന് ക്ലാര്‍ക്ക് ഹദ്‌റത്ത് അഹ്മദ്(അ)നെതിരില് ഒരു വധോദ്യമ കേസ് ഫയല് ചെയ്തു. ബ്രിട്ടീഷ് ഡെപ്യൂട്ടി കമ്മീഷണര് ക്യാപ്റ്റന് ഡഗ്ലസ് ആയിരുന്നു ന്യായാധിപന്. ഡോ. ക്ലാര്‍ക്കിനെ വധിക്കുന്നതിനായി, ഹദ്‌റത്ത് അഹ്മദ്(അ), അബ്ദുല് ഹമീദ് എന്നൊരാളെ പറഞ്ഞു വിട്ടു എന്നതായിരുന്നു ഹദറ്ത്ത് അഹമദ്(അ)നെതിരില് ഉന്നയിച്ച ആരോപണം. പക്ഷേ അല്ലാഹു ഈ കേസില് അത്ഭുതകരമായ രീതിയില് ആ മഹാത്മാവിനെ സഹായിച്ചു. ശത്രുക്കളുടെ നിരന്തരമായ പരിശ്രമങ്ങളുമുണ്ടായിട്ടും കോടതി ഹദ്‌റത്ത് അഹ്മദ്(അ)നെ തടങ്കലില് വെക്കാന് തയ്യാറായില്ല. മാത്രമല്ല, വിശദമായ അന്വേഷണത്തിനൊടുവില് അബ്ദുല് ഹമീദ് സത്യം തുറന്നുപറഞ്ഞു, താന് ഹദ്‌റത്ത് അഹ്മദിനെതിരില് എതിരാളികളുടെ പ്രേരണയ്ക്ക് വശംവദനായാണ് രംഗത്ത് വന്നതെന്ന്! അങ്ങനെ ക്യാപ്റ്റന് ഡഗ്ലസ്, ആ മഹാത്മാവിനെ അന്തസോടുകൂടി നിരപരാധിയാണെന്ന് വിധിച്ചു. ക്രിസ്ത്യന്‍പാതിരിമാര്‍ക്ക് എല്ലാവിധ സഹായങ്ങളുമായി ഹിന്ദുമുസ്‌ലിം നേതാക്കാരും സന്നിഹിതരായിരുന്നു. പക്ഷേ, അല്ലാഹു സര്‍വ്വരേയും പരാജിതരും പരിക്ഷീണരുമാക്കി മാറ്റി.\nഹദ്‌റത്ത് മസീഹ് മൗഊദ്(അ)നെതിരില് രംഗത്തുവന്ന ആര്യസമാജ നേതാവായിരുന്നു പണ്ടിറ്റ് ലേഖ്‌റാം പിശാവരി. ‘ബറാഹീനെ അഹ്മദിയ്യാ’യില് ഹദ്‌റത്ത് മസീഹ് മൗഊദ്(അ) സമര്‍പ്പിച്ച വെല്ലുവിളി അതേരൂപത്തില് സ്വീകരിക്കാന് തയ്യാറാവാതെ ഇസ്‌ലാമിനേയും റസൂല്‍തിരുമേനി(സ)യേയും അധിക്ഷേപിച്ചുകൊണ്ട് അയാള് മുസ്‌ലിം വികാരങ്ങളെ വ്രണെടുത്തുകയായിരുന്നു. വേദങ്ങളുടെ സത്യസന്ധത സ്ഥാപിച്ചുകാട്ടാനുള്ള ലേഖ്‌റാമിന്‍റെ നിതാന്തപരിശ്രമങ്ങള് ഫലപ്രദമായതേയില്ല. ഹദ്‌റത്ത് അഹ്മദ്(അ) ഇസ്‌ലാമിനോടും റസൂൽ തിരുമേനിയോടുമുള്ള സ്‌നേഹത്തില് വിലയം പ്രാപിച്ച മഹാത്മാവായിരുന്നു. ലേഖ്‌റാമിന്‍റെ വിഷജല്‍പനങ്ങള് ആ പ്രേമാനുരാഗിയുടെ ഹൃദയത്തെ അത്യധികം വേദനിപ്പിച്ചു. റസൂല് തിരുമേനിയെ തെറിപറയുന്നതിൽ നിന്ന് പിന്മാറുന്നില്ലെങ്കില് ദൈവികശിക്ഷയുടെ അതിഭയാനകമായ നാളിനെക്കുറിച്ച് കരുതിയിരിക്കാന് ആ മഹാത്മാവ് ഉപദേശിച്ചു. പക്ഷേ, അയാള് പിന്മാറാന് തയ്യാറായില്ലെന്നു മാത്രമല്ല കൂടുതലാവേശത്തോടെ നബി(സ)നെ പരിഹസിച്ചുകൊണ്ടേയിരുന്നു. വരുന്ന6വര്‍ഷങ്ങള്‍ക്കകം ലേഖ്‌റാം നിന്ദിതനും നിരാശനുമായി ദൈവികഹസ്തങ്ങളാല് നിഷ്‌കാസനം ചെയ്യെടുമെന്ന് ദൈവിക നിര്‍ദ്ദേശപ്രകാരം ആ മഹാത്മാവിന് പ്രഖ്യാപിച്ചു. മറുഭാഗത്ത് ലേഖ്‌റാം പറഞ്ഞത് വരുന്ന3വര്‍ഷങ്ങള്‍ക്കകം മിര്‍സാ സാഹിബ് മരണപ്പെടുമെന്നും മക്കളാരും ബാക്കിയാവുന്നതല്ലെന്നുമായിരുന്നു. പ്രവചനത്തിന്‍റെ3വര്‍ഷം കടന്നുപോയി. പക്ഷേ, ഹദ്‌റത്ത് അഹ്മദ്(അ)ന് ഒന്നും സംഭവിച്ചില്ല. അങ്ങനെ ലേഖ്‌റാമിനെക്കുറിച്ച് ഹദ്‌റത്ത് അഹ്മദ്(അ) ചെയ്ത പ്രവചനത്തിന്‍റെ 5ആം വര്‍ഷം സമാഗതമായി. ക്രുദ്ധരായ ചില മലക്കുകള് ലേഖ്‌റാമിനെ അന്വേഷിച്ചുവരുന്നതായി താന് ദര്‍ശനത്തില് കണ്ടുവെന്നും ഭയാനകമായ ആ സത്വങ്ങള് ലേഖ്‌റാമിന്‍റെ മരണവാറണ്ടുമായി വന്നവരാണെന്നും അദ്ദേഹം വിളംബരപ്പെടുത്തി. പ്രവചനത്തിന്‍റെ5വര്‍ഷം കഴിഞ്ഞപ്പോള് മുറവിളികൂട്ടിയ ശത്രുക്കളോട് ആ മഹാത്മാവിന് അക്ഷോഭ്യനായി പറഞ്ഞത്, നിശ്ചിത കാലാവധിക്കകം തന്നെ ലേഖ്‌റാമിന്‍റെ പതനം തീര്‍ച്ചയായും സംഭവിക്കുമെന്നു തന്നെയായിരുന്നു. ഹദ്‌റത്ത് മസീഹ് മൗഊദ്(അ)ന്‍റെ പ്രവചനത്തില് ഈദിനോടടുത്ത് വീണ്ടുമൊരു ഈദെന്നും പറഞ്ഞിട്ടുണ്ടായിരുന്നു. കൂടാതെ മൂസാനബിയുടെ അഭാവത്തില് സാമിരി ഉണ്ടാക്കിയ പശുക്കുട്ടിയുടെ ഗതിയായിരിക്കും ലേഖ്‌റാമിനുണ്ടാകുകയെന്നും ദൈവികവെളിപാടുകളില് സുവ്യക്തമായിരുന്നു. അങ്ങനെ ദൈവവിധിയുടെ ആ ദിവസവും വന്നെത്തി. ലേഖ്‌റാമിന്‍റെ വീട്ടില് വരികയും അവിടെ താമസിക്കുകയും ചെയ്ത ഒരജ്ഞാതന് 1897 മാര്‍ച്ച് 6ആം തിയ്യതി ലേഖ്‌റാമിനെ കുത്തിക്കൊല്ലുകയായിരുന്നു. കൊലയാളിയെ ഇന്നുവരെയും കണ്ടെത്താന് കഴിഞ്ഞിട്ടില്ലെന്നത്, അതൊരു ദൈവികദൃഷ്ടാന്തമാണെന്നതിലേക്ക് അനിഷേധ്യമായ തെളിവാണ്. സാമിരിയുടെ പശുക്കുട്ടി കരഞ്ഞതുപോലെ മരണസമയത്ത് കരയുകയും ശേഷം, അതിനെ ചുട്ടെരിച്ചതുപോലെ ഹിന്ദു ആചാരവിധിപ്രകാരം കത്തിച്ച് ചാമ്പലാക്കി നദിയിലൊഴുക്കുകയും ചെയ്തു! ലേഖ്‌റാമിന്‍റെ മരണത്തെതുടര്‍ന്ന് ഹദ്‌റത്ത് അഹ്മദ്(അ) ഉച്ചൈസ്ഥരം പ്രഖ്യാപിച്ചത് ലേഖ്‌റാമിന്‍റെ മരണം തന്‍റെ പ്രാര്‍ത്ഥനാഫലമായിരുന്നുവെന്നാണ്. അതേതുടര്‍ന്ന് ഹദ്‌റത്ത് അഹ്മദ്(അ)നെതിരില് ആര്യസമാജികള് ഇളകിമറിയുകയും അദ്ദേഹം ആളെവിട്ട് കൊലപാതകം നടത്തിയതാണെന്ന് ആരോപണം ഉന്നയിക്കുകയും ചെയ്തു. ഹദ്‌റത്ത് അഹ്മദ്(അ) ഇക്കാര്യത്തില് തന്‍റെ നിരപരാധിത്വം പ്രഖ്യാപിച്ചുകൊണ്ട് പറഞ്ഞത്, ആരോപണമുന്നയിക്കുന്നവര് അക്കാര്യം പ്രഖ്യാപിക്കുകയാണെങ്കില് അയാളും ദൈവികശിക്ഷയുടെ കരാത്മാവിസ്തങ്ങളാല് നിഷ്‌കാസിതനാകുമെന്നും അല്ലാത്തപക്ഷം ഒരു കൊലയാളിക്കു നല്‍കാവുന്ന ഏതു ശിക്ഷയും സ്വീകരിക്കാന് താന് സന്നദ്ധനായിരിക്കുമെന്നുമാണ്. ഈ സിംഹഗര്‍ജ്ജനത്തിനു മുന്നില് എഴുന്നേറ്റുനില്‍ക്കാന് ഒരൊറ്റ ശത്രുവിനും ധൈര്യമുണ്ടായില്ല!\nതഅ്‌ലീമുല് ഇസ്‌ലാം സ്‌കൂള്\n1898ന്‍റെ ആരംഭത്തില് ഹദ്‌റത്ത് മസീഹ് മൗഊദ്(അ) തഅ്‌ലീമുല് ഇസ്‌ലാം സ്‌കൂള് ആരംഭിച്ചു. ഇതിന്‍റെ ആദ്യത്തെ ഹെഡ്മാസ്റ്റര് ഹദ്‌റത്ത് ശേഖ് യഅ്ഖൂബ് അലി സാഹിബ് ഇര്‍ഫാനീ(റ) ആയിരുന്നു. അഹ്മദീ വിദ്യാര്‍ത്ഥികള് ഭൗതികവിദ്യാഭ്യാസത്തോടൊം ദീനീവിജ്ഞാനം ആര്‍ജ്ജിക്കണമെന്നും വലുതാകുമ്പോള് സത്യസന്ധരായ യഥാര്‍ത്ഥ മുസ്‌ലിംകളായിത്തീരണമെന്നതുമാണ് സ്‌കൂളിന്‍റെ സ്ഥാപനോദ്ദേശ്യം.\n1897ല് ആരംഭിച്ച ‘അല്‍ഹക്കം’ ആയിരുന്നു ജമാഅത്തിന്‍റെ ആദ്യത്തെപത്രം. ഇതിന്‍റെ മാനേജരും എഡിറ്ററുമായി ഹദ്‌റത്ത് ശേഖ് യഅ്ഖൂബ് അലി സാഹിബ് ഇര്‍ഫാനീ(റ) നിയമിതനായി. ആദ്യം ഇത് അമൃത്‌സറില് നിന്നാണ് ഇറങ്ങിയത്. 1898 മുതല് ഖാദിയാനിൽ നിന്ന് പ്രസിദ്ധീകരിച്ചു തുടങ്ങി. 1902ല് ബദര് എന്ന പേരില് മറ്റൊരു പത്രംകൂടി ആരംഭിച്ചു. ഹദ്‌റത്ത് മുഫ്തി മുഹമ്മദ് സാദിഖ് സാഹിബായിരുന്നു എഡിറ്റര്. ഹദ്‌റത്ത് മസീഹ് മൗഊദ്(അ)ന്‍റെ ഇല്‍ഹാമുകള്, പ്രഭാഷണങ്ങള്, സംഭാഷണങ്ങള്, ജമാഅത്തിന്‍റെ ആദ്യകാല ചരിത്രസംഭവങ്ങള് എന്നിവയെല്ലാം ഈ പത്രങ്ങളില് സുരക്ഷിതമാണ്.\n20,000 രൂപയുടെ ഇനാം\nഈസാനബി (അ) സ്ഥൂലശരീരത്തോടുകൂടി ആകാശത്തേക്ക് കരേറിയെന്നും അദ്ദേഹം ഒരുകാലത്ത് ഭൂമിയിലേക്കിറങ്ങുമെന്നും റസൂല്(സ) പറഞ്ഞിട്ടുള്ളതായി ഏതെങ്കിലുമൊരു ഹദീസ് ഉദ്ധരിക്കാന് ഹദ്‌റത്ത് അഹ്മദ്(അ) 1898 ജനുവരിയില് പ്രസിദ്ധം ചെയ്ത തന്‍റെ ‘കിതാബുല് ബരിയ്യ’ എന്ന ഗ്രന്ഥത്തില് ശത്രുക്കളെ വെല്ലുവിളിച്ചു. അപ്രകാരം തെളിയിക്കുന്നവര്‍ക്ക് 20,000 രൂപ ഇനാം നല്‍കുന്നതാണെന്നും അദ്ദേഹം പ്രഖ്യാപിച്ചു. ഈ വെല്ലുവിളി നൂറുവര്‍ഷമായി ഇന്നും നിലനില്‍ക്കുന്നു. പക്ഷേ, തെളിവു ഹാജരാക്കി സമ്മാനം കൈപറ്റാന് ശത്രുപക്ഷത്ത് ആര്‍ക്കും കഴിയുന്നില്ല. ഇമാം മഹ്ദി ധനം വിതരണം ചെയ്യുമെന്നും വാങ്ങാന് ആളുണ്ടാകുകയില്ലെന്നും പറഞ്ഞ ഹദീസിന്‍റെ പുലര്‍ച്ച കൂടിയാണിത്.\nപ്ലേഗിന്‍റെ ഭീകര താണ്ഡവം\n1898 ഫെബ്രുവരി മാസം ഹദ്‌റത്ത് അഹ്മദ്(അ)ന് ഒരു ദര്‍ശനം ഉണ്ടായി. അതിപ്രകാരമായിരുന്നു.”അല്ലാഹുവിന്‍റെ മലക്കുകള് പഞ്ചാബിന്‍റെ വിവിധ സ്ഥലങ്ങളില് കറുത്ത നിറത്തിലുള്ള ചെടികള് നടുകയാണ്. ആ മരം വളരെയേറെ വിരൂപവും കടും കറുത്തനിറമുള്ളതും ഭയാനകവും കുറിയതുമായിരുന്നു. ഇതെന്തു മരമാണെന്ന് അത് നടുന്നവരോട് ഞാന് ചോദിച്ചു. ഇത് പ്ലേഗിന്‍റെ മരങ്ങളാണെന്നും അത് സമീപഭാവിയില് രാജ്യത്ത് പരക്കുമെന്നും അവര് പറഞ്ഞു.” (അയ്യാമുസ്സുല്‍ഹ്, പേജ് 121).\nഖാദിയാന് ഈ പ്ലേഗില്‍നിന്ന് സുരക്ഷിതമായിരിക്കുമെന്നും അഹ്മദികള് പ്രതിരോധ കുത്തിവെപ്പ് എടുക്കേണ്ടെന്നും അദ്ദേഹം നിര്‍ദ്ദേശിച്ചു. പറഞ്ഞതു പോലെ തന്നെ ഖാദിയാന് സുരക്ഷിതമായി നിലനിന്നു. തങ്ങളുടെ നാടുകളെക്കുറിച്ചും ഇത്തരത്തില് പ്രവചനം നടത്താന് ഹദ്‌റത്ത് അഹ്മദ് (അ) ശത്രുനേതാക്കളെ വെല്ലുവിളിച്ചെങ്കിലും ആര്‍ക്കും മുന്നോട്ടു വരാന് ധൈര്യമുണ്ടായില്ല.\nഹദ്‌റത്ത് അഹ്മദ്(അ)ന്‍റെ പ്രവചനപ്രകാരം തൊട്ടടുത്തവര്‍ഷം വസന്തകാലത്ത് പഞ്ചാബിന്‍റെ വിവിധ പ്രദേശങ്ങളില് പ്ലേഗ് പടര്‍ന്നു പിടിക്കാന് തുടങ്ങി. പിന്നീട് ഏതാനും വര്‍ഷങ്ങളോളം അത് വിതച്ച നാശം അതിഭയാനകമായിരുന്നു. ഈയ്യലുകളെപോലെ ജനങ്ങള് ചത്തുവീണു. ആയിരക്കണക്കിന് ഗ്രാമങ്ങളും, നാട്ടിന്‍പുറങ്ങളും, പട്ടണങ്ങളും ജനശൂന്യമായി. പ്രവചനപുലര്‍ച്ചയില് ഒരുപാടാളുകള് ഹദ്‌റത്ത് അഹ്മദ്(അ)ന് ബയ്അത്ത് ചെയ്തു.\n1900 മെയ് 28ന് ഹദ്‌റത്ത് അഹ്മദ്(അ), നബി(സ) തിരുമേനിയുടെ ഒരു ഹദീസിന്‍റെ വെളിച്ചത്തില് ഖാദിയാനിലെ മസ്ജിദ് അഖ്‌സയില് ഒരു മിനാരം നിര്‍മ്മിക്കുന്നതിന് ജമാഅത്തിനോട് ആഹ്വാനം ചെയ്തു. അതിനുവേണ്ടി പൈസയും സ്വരുക്കൂട്ടാൻ തുടങ്ങി. 1903ന്‍റെ അവസാനത്തില് ആ മഹാത്മാവ് അതിന് അടിത്തറയിട്ടു. പിന്നീട് സാമ്പത്തിക ബുദ്ധിമുട്ടുകള് കാരണം അദ്ദേഹത്തിന്‍റെ കാലത്ത് നിര്‍മ്മാണം പൂര്‍ത്തിയാക്കാന് കഴിഞ്ഞില്ല. രണ്ടാം ഖിലാഫത്ത് കാലത്ത് 1914ല് വീണ്ടും പണിയാരംഭിക്കുകയും 1916 ഡിസംബറില് പൂര്‍ത്തിയാക്കുകയും ചെയ്തു. ഇത് ‘മിനാരത്തുല് മസീഹ്’ എന്ന പേരിലാണ് അറിയപ്പെടുന്നത്.\n1900 ഏപ്രില് 11ന് ഹദ്‌റത്ത് അഹ്മദ്(അ) പ്രത്യേക ദൈവികനിര്‍ദ്ദേശപ്രകാരം വലിയ പെരുന്നാള് ഖുത്ബ അറബിയില് നിര്‍വ്വഹിച്ചു. ഖുത്ബ ആദ്യന്തം ഇല്‍ഹാമായിരുന്നു. അന്നേവരെ അറബി ഭാഷയില് പ്രഭാഷണം നടത്തിയിട്ടില്ലാത്ത ഹദ്‌റത്ത് അഹ്മദ്(അ)ന്‍റെ ഈ ഇല്‍ഹാമീ ഖുത്ബ ഒരു അത്ഭുതദൃഷ്ടാന്തം തന്നെയാണ്.ഹദ്‌റത്ത് അഹ്മദ്(അ)ന്‍റെ ഗ്രന്ഥസമാഹാരമായ ‘റൂഹാനീ ഖസായി’നില് ഖുത്ബ ഇല്‍ഹാമിയ എന്ന ഗ്രന്ഥവും ഉള്‍പ്പെടുന്നു.\nഹദ്‌റത്ത് ശഹ്‌സാദാ സയ്യിദ് അബ്ദുല്‍ലത്തീഫ് സാഹിബ് ശഹീദ്(റ)\nഹദ്‌റത്ത് ശഹ്‌സാദാ സയ്യിദ് അബ്ദുല്‍ലത്തീഫ് സാഹിബ് അഫ്ഗാനിസ്ഥാനിലെ ഖോസ്ത് എന്ന പ്രദേശത്താണ് ജീവിച്ചിരുന്നത്. അദ്ദേഹത്തിന് ആയിരക്കണക്കിന് ശിഷ്യന്മാരുണ്ടായിരുന്നു. അഫ്ഗാനില് എല്ലാവരാലും അദ്ദേഹം ആദരിക്കപ്പെട്ടിരുന്നു. അഫ്ഗാന് ഭരണാധികാരികളുടെ കിരീടാധാരണം നടത്തിയിരുന്നത് സയ്യിദ് സാഹിബ് ആയിരുന്നു.\nഹദ്‌റത്ത് മസീഹ് മൗഊദ്(അ)ന്‍റെ ചില ഗ്രന്ഥങ്ങള് വായിക്കാനിടയായ സയ്യിദ് സാഹിബ് അതില് ആകൃഷ്ടനായി. 1902ല് ഹദ്‌റത്ത് മസീഹ് മൗഊദ്(അ)നെ സന്ദര്‍ശിക്കുന്നതിനായി അദ്ദേഹം ഖാദിയാനിലെത്തി. ഹദ്‌റത്ത് അഹ്മദ്(അ)നെ കണ്ടമാത്രയില്‍ത്തന്നെ ആ പരിശുദ്ധ മുഖ കമലം അദ്ദേഹത്തില് പ്രഭാവം ചെലുത്തി. ഹദ്‌റത്ത് അഹ്മദ്(അ)ന്‍റെ ആ ഭക്തദാസന് മാസങ്ങളോളം ഖാദിയാനില്‍ത്തന്നെ തങ്ങി. ഖാദിയാന് വാസത്തിനിടയില് അദ്ദേഹത്തിന് നിരന്തരമുണ്ടായ ദിവ്യവെളിപാടുകള് അദ്ദേഹത്തോടാവശ്യപ്പെട്ടത് അഹ്മദിയ്യത്തിന്‍റെ മാര്‍ഗ്ഗത്തില് ബലിയാകാന് തയ്യാറാകുക എന്നായിരുന്നു.\nഒടുവില് ഹദ്‌റത്ത് അഹ്മദ്(അ)ല് നിന്ന് അനുവാദം വാങ്ങി അദ്ദേഹം സ്വദേശമായ അഫ്ഗാനില് തിരിച്ചെത്തി. സയ്യിദ് സാഹിബ് അഹ്മദിയ്യായെന്ന വാര്‍ത്തയറിഞ്ഞ കാബൂള് അമീര് ഹബീബുല്ലാഹ്ഖാന് അദ്ദേഹത്തെ കല്‍തുറുങ്കിലടച്ചു. നാലുമാസത്തോളം ഈ കാരാഗൃഹവാസം നീണ്ടുനിന്നു. അദ്ദേഹത്തെ അഹ്മദിയ്യത്തില്‍നിന്ന് പിന്തിരിപ്പിക്കാന് കാബൂള് അമീറും കൂട്ടരും കിണഞ്ഞു പരിശ്രമിച്ചുകൊണ്ടിരുന്നു. പക്ഷേ, ആ മഹാത്മന് അവര്‍ക്കെല്ലാം കൊടുത്ത മറുപടി താന് മനസ്സിലാക്കിയ സത്യത്തെ തനിക്ക് നിരാകരിക്കാന് കഴിയുകയില്ല എന്നായിരുന്നു. പിന്തിരിപ്പിക്കാനുള്ള ശ്രമങ്ങള് പരാജയെട്ടതോടെ, അഫ്ഗാന് മതപണ്ഡിതര് അദ്ദേഹത്തെ കാഫിറെന്ന് മുദ്രകുത്തി കല്ലെറിഞ്ഞുകൊല്ലാന് ഫത്‌വ നല്‍കി. അങ്ങനെ മൂക്ക് ഛേദിച്ച് കയറിട്ട് തെരുവീഥികളിലൂടെ അദ്ദേഹത്തെ വലിച്ചിഴച്ചുകൊണ്ട് വധസ്ഥലിയിലെത്തിച്ചു. അവിടെ അരയോളം ആഴമുള്ള ഒരു കുഴിയിലേക്ക് അദ്ദേഹത്തെ ഇറക്കി. അവസാനനിമിഷം കാബൂള് അമീര് അദ്ദേഹത്തോട് പറഞ്ഞു.”ഇപ്പോഴും രക്ഷപ്പെടാന് അവസരമുണ്ട്. അഹ്മദിയ്യത്തില് നിന്ന് പിന്മാറുന്നു എന്ന് എന്നോട്മാത്രം പറഞ്ഞാല് മതി. സകലവിധ ബഹുമാനാദരങ്ങളോടും കൂടി താങ്കള്‍ക്ക് ജീവിക്കാം. ഭാര്യാമക്കളെ ഓര്‍ത്തെങ്കിലും താങ്കള് ഈ അവസരം പ്രയോജനപെടുത്തണം.” പക്ഷേ വിശ്വാസസ്ഥൈര്യത്തിന്‍റെ ആ ജീവല്‍പ്രതീകം കാബൂള് അമീറിന്‍റെ അവസാന പ്രലോഭനത്തേയും നിരസിക്കുകയാണ് ചെയ്തത്. തുടര്‍ന്ന് കാബൂള് അമീറും മുഫ്തിയും വന് കല്‍കൂമ്പാരത്തില് നിന്ന് കല്ലുകളെടുത്ത് ആ മഹാത്മാവിന്‍റെ നെറ്റിത്തടത്തിലേക്കെറിഞ്ഞു. തുടര്‍ന്ന് നാലുഭാഗത്തുനിന്നും കല്ലുകള് പ്രവഹിക്കാന് തുടങ്ങി. ആ കല്‍കൂമ്പാരത്തിനുള്ളില് ആ ഭക്തദാസന് അചഞ്ചലമായ ദൈവവിശ്വാസത്തിന്‍റെയും ദീനി സ്‌നേഹത്തിന്‍റെയും സമാനതയില്ലാത്ത അദ്ധ്യായങ്ങള് രചിച്ചുകൊണ്ട് ശഹീദായി. ഇന്നാലില്ലാഹി വ ഇന്നാ ഇലയ്ഹി റാജിഊന്. അങ്ങനെ ഇദ്ദേഹം സയ്യിദുശ്ശുഹദാഅ് (ശഹീദുമാരുടെ നേതാവ്) എന്ന പേരിനര്‍ഹനായിത്തീര്‍ന്നു. നേരത്തെ സയ്യിദ് സാഹിബിന്‍റെ ശിഷ്യന് ഹദ്‌റത്ത് അബ്ദുര്‍റഹ്മാന് സാഹിബിനേയും ശത്രുക്കള് വധിച്ചിരുന്നു. അങ്ങനെ ഹദ്‌റത്ത് മസീഹ് മൗഊദ്(അ)ന്‍റെ ‘ശാതാനീ തുസ്ഹാനീ’ (രണ്ട് ആടുകള് അറുക്കെടും) എന്ന ഇല്‍ഹാം സുതരാം പുലര്‍ന്നു. ഹദ്‌റത്ത് അഹ്മദ്(അ), ഹദ്‌റത്ത് അബ്ദുല് ലത്തീഫ് (റ) ന്‍റെ രക്തസാക്ഷിത്വത്തെ എടുത്തുദ്ധരിച്ചുകൊണ്ട് പറയുന്നു:’ ‘അല്ലയോ അബ്ദുല്‍ലത്തീഫ്, താങ്കള്‍ക്കുമേല് ആയിരമായിരം അനുഗ്രഹങ്ങള് വര്‍ഷിക്കുമാറാകട്ടെ. താങ്കള്, എന്‍റെ ജീവിതകാലത്തു തന്നെ സത്യസന്ധതയുടെയും അര്‍ണബോധത്തിന്‍റെയും മഹത്തായ മാതൃകയാണ് കാണിച്ചത്. യാതൊരു കാരണവുമില്ലാതെയാണ് ഈ വധം നടന്നിരിക്കുന്നത്. ആകാശത്തിന്‍കീഴില് ഇത്തരം രക്തസാക്ഷിത്വത്തിന് സമാനതയില്ല. അഹോ, കഷ്ടം! ഈ വിവരദോഷിയായ അമീര് എന്താണ് ചെയ്തത്. ഈ നിഷ്‌കളങ്കനായ വ്യക്തിയെ നിര്‍ദ്ദാഷിണ്യം വധിച്ചുകൊണ്ട് സ്വയം നാശത്തില് ആപതിച്ചു. ഓ കാബൂള്, നീ സാക്ഷിയായിരിക്കുക. നിന്‍റെ വിരിമാറില് വച്ചാണ് ഈ അരുംകൊല നടത്തിയിരിക്കുന്നത്. ഓ ഭാഗ്യംകെട്ട ഭൂപ്രദേശമേ, ദൈവദൃഷ്ടിയില് നീ തരംതാണുപോയിരിക്കുന്നു. ഈ കൊടുംപാതകത്തിന്‍റെ കര്‍മ്മരംഗം നിന്‍റെ നിലമാണല്ലോ. (തദ്കിറത്തുശഹാദത്തയ്ന്)\nഈ പ്രവചനത്തിനുശേഷം ലോകം കണ്ടത് അത്ഭുതങ്ങളായിരുന്നു. അമീറിന്‍ന്‍റെയും മുഫ്തിയുടേയും കുടുംബങ്ങളെ ദൈവികശിക്ഷ കൊടുംപ്രഹരമേല്‍പ്പിച്ചു. ഹബീബുല്ലാഹ്ഖാനും, നസറുല്ലാഹ്ഖാനും കൊല ചെയ്യപ്പെട്ടു. പിന്നീട് ശേഷിക്കുന്നവര് നാടുകടത്തപ്പെട്ടു.\nഹദ്‌റത്ത് അബ്ദുല് ലത്തീഫ് സാഹിബ്(റ) ശഹീദാക്കപ്പെട്ടതിന്‍റെ പിറ്റേന്നുതന്നെ കാബൂളില് ശക്തമായ കോളറബാധയുണ്ടായി. ഇതില് രാജകുടുംത്തിലെ പ്രമുഖരടക്കം നിരവധി ശത്രുക്കള് മരണപ്പെട്ടു. കഴിഞ്ഞ നൂറുവര്‍ഷമായി കാബൂളിനും അഫ്ഗാനും പറയാനുള്ളത് രക്തച്ചൊരിച്ചിലിന്‍റെ ഭീകരകഥകള് മാത്രമാണ്.\n1905ല് ജമാഅത്തിലെ പ്രമുഖ പണ്ഡിതരായ ഹദ്‌റത്ത് മൗലാനാ അബ്ദുല്‍കരീം സാഹിബ് സിയാല്‍കോട്ടി(റ), ഹദ്‌റത്ത് മൗലാനാ ബുര്‍ഹാനുദ്ദീന് സാഹിബ് ജഹ്‌ലമി(റ) എന്നിവരുടെ വിയോഗം പുതിയ പുതിയ പണ്ഡിതരെ വാര്‍ത്തെടുക്കേണ്ടുന്നതിലേക്ക് ഹദ്‌റത്ത് അഹ്മദ്(റ)ന്‍റെ ശ്രദ്ധ ക്ഷണിച്ചു. അങ്ങനെ ജമാഅത്തുമായി കൂടിയാലോചിച്ച ശേഷം അദ്ദേഹം തഅ്‌ലീമുല് ഇസ്‌ലാം ഹൈസ്‌കൂളിനോടനുബന്ധിച്ച് ദീനീ വിദ്യാഭ്യാസത്തിനുവേണ്ടി മദ്‌റസ അഹ്മദിയ്യ സ്ഥാപിച്ചു.\nഹദ്‌റത്ത് മസീഹ് മൗഊദ്(അ)ന് ഉണ്ടായ “അഫത്തിദ്ദിയാറു മഹില്ലുഹാ വമഖാമുഹാ” എന്ന ഇല്‍ഹാമിന്‍റെ വെളിച്ചത്തില് 1905 ഏപ്രില് 4ന് ഹിമാചലിലെ കാങ്കട എന്ന സ്ഥലത്ത് ശക്തമായ ഭൂമികുലുക്കമുണ്ടായി. ഇതില് ആയിരക്കണക്കിന് വീടുകള് നിലംപരിശാകുകയും അനേകായിരങ്ങള്‍ക്ക് ജീവഹാനി സംഭവിക്കുകയും ചെയ്തു.\nഹദ്‌റത്ത് അഹ്മദ്(അ)ന് തന്‍റെ മരണത്തെക്കുറിച്ച് 1905ന്‍റെ അവസാനത്തില് ഇല്‍ഹാമുകളിലൂടെ അറിയിപ്പുകളുണ്ടായിക്കൊണ്ടിരുന്നു. ഒരിക്കല് രണ്ടു മൂന്നു കവിള് വെള്ളം ദര്‍ശനത്തില് കണ്ടു. അതോടൊപ്പം ആബേസിന്‍ദഗി (ജീവജലം) എന്ന ഇല്‍ഹാമും ഉണ്ടായി. അതായത് രണ്ടുമൂന്ന് വര്‍ഷംകൂടി മാത്രമേ ജീവിതമുള്ളൂവെന്ന് താല്‍പര്യം. മറ്റൊരിക്കല് ഖറുബ അജലുകല്‍മുഖദ്ദര് (നിന്‍റെ മരണം സമീപസ്ഥമായി) എന്നും ഇല്‍ഹാമുണ്ടായി. നിരന്തരമുണ്ടായ ഇത്തരം ഇല്‍ഹാമുകളെ തുടര്‍ന്ന് ആ ധന്യാത്മാവ് ജമാഅത്തിനെ ഉപദേശിച്ചുകൊണ്ട് അല്‍വസിയ്യത്ത് എന്ന ഗ്രന്ഥം രചിച്ചു. അതില് അല്ലാഹു തന്‍റെ പ്രവാചകന്മാര് മുഖേന രണ്ടാം ഖുദ്‌റത്ത് വെളിപ്പെടുത്താറുണ്ടെന്നും പ്രവാചകാരുടെ വിയോഗശേഷം ഖിലാഫത്തിലൂടെയാണ് ഈ രണ്ടാം ഖുദ്‌റത്ത് പ്രകടമാകുകയെന്നും അദ്ദേഹം വ്യക്തമാക്കിയിരുന്നു. നബി(സ)ന്‍റെ കാലത്ത് സംഭവിച്ചതും അതായിരുന്നു. അത് തന്നെയാണ് ഇക്കാലത്തും ഉണ്ടാകുക. ഹദ്‌റത്ത് അഹ്മദ്(അ) പറയുന്നു.”ഞാന് നിങ്ങളോട് പറഞ്ഞ ഇക്കാര്യങ്ങളില് നിങ്ങള് വ്യസനിക്കരുത്. നിങ്ങളുടെ ഹൃദയങ്ങള് പരിഭ്രാന്തമാവരുത്. കാരണം രണ്ടാം ഖുദ്‌റത്ത് (ഖിലാഫത്ത്) കാണേണ്ടതും നിങ്ങള്‍ക്കനിവാര്യമാണ്.” ആ പുണ്യാത്മാവ് തന്‍റെ മരണത്തിനുശേഷം ഖിലാഫത്ത് ഉണ്ടാകുമെന്നുള്ള സുവാര്‍ത്തകളാണ് നല്‍കിയത്.\nഅല്‍വസിയ്യത്ത് എന്ന ഗ്രന്ഥത്തില് ഹദ്‌റത്ത് അഹ്മദ്(അ) തനിക്ക് ലഭ്യമായ സുവാര്‍ത്തകളുടെയും ദിവ്യെവളിപാടുകളുടെയും വെളിച്ചത്തില് ബിഹിശ്തി മഖ്‌ബറ (സ്വര്‍ഗ്ഗീയ ശ്മശാനം)യെ സംബന്ധിച്ചും വിളംബരപ്പെടുത്തിയിട്ടുണ്ട്. ദിവ്യവെളിപാടുകളുടെ അടിസ്ഥാനത്തില് ആ മഹാത്മന് ഇപ്രകാരമെഴുതി. ”സത്യസന്ധനും പരിശുദ്ധനും ഭയഭക്തിയുള്ളവനും എല്ലാതരം ശിര്‍ക്കില്‍നിന്നും മറ്റെല്ലാ അനാശാസ്യകാര്യങ്ങളില് നിന്നും വിട്ടുനില്‍ക്കുന്നവനും മാത്രമേ ഇവിടെ മറയടക്കപ്പെടുകയുള്ളൂ.” കൂടാതെ തന്‍റെ സ്വത്തിന്‍റെയും വരുമാനത്തിന്‍റെയും പത്തിലൊന്ന് ജമാഅത്തിന് കൊടുക്കാനും വസിയ്യത്ത് ചെയ്തയാള് നിര്‍ബന്ധിതനാണ്. വസിയ്യത്ത് ചെയ്ത പുരുഷന് ‘മൂസി’ എന്നും സ്ത്രീ ‘മൂസിയ’ എന്നും അറിയപ്പെടുന്നു.\nഹതാശനായ ഡോ. ഡൂയി\nഅമേരിക്കയില് ഡോ. അലക്‌സാണ്ടര് ഡൂയി എന്നൊരാള് പ്രവാചകനാണെന്നു വാദിച്ചുകൊണ്ട് ക്രിസ്തുമതം പ്രചരിപ്പിക്കാനുള്ള ദൗത്യപ്രഖ്യാപനവുമായി രംഗത്തുവന്നു. ഇസ്‌ലാമിനെ നശിപ്പിക്കുമെന്ന് വീരവാദം മുഴക്കി. അയാള് പ്രവാചക പ്രഭു ഹദ്‌റത്ത് മുഹമ്മദ് മുസ്തഫാ (സ)നെ അവഹേളിച്ചും പരിഹസിച്ചും കൊണ്ട് ചുവടുറപ്പിക്കാന് ശ്രമിക്കുകയായിരുന്നു. ഇതറിഞ്ഞ ഹദ്‌റത്ത് മസീഹ് മൗഊദ് (അ) അയാളെ വെല്ലുവിളിച്ചു കൊണ്ടു പറഞ്ഞു ”ഡൂയിയുടെ ദൈവം ജീവല്‍ദൈവമാണോ എന്ന് മനസ്സിലാക്കുന്നതിനുള്ള ഒരെളുപ്പമാര്‍ഗ്ഗമുണ്ട്. ഡൂയി ഓരോ മുസ്‌ലിമിനെപറ്റിയും കൂടെക്കൂടെ മരണത്തെക്കുറിച്ച് പ്രവചനം നടത്താതെ എന്നിലേക്ക് മാത്രം ശ്രദ്ധ കേന്ദ്രീകരിച്ചുകൊണ്ട് ഞങ്ങളിരുവരില് ആരാണോ കള്ളവാദി അയാള് ആദ്യം മരണെടട്ടെ എന്ന് പ്രാര്‍ത്ഥിക്കേണ്ടതാണ്.” (റിവ്യൂ ഓഫ് റിലീജിയന്‍സ്, സെപ്തംബര് 2) ”ഡൂയി ഇതില്‍നിന്ന് പിന്തിരിഞ്ഞാലും അയാളുടെ സിയോണ് (ഡൂയി ഉണ്ടാക്കിയ പട്ടണം) നഗരത്തില് ഉടന്‍തന്നെ ആപത്തുകള് വര്‍ഷിക്കപ്പെടുന്നതാണ്” എന്നും ഹദ്‌റത്ത് അഹ്മദ്(അ) പറഞ്ഞു. (ഹഖീഖത്തുല് വഹ്‌യ്, പേജ് 71)\nഹദ്‌റത്ത് അഹ്മദ് (അ)ന്‍റെ വെല്ലുവിളികള്‍ക്കു മുന്നില് എന്തുകൊണ്ട് നില്‍ക്കുന്നില്ല എന്ന ജനങ്ങളുടെ ചോദ്യത്തിന് മറുപടി നല്‍കിക്കൊണ്ട് അയാള് ധാര്‍ഷ്ട്യത്തോടെ പറഞ്ഞത് ‘ഞാനീ കൊതുകുകള്‍ക്കും ഈച്ചകള്‍ക്കുംമേല് കാലുവെച്ചാല് അവ ചതഞ്ഞരഞ്ഞുപോകും’ എന്നാണ്.അധികം കഴിയേണ്ടിവന്നില്ല ഡൂയി ദൈവശിക്ഷക്ക് വിധേയനായി. അയാള്‍ക്ക് പക്ഷാഘാതം പിടിപെടുകയും സംസാരശേഷി നഷ്ടമാകുകയും ചെയ്തു. അയാള് മദ്യപാനിയും വിശ്വാസവഞ്ചകനുമാണെന്നു തിരിച്ചറിഞ്ഞ അനുയായികള് അയാളെ കൈയ്യൊഴിഞ്ഞു. അയാളുടെ സിയോണ് നഗരം നിലംപൊത്തി. 1907 മാര്‍ച്ചുമാസം ഹതാശനും നിരാലംബനും ദുഃഖിതനുമായ ഡൂയി അന്ത്യശ്വാസംവലിച്ചു. ഹദ്‌റത്ത് മസീഹ് മൗഊദ്(അ)ന്‍റെ പ്രവചനം പ്രോജ്ജ്വലമായി പുലര്‍ന്നു.\nലാഹോര് യാത്രയും വഫാത്തും\n1908 ഏപ്രില് 27ന് ഹദ്‌റത്ത് അഹ്മദ്(അ) കുടുംബത്തോടൊപ്പം ലാഹോറിലേക്കു പോയി. അവിടെ അദ്ദേഹം നിരവധി പ്രഭാഷണങ്ങള് നല്‍കുകയും അന്യമതസ്ഥരുമായി സംഭാഷണങ്ങള് നടത്തുകയും ചെയ്തു. ഇക്കാലത്തുതന്നെയാണ് അദ്ദേഹം തന്‍റെ വിശ്വവിഖ്യാതമായ ‘പൈഗാമെ സുല്‍ഹ്’ (മൈത്രി സന്ദേശം) എന്ന കൃതി രചിച്ചത്. ഈ ലാഹോര് വാസത്തിനിടയില് ആ മഹാത്മാവിന് തന്‍റെ മരണത്തെക്കുറിച്ചുള്ള ദൈവിക അറിയിപ്പുകളും ലഭിച്ചുകൊണ്ടിരുന്നു. ഒരു സന്ദര്‍ഭത്തില് അദ്ദേഹം തന്‍റെ ധര്‍മ്മപത്‌നിയോടു പറഞ്ഞത്, ഇനി അല്ലാഹു കൊണ്ടുപോകുമ്പോഴേ നമ്മള് ഖാദിയാനില് പോകൂ എന്നാണ്. 1908 മെയ് 20ന് അദ്ദേഹത്തിന് ഇപ്രകാരം ഇല്‍ഹാമുണ്ടായി. ”അര്‍റഹീലു സുമ്മര്‍റഹീലു വല്‍മൗതു ഖരീബൂന്” (പോകാനുള്ള സമയം അടുത്തെത്തിയിരിക്കുന്നു, മരണം സമീപസ്ഥമാണ്). 25ആം തിയ്യതി അര്‍ദ്ധരാത്രി ഹദ്‌റത്ത് അഹ്മദ്(അ) രോഗഗ്രസ്തനായി. 26ന് രാത്രി 10 മണിക്ക് ആ മഹാത്മാവ് തന്‍റെ യഥാര്‍ത്ഥ നാഥനും പ്രേമഭാജനവുമായ അല്ലാഹുവിങ്കലേക്ക് യാത്രയായി. ഇന്നാലില്ലാഹി വഇന്നാ ഇലയ്ഹി റാജിഊന്. അവസാന സമയത്ത് ഹദ്‌റത്ത് അഹ്മദ്(അ)ന്‍റെ നാവുകളില് ഉണ്ടായിരുന്ന വാചകം, ”അല്ലാഹ്, മേരെ പ്യാരെ അല്ലാഹ്!” (അല്ലാഹുവേ, എന്‍റെ പ്രിയപ്പെട്ട അല്ലാഹുവേ!) എന്നായിരുന്നു.\nമരണസമയത്ത് ആ മഹാത്മാവിന്‍റെ പ്രായം ക്രിസ്ത്വാബ്ദപ്രകാരം 73 വയസും ഹിജ്‌റാബ്ദപ്രകാരം 76 വയസുമായിരുന്നു. ഹദ്‌റത്ത് അഹ്മദ്(അ)ന്‍റെ ജനാസ ലാഹോറില്‍നിന്ന് റെയില്‍മാര്‍ഗ്ഗം ബട്ടാലവരേയും ബട്ടാലയില്‍നിന്ന് സഹാബാക്കള് ചുമലിലേറ്റി. ഖാദിയാനിലും എത്തിച്ചു. മെയ് 27ന് ഹദ്‌റത്ത് മൗലാനാ ഹക്കീം നൂറുദ്ദീന് സാഹിബ് (റ) ഖലീഫത്തുല് മസീഹുല് അവ്വല് ആയി ഐക്യകണ്‌ഠ്യേന തിരെഞ്ഞടുക്കപ്പെട്ടു. അദ്ദേഹത്തിന്‍റെ നേതൃത്വത്തില് ബിഹിശ്തി മഖ്‌റയില് മെയ് 27ന് വൈകിട്ട്6മണിക്ക് ഹദ്‌റത്ത് അഹ്മദ് (അ)ന്‍റെ ജനാസ നമസ്‌കാരവും ഖബറടക്കവും നടന്നു.\nഹദ്‌റത്ത് അഹ്മദ്(അ)ന്‍റെ രൂപവിശേഷം\nഹദ്‌റത്ത് അഹ്മദ്(അ)ന്‍റെ ശരീരം വല്ലാതെ മെലിഞ്ഞതോ അധികം തടിച്ചതോ അല്ലായിരുന്നു. ഉയരം ഇടത്തരം. തോളും നെഞ്ചും വിശാലം. നിറം വെള്ളകലര്‍ന്ന കോതമ്പ്. മുഖം പ്രകാശമാനവും തൂമന്ദഹാസമുള്ളതും. തലമുടി കട്ടികുറഞ്ഞതും നീണ്ടതും ആയിരുന്നു. താടി കനമുള്ളതും സുന്ദരവും. കണ്ണുകള് കറുപ്പ് നിറം കലര്‍ന്ന മഞ്ഞ. ദൃഷ്ടികള് ഏതുസമയത്തും കീഴ്‌പോട്ടായിരുന്നു. നെറ്റിത്തടം വിശാലവും നേരെയും. വസ്ത്രം ലളിതമായിരുന്നു. കുര്‍ത്ത, ഖമീസ്, പൈജാമ, കോട്ട്, തലാപ്പാവ് എന്നിവ ധരിച്ചിരുന്നു. ബനിയന് ധരിച്ചിരുന്നില്ല. നാടന് ചെരുപ്പുകളാണ് ഉപയോഗിച്ചിരുന്നത്. പുറത്തേക്കിറങ്ങുമ്പോള് കയ്യില് വടി കരുതുമായിരുന്നു. ഭക്ഷണവും ലളിതമായിരുന്നു. വളരെക്കുറച്ച് സാവധാനത്തില് എടുത്താണ് കഴിച്ചിരുന്നത്.\nഹദ്‌റത്ത് അഹ്മദ്(അ) രചിച്ചിട്ടുള്ള എണ്‍പതിലധികം ഗ്രന്ഥങ്ങള് റൂഹാനി ഖസായിന് എന്ന പേരില് 23 ഭാഗമായി പ്രസിദ്ധീകരിച്ചിട്ടുണ്ട്. അദ്ദേഹം വിവിധ സന്ദര്‍ഭങ്ങളില് നടത്തിയ ചെറുപ്രഭാഷണങ്ങള്, ഉപദേശങ്ങള്, കൂടിക്കാഴ്ചകള് തുടങ്ങിയവ അദ്ദേഹത്തിന്‍റെ സ്വഹാബാക്കള് അക്കാലത്തു തന്നെ സ്വരൂപിച്ചിട്ടുണ്ട്. മല്‍ഫൂസാത്ത് എന്ന പേരില് ഇത്5ഭാഗമായി ഇപ്പോള് പ്രസിദ്ധീകരിച്ചിട്ടുണ്ട്. അദ്ദേഹത്തിന്‍റെ കത്തിടപാടുകള് മക്തൂബാത്തെ അഹ്മദിയ്യ എന്നും, വിളംബരങ്ങള് ഇശ്തിഹാറാത്ത് (3 ഭാഗം) എന്നും അറിയപെടുന്നു. ഹദ്‌റത്ത് അഹ്മദ്(അ) വിവിധ ഗ്രന്ഥങ്ങളില് എഴുതിയിട്ടുള്ള വിശുദ്ധഖുര്‍ആന് ആയത്തുകളുടെ വിശദീകരണങ്ങള് തഫ്‌സീര് ഹദ്‌റത്ത് മസീഹ് മൗഊദ് (അ) എന്ന പേരിലും (3 ഭാഗം) വഹ്‌യ്കളും ഇല്‍ഹാമുകളും ദര്‍ശനങ്ങളും തദ്കിറ എന്ന പേരിലും പ്രസിദ്ധീകരിച്ചിട്ടുണ്ട്. ഹദ്‌റത്ത് അഹ്മദ്(അ)ന്‍റെ വിവിധ ഗ്രന്ഥങ്ങളിലുള്ള ഉര്‍ദു, ഫാര്‍സി പദ്യങ്ങള് ദുര്‍റെസമീന് എന്ന പേരിലും അറബിപദ്യങ്ങള് അല്‍ഖസായിദത്തുല് അഹ്മദിയ്യ എന്ന പേരിലും പ്രസിദ്ധീകരിച്ചിട്ടുണ്ട്.\nഹദ്‌റത്ത് അഹ്മദ്(അ) ന്‍റെ ഗ്രന്ഥങ്ങള്\nഏക് ഈസായീകെ തീന് സവാലാത്ത്കാ ജവാബ്\nസുര്‍മ ചശ്മ ആര്യ\nആയിനയെ കമാലാത്തെ ഇസ്‌ലാം\nഇസ്‌ലാമീ ഉസൂല്‍കീ ഫിലാസഫി\nമഹ്മൂദ് കീ ആമീന്\nസിറാജുദ്ദീന് ഇസായീകെ ചാര് സവാലോംകാ ജവാബ്\nറൂയിദാദ് ജല്‍സ ദുആ\nഇക് ഗലത്തി കാ ഇസാലാ\nറിവ്യൂ ബര് മുബാഹിസാ ബട്ടാലവി വ ചക്ടാലവി\nമവാഹിബുര് റഹ്മാന്‍നസീമെ ദഅ്‌വത്ത്\nഅഹ്മദി വ ഗയ്ര് അഹ്മദിമേം ഫര്‍ഖ്\nഖാദിയാന്‍കെ ആര്യ ഔര്‍ഹം


അടിപിടി - സര്‍വ്വവിജ്ഞാനകോശം\nരണ്ടോ അതില്‍കൂടുതലോ ആളുകള്‍ചേര്‍ന്ന് പൊതുസമാധാനം ഭഞ്ജിക്കത്തക്കവിധത്തില് ഒരു പൊതുസ്ഥലത്തുവച്ചു പൊരുതുന്നതിനെ 'അടിപിടി' (Affray) ആയി ഇ.ശി.നി. 159-ാം വകുപ്പില് വിവരിച്ചിരിക്കുന്നു. Affraier എന്ന ഫ്രഞ്ച് വാക്കില് നിന്നാണ് Affray എന്ന ഇംഗ്ളീഷ് വാക്ക് രൂപം കൊണ്ടത്. ഈ പദത്തിന്റെ നിയമപരമായ അര്‍ഥം ഉള്‍ക്കൊള്ളുന്ന മലയാളപദമായി അംഗീകരിക്കപ്പെട്ടിരിക്കുന്നത് 'അടിപിടി' എന്ന സംജ്ഞയാണ്.\nപൊതുസ്ഥലത്തുവച്ചു നടക്കുന്ന സംഭവമായതിനാല് പൊതുജനങ്ങള്‍ക്ക് സംഭ്രാന്തിയും ശല്യവും സംജാതമാകാന് സാധ്യതയുള്ളതുകൊണ്ട് 'അടിപിടി' പൊതുസമാധാനത്തിന് എതിരായ ഒരു കുറ്റമായി കരുതപ്പെടുന്നു. കുറഞ്ഞത് രണ്ടാളുകള്‍തമ്മില് പോരു നടന്നാല് മാത്രമേ ഇ.ശി.നി. അനുസരിച്ച് ശിക്ഷാര്‍ഹമാകുകയുള്ളു. പോരു നടക്കുന്നത് പൊതുസ്ഥലത്തുവച്ചായിരിക്കണം. പൊതുജനങ്ങള്‍ക്ക് പ്രവേശനം നല്കിക്കൊണ്ടുള്ള പരിപാടികള് സ്വകാര്യസ്ഥലത്തുവച്ച് നടത്തുമ്പോള് പ്രസ്തുതസ്ഥലം തത്സമയം പൊതുസ്ഥലമായി ഗണിക്കപ്പെടുന്നതാണ്. പൊതുജനങ്ങള് അവകാശപ്രകാരമോ, അല്ലാതെയോ സാധാരണ സഞ്ചരിക്കുന്നതോ ഉപയോഗിക്കുന്നതോ ആയ സ്ഥലവും പൊതുസ്ഥലമായി കരുതപ്പെടുന്നു. വാക്കുതര്‍ക്കങ്ങള്‍ക്ക് അതീതമായി ശരിക്കു പോരു നടന്നാല് മാത്രമേ 'അടിപിടി' എന്ന കുറ്റമാകുകയുള്ളു. ഒരു മാസത്തെ തടവോ നൂറുരൂപാ പിഴയോ രണ്ടുംകൂടിയോ ശിക്ഷ നല്കാവുന്ന ഒരു കുറ്റമാണിത്.\nഅടിപിടിയും ലഹളയും (riot) വ്യത്യസ്തങ്ങളായ കുറ്റങ്ങളാണ്. 'ലഹള' സ്വകാര്യസ്ഥലത്തുവച്ചും നടക്കാം. അതിനുകുറഞ്ഞത് അഞ്ചുപേരെങ്കിലും പങ്കെടുത്തിരിക്കണം. അതുപോലെതന്നെ അടിപിടിയും ആക്രമണവും വ്യത്യസ്തങ്ങളാണ്. ആക്രമണമെന്നകുറ്റം ഏതു സ്ഥലത്തുവച്ചും ചെയ്യാവുന്നതാണ്. അത് ഒരു വ്യക്തിക്കെതിരായ കുറ്റമേ ആകുന്നുമുള്ളു.\n"http://web-edition.sarvavijnanakosam.gov.in/index.php?title=%E0%B4%85%E0%B4%9F%E0%B4%BF%E0%B4%AA%E0%B4%BF%E0%B4%9F%E0%B4%BF" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 06:30, 8 ഏപ്രില് 2008.